SunOnline: Emme fahuge 14 inchige macbook pro aguheyokoh Amazon in\nއެންމެ ފަހުގެ 14 އިންޗީގެ މެކްބުކް ޕްރޯ އަގުހެޔޮކޮށް އެމޭޒަން އިން\nމުޙައްމަދު ޝާނިފް 26 Oct 2021, 08:21\n14 އިންޗި މެކްބުކްޕްރޯ\nމިދިޔަ ހަފްތާގައި އެޕަލް އިން ވަނީ މެކްބުކް ޕްރޯގެ މުޅިން އާ ލެޕްޓޮޕްތަކެއް ނެރެފައެވެ.\nމި ފަހުން އެޕަލް އިން ނެރުނު 16 އިންޗީގެ މެކްބުކަށްވުރެ 14 އިންޗީގެ މެކްބުކް ޕްރޯ އަކީ ޖީބަށް ލުއިވާނެ އެއްޗެއް ކަމަށް ގިނަ ބަޔަކު އަންނަނީ ސޯޝަލް މީޑިއާގައި އަޑު ފަތުރަމުންނެވެ.\nހަމައެއާއެކު އޮންލައިން ވިޔަފާރި ކުރަމުން އަންނަ ދުނިޔޭގެ ނަން މަޝްހޫރު ކުންފުންޏެއް ކަމަށްވާ "އެމޭޒަން" އިން ވަނީ ވަރަށް އަގުހެޔޮކޮށް އެޕަލް 14 އިންޗީގެ މެކްބުކްޕްރޯ އަށް ޕްރީ އޯޑަރު ކުރުމަށް ފުރުސަތު ހުޅުވާލާފައެވެ.\nއެމޭޒަންއިން 14 އިންޗީގެ މެކްބުކްޕްރޯ 1949 އެމެރިކާ ޑޮލަރަށް ޕްރީއޯޑާ ކުރެވޭނެއެވެ. އެއީ 16 ޖީބީ ރެމާއެކު 512 ޖީބީގެ އެސްއެސްޑީ އާ އެކު އެޕަލް ގެ އެމް ވަން ޕްރޯ ޗިޕް ހިމެނޭ މެކްބުކެވެ. އާއްމުގޮތެއްގައި މި ލެޕްޓޮޕް އެހެން ތަންތަނުން ލިބެން ހުންނަނީ 2000 ޑޮލަރަށް ވުރެ މަތީ އަގުތަކެއްގައެވެ.\nމެކްބުކްޕްރޯގެ އިތުރުން މެގްސޭފް ޗާޖިންގް ކޭސްއާއެކު އެންމެ ފަހުން ނެރުނު އެއާޕޮޑް ޕްރޯ ގެ އަގުވެސް ވަނީ އެމޭޒަނުން އަގު ހެޔޮކޮށްފައެވެ. އެއީ 220 ޑޮލަރަށެވެ. އެހެންނަމަވެސް އެޕަލް ކުންފުނިން ވެސް އެ އެއާޕޮޑް ލިބެން ހުންނަނީ 249 އެމެރިކާ ޑޮލަރަށެވެ.\nމިފަހަރު އެޕަލް އިން ނެރުނު މެކްބުކްޕްރޯ އަކީ އެހެން މެކްބުކްތަކާ ހިލާފަށް، ގިނަ ވަގުތު ޗާޖު ހިފަހައްޓާނެ ލެޕްޓޮޕެއްގެ އިތުރުން ކެމެރާ އާއި އޯޑިއޯ ރިކޯޑިން ފެންވަރު ކުރިއަށް ވުރެ ރަނގަޅު ލެޕްޓޮޕެކެވެ.\nމީގެ އިތުރުން މި ލެޕްޓޮޕްގައި ހިމެނޭ އެމް ވަން ޗިޕަކީ ވަރަށް ތަފާތު މޮޅު ޗިޕެއް ކަމަށް ބޭރުގެ މީޑިއާ ރިޕޯޓް ތަކުން އަންނަނީ ބުނަމުންނެވެ.


Greek fuluhun Turkey ge Consular official aku hayyarukohfi\nގުރީކު ފުލުހުން ތުރުކީ ކޮންސިއުލާ އޮފިޝަލަކު ޖާސޫސްކުރި ކަމަށް ބުނެ ހައްޔަރުކޮށްފި\nތުރުކީއާ ގުރީކާ ދެމެދު ގުޅުން ގޯސްވެފައި ވަނިކޮށް ތުރުކީ ކޮންސިއުލާ އޮފިޝަލަކު ގުރީކުން ވަނީ ހައްޔަރުކޮށްފައި\nގުރީކު ރޯޑްސް އައިލޭންޑްގައި ހުންނަ ތުރުކީ ކޮންސިއުލާ އޮފީހުގައި މަސައްކަތްކުރާ އޮފިޝަލަކު، ޖާސޫސްކުރި ކަމަށް ބުނެ އެ ގައުމުގެ ފުލުހުން ހައްޔަރުކޮށްފި އެވެ.\nއޭނާ ހައްޔަރުކުރުމުގެ ހަފުތާއެއްހާ ދުވަސް ކުރިން ވެސް ވަނީ ހިފަހައްޓައި ސުވާލުކޮށްފަ އެވެ. ތުރުކީ އަށް ޖާސޫސްކޮށްދޭ ކަމަށް ބުނެ އިތުރު އެހެން މީހަކު ވެސް ވަނީ ހިފަހައްޓާފަ އެވެ. މި ދެމީހުންނަކީ ވެސް ގުރީކު ރައްޔިތުންނެވެ.\nގުރީކު ފުލުން ބުނީ ދެވަނަ އަށް ހައްޔަރުކުރީ ތުރުކީ ބަނދަރާ މާ ދުރުނޫން ހިސާބެއްގައި އޮންނަ ގުރީކު ރަށަކާ، ތުރުކީއާ ދެމެދު ދަތުރުކުރާ ބޯޓެއެއްގައި ކައްކާއަކަށް އުޅޭ މީހެއް ކަމަށެވެ.\nތުރުކީ އަށް ނިސްބަތްކޮށް ގުރީކުން ދެ މީހަކު ހިފަހައްޓައި ހައްޔަރުކުރުމަކީ މިހާރު ވެސް އުދާސްވެފައި އޮތް ދެގައުމުގެ ގުޅުމަށް އިތުރު ހީނަރުކަމެއް އަންނާނެ ކަމެކެވެ. މަސްރަހުގެ ހޫނުކަން މައްޗަށް ޖެހިލައިގެން އުޅޭތާ ދުވަސްކޮޅެއް ވަނީ ވެފަ އެވެ.\nތުރުކީއާ ގުރީކާ ދެމެދު ނުތަނަވަސްކަން އިތުރުވާން މެދުވެރިވީ، ދެގައުމު ހިއްސާކުރާ ކަނޑުގެ ސަރަހައްދުން ތުރުކީން ތެލާއި ގޭސް ހޯދަން މަސައްކަތްކުރާ ކަމަށް ގުރީކުން ތުހުމަތުކޮށް ޔޫރަޕިއަން ޔޫނިއަންގައި ޝަކުރާކުރުމުންނެވެ.\nއަދި ތުރުކީ އަށް ދަތިކުރަން ފިޔަވަޅުއަޅައި ދިނުމަށް އެދުމުންނެވެ.\nތުރުކީން ހަތިޔާރު ގަންނަން ކުރާ މަސައްކަތްތަކަށް ވެސް ގުރީކުން ދަނީ ހުރަސްއަޅަމުންނެވެ. ގުރީކުން ބުނާ ގޮތުގައި ތުރުކީން ހޯދާ ހަތިޔާރުން، ޔޫރަޕިއަން ޔޫނިއަންގެ މެންބަރު ގައުމުތަކަށް ވެސް ހަމަލާދީފާނެ ކަމަށެވެ. އެހެންވެ، ތުރުކީއަށް ހަތިޔާރު ވިއްކުމަކީ އެދެވިގެންވާ ކަމެއް ނޫން ކަމަށެވެ.\nއީޔޫ ތުރުކީ ޕޮލިޓިކްސް


Dhathuru Pharmacy In Beys Delivery Kohdhenee — Ihavandhoo.com\nދަތުރުފާމަސީން ބޭސް ޑެލިވަރީ ކޮށްދެނީ\n26 އޭޕުރީލު 20200ޢަބުދުﷲ ޙަމީދު\nހއ. އިހަވަންދޫ ދަތުރު ފާމަސީން އިހަވަންދޫގެ ގެތަކަށް ބޭސް ޑެލިވަރީ ކޮށްދިނުމުގެ ޚިދުމަތް އަގަކާ ނުލައި ދިނުމަށް ނިންމައިފިއެވެ.\nކޮވިޑު-19 ފެތުރުން ހުއްޓުވުމަށް އިހަވަންދޫގައި އަޅާފަވާ ފިޔަވަޅުތަކުގެ ސަބަބުން ބަލިމީހުންނަށް ބޭސް ލިބުމުގައި މިހާރަށްވުރެ ފަސޭހަކޮށްދިނުމުގެ ބޭނުމުގައި ފާމަސީން ވަނީ ބޭސް ގޭގެއަށް ޑެލިވަރީ ކޮށްދިނުމަށް ނިންމާފައެވެ.\nދަތުރު ފާމަސީގެ ވެރިފަރާތް އަލްފާޟިލް އިބްރާހިމް ރަޝީދު މިނޫހަށް މައުލޫމާތު ދެއްވަމުން ވިދާޅުވީ ބޭސް ޑެލިވަރީ ކޮށްދޭނީ ކޮންމެ ދުވަހަކުވެސް ހެނދުނު 10:00 އިން 11:30 އަށް، މެންދުރުފަހު 13:30 އިން 15:00 އަށް، ހަވީރު 16:30 އިން 17:30 އަށް އަދި ރޭގަނޑު 21:00 އިން 22:00 އަށެވެ. އެމެޖެންސީ ހާލަތްތަކުގައި މިނޫން ގަޑިތަކުގައިވެސް ބޭސް ޑެލިވަރީ ކޮށްދޭނެ ކަމަށް އިބްރާހިމް ރަޝީދު ފާހަގަ ކުރެއްވިއެވެ.\nރައްޔިތުންނަށް ޚިދުމަތްދޭތާ 12 އަހަރުވީ ދަތުރު ފާމަސީން ގިނަ ބޭސްތައް މިހާރުވެސް ލިބެންހުރިކަން ފާހަގަ ކުރައްވަމުން އިބްރާހިމް ރަޝިދު ވިދާޅުވީ، ފުރަބަންދުގެ މުއްދަތު އިތުރުވެ، ދަތުރުފަތުރު ދުރުވާނަމަ ބޭސް ލިބުން ދަތިވާނެ ކަމަށެވެ.\nއިހަވަންދޫގައި ފާމަސީގެ ޚިދުމަތް ދެނީ ދެފަރާތަކުން ނެވެ. އެއީ ދަތުރު ފާމަސީއާއި އެސްޓީއޯ ފާމަސީ އެވެ.\nބޭސް ހޯދުމަށް އަމަލުކުރަންވީ ގޮތް:


ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް، އައްޑުއަތޮޅު ފޭދޫ ރައްޔިތުންނާ ބައްދަލުކުރައްވައި ދެއްކެވި ވާހަކަފުޅު - The President's Office\nރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް، އައްޑުއަތޮޅު ފޭދޫ ރައްޔިތުންނާ ބައްދަލުކުރައްވައި ދެއްކެވި ވާހަކަފުޅު\n29 ޖަނަވަރީ 2008، ރިފަރެންސް: PP/2008/19\nއާދެ! މިއަދު އައްޑުއަތޮޅަށް އަޅުގަނޑު ކުރަން މި ފެށި ދަތުރުގައި، ފޭދުއަށް އައުމުން އަޅުގަނޑަށް ތިޔަ ވިދާޅުވި ހޫނު މަރްޙަބާއަށްޓަކައި، ފޭދޫ ރައްޔިތުންނަށާއި ފޭދޫގެ ވެރިންނަށާއި ކޮމިޓީތަކުގެ މެންބަރުންނަށާއި، ރަށުގެ ކުދިބޮޑު އަންހެން ފިރިހެން އެންމެންނަށް ވަރަށް އިޚްލާޞްތެރިކަމާއެކު އަޅުގަނޑު ޝުކުރު އަދާކުރަން.\nމިފަހަރު އަޅުގަނޑު އައްޑުއަތޮޅަށް މި ކުރާ ދަތުރަކީ، އައްޑުއަތޮޅުގެ ތަރައްޤީއަށް ސަރުކާރުން ހިންގަމުން ގެންދާ ވަރަށް މުހިންމު ދެ މަޝްރޫޢެއް އިފްތިތާޙުކޮށްދިނުމަށް ކުރާ ދަތުރެއް. އެނގިވަޑައިގަންނަވާނެ ފަދައިން، ގަމުގައި ޤާއިމުކުރެވުނު ގަމުގެ ބައިނަލްއަޤްވާމީ ވައިގެ ބަނދަރު، މިއަދު މެންދުރު މާތްﷲގެ ވާގިފުޅާއެކު އަޅުގަނޑުވަނީ ރަސްމީގޮތުން އިފްތިތާޙުކޮށްދީފައި. އެއީ، މި ދެންނެވި ދެ މަޝްރޫޢުގެ ތެރެއިން އެއް މަޝްރޫޢު. އަނެއް މަޝްރޫޢަކީ، އިރާދަކުރެއްވިއްޔާ މާދަމާ އެ މަޝްރޫޢެއް އިފްތިތާޙު ކުރުން އޮންނަ ހެރެތެރެ ތަރައްޤީ ކުރުމުގެ މަޝްރޫޢު. އާދެ، ހެރެތެރެއަކީ އައްޑުއަތޮޅުގައި ފުރަތަމަފަހަރަށް ތަރައްޤީ ކުރެވޭ ޓޫރިސްޓް ރިޒޯޓް.\nއާދެ! ގަމުގެ ބައިނަލްއަޤްވާމީ ވައިގެ ބަނދަރު ހުޅުވުމާއި، ހެރެތެރެ އައިލެންޑް ރިޒޯޓް ހުޅުވުމުގެ ސަބަބުން އައްޑުއަތޮޅުގެ ރައްޔިތުންނަށް އަދި އޭގެތެރެއިން ފޭދޫ ރައްޔިތުންނަށް ވަރަށްބޮޑު ކުރިއެރުމަކާއި ތަރައްޤީއެއް ލިބިގެންދާނެކަމާމެދަކު ޝައްކެއްނެތް. މިކަންތައްތަކުން ރައްޔިތުންނަށް އިތުރު ވަޒީފާ ލިބުމުގެ ފުރުޞަތު ލިބޭނެ. ރައްޔިތުންނަށް އާމްދަނީ އިތުރުވާނެ އިތުރުގޮތްތައް އިރާދަކުރެއްވިއްޔާ ފެނިގެންދާނެ. އަދި އޭގެ ސަބަބުން އައްޑުއަތޮޅުގެ އިޤްތިޞާދީ ކުރިއެރުމަށް އަދި ފޭދޫގެ އިޤްތިޞާދީ ކުރިއެރުމަށް ވަރަށްބޮޑު ދިރުމެއް ލިބިގެންދާނެކަމާމެދަކު ޝައްކެއްނެތް.\nއައްޑުއަތޮޅުގެ ތަރައްޤީއަށް ސަރުކާރުން އަބަދުވެސް މިގެންދަނީ ވަރަށްބޮޑު އަހަންމިއްޔަތެއް ދެމުން. އޭގެތެރެއިން އެއް ސަބަބަކީ، އެކަން ސަރުކާރުން ކުރަމުން މިގެންދާ އެއް ސަބަބަކީ، އައްޑުއަތޮޅަކީ ރާއްޖޭގައި އޮތް އެންމެ އާބާދީ ބޮޑު އަތޮޅުކަމަށްވާކަން. ޝައްކެއްނެތް. ދިވެހިންގެ ގިނަބަޔަކަށް އިތުރު ފުރުޞަތުތަކާއި، އިތުރު ޚިދްމަތްތައް ލިބިގެން ދިޔުމަކީ، މުޅި ޤައުމަށް އޭގެ ހެޔޮ އަސަރު ކުރަމުންދާނެ ކަމެއް.\nފޭދޫގެ ތަރައްޤީއަށްވެސް މި ވޭތުވެދިޔަ އަހަރުތަކުގެ ތެރޭގައިވަނީ މަސައްކަތްތަކެއް ކުރެވިފައި. ދެންމެ މި ރަށުގެ ބޮޑުކަތީބު އަލްފާޟިލް ޙަސަން ލަޠީފުގެ ވާހަކަފުޅުގައި، އެކަންކަމަށް އިޝާރަތް ކުރައްވައިފި. އޭނާ އެ ދެއްކެވި ވާހަކަފުޅާއި އަދި އޭނާ އަޅުގަނޑާމެދު އެ ފާޅުކުރެއްވި އިޚްލާޞްތެރި ޝުޢޫރުތަކަށްޓަކައި، ބޮޑުކަތީބު އަލްފާޟިލް ޙަސަން ލަޠީފަށް އަޅުގަނޑު ވަރަށްބޮޑަށް ޝުކުރު ދަންނަވަން.\nމި ހިންގުނު ކަންތައްތަކުގެ ތެރޭގައި ފޭދޫގެ ބަނދަރުހެދުމާއި ބިންހިއްކުމުގެ މަޝްރޫޢުވެސް ހިމެނޭ. ބަނދަރު މިވަނީ ތަންކޮޅެއް ކުރިން ހެދިފައި. އެހެންނަމަވެސް، ދެންމެ ބޮޑުކަތީބު އެވިދާޅުވިފަދައިން ބަނދަރު ތިލަވެ، ކުޑަވެ، ބަނދަރުގެ ދަތިކަން މިހާރު ބޮޑުވުމުން އަލުން އެބަނދަރު ހަދައިދޭގޮތަށް ސަރުކާރުންވަނީ ހަމަޖައްސާފައި. މި ރަށަކީ، ސަރުކާރުގެ ކަރަންޓް އާދެ! ސްޓެލްކޯގެ ކަރަންޓް، ސައުވީސް ގަޑިއިރު ލިބެމުންދާ ރަށެއް. އެއީވެސް ޝައްކެއްނެތްގޮތުގައި، ރަށުގެ ތަރައްޤީއަށް ކުރެވިފައިވާ ވަރަށްބޮޑު މަސައްކަތެއް. ހަމައެހެންމެ، އަޅުގަނޑުމެން މި ޖަލްސާ ބާއްވަމުން މިގެންދާ މަދަރުސާގެ ވާހަކަ، ދެންމެ ބޮޑުކަތީބުގެ ވާހަކަފުޅުގައި ވިދާޅުވެއްޖެ. މި މަދަރުސާއަކީވެސް މިހާރު ސަރުކާރުން ހިންގާ މަދަރުސާއަކަށްވުމުން، އެކަމުގެ ސަބަބުން ރައްޔިތުންނަށް ލިބޭ ފަސޭހަތައް ވަރަށް ތަނަވަސްވެފައިވާ މަދަރުސާއެއް. މީގެއިތުރުން، މި ރަށުގައި ސަރުކާރުން ހިންގާ ޞިއްޙީ މަރްކަޒެއްވެސް އެބަހުރި.\nއާދެ! މިކަންތައްތައް މިހެން ހިނގުމުގެ އިތުރުން، ކުރިޔަށް އޮތްތަނަށްވެސް ފޭދުގޭ ތަރައްޤީއަށް ސަރުކާރުން ރާވާފައިވާ ވަރަށްގިނަ ކަންތައްތައް އެބަހުރި. އޭގެތެރެއިން އެއްކަމަކީ، ކުރިން އަޅުގަނޑު މި އިޝާރަތްކުރި ބަނދަރު މަރާމާތު ކުރުމުގެ މަސައްކަތް. މި މަސައްކަތް މި އަހަރު ފެށޭގޮތަށް ވަނީ ރޭވިފައި.\nދެން ބޮޑުކަތީބުގެ ވާހަކަފުޅުގައި ވިދާޅުވި އަނެއްކަމަކީ، ރައްކާތެރި ބޯފެން، ރަށުގެ ރައްޔިތުންނަށް ލިބޭގޮތްވުމާއި، ނަރުދަމާ ނިޒާމު މި ރަށުގައި ޤާއިމުކުރެވުން. މިކަންވެސްވަނީ ރޭވިފައި. އަދި މި މަޝްރޫޢަށް އައި.ޑީ.ބީ.ގެ ލޯނު އެހީ ލިބޭތޯ ސަރުކާރުން މިގެންދަނީ މަސައްކަތް ކުރަމުން. މިނުކުތާގައި ދަންނަވާލަން ބޭނުންވަނީ، އެ ލޯނުގެ ކަންތައް އަދި ހަމަޖެހިފައެއްނެތޭ. އެހެންނަމަވެސް، ސަރުކާރުން އައި.ޑީ.ބީ.އާ ގުޅައިގެން މަޝްވަރާ ކުރަމުން މިދަނީ، މި މަޝްރޫޢަށް އައި.ޑީ.ބީ.ގެ ލޯނެއް ލިބޭތޯ. އިރާދަކުރެއްވިއްޔާ ލިބުނުހާ އަވަހަކަށް އެ މަސައްކަތް ފެށޭނެ. ނަރުދަމާ ނިޒާމުގެ މަސައްކަތް އަވަސްކުރުމުގެ ގޮތުން، ފޭދުއާއި ފޭދޫ ގުޅިފައިވާ އެހެން ރަށްރަށުގެ ނަރުދަމާ ނިޒާމު، ފަރުމާ ކުރުމުގެ މަސައްކަތް، ސަރުކާރުގެ ވުޒާރާތަކުން ސަރުކާރުގެ ކޮންޕޯނެންޓެއްގެ ގޮތުގައި ކުރިޔަށް ގެންދިޔުމަށް އައި.ޑީ.ބީ.އާ ވާހަކަދެކެވި މިހާރުވަނީ އެގޮތަށް އެއްބަސްވެވިފައި. އަދި ފަރުމާކުރުމުގެ މަސައްކަތް ކުރާނެ ފަރާތެއް ހޯދުމުގެ މަސައްކަތް ސަރުކާރުން މިހާރުދަނީ ކުރަމުން.\nސަރަޙައްދީ ތަރައްޤީގެ މަޝްރޫޢުގެ ދަށުން، މި ރަށުގެ ބިން ހިއްކުމުގެ މަޝްރޫޢު ފެށުމުގެ ތައްޔާރުތައް މިހާރުދަނީ ވަމުން. ދެންމެ އަޅުގަނޑުމެންނަށް އިވިގެންދިޔަ ފަދައިން ފޭދުއަކީ ބިމަށް ވަރަށްބޮޑަށް ދަތިވެފައިވާ ރަށެއް. މިހާރުވެސް ގޯތިދޭނެ ބިން ނެތް ރަށެއް. އެހެންވީމާ، އިރާދަކުރެއްވިއްޔާ، މި އަހަރުގެ ތެރޭގައި މިކަންވެސް ފެށޭނެ. މިހާރު މިނިސްޓްރީ އޮފް ފިނޭންސް އެންޑް ޓްރެޜަރީން ވަނީ ބައިނަލްއަޤްވާމީ ބީލަމަށް ހުޅުވާލައްވާފައި. މިރަށް އެކަންޏެއްނޫން. އެއީ އަޅުގަނޑުމެން މި ކިޔާ ޗެއިން ރިކްލަމޭޝަން ޕްރޮޖެކްޓް. އެއީ، މިރަށުން ފެށިގެން ހިތަދުއާ ހަމައަށް ބިން ހިއްކުމުގެ މަސައްކަތް ހިމެނިފައިވާ މަޝްރޫޢެއް. އެ މަޝްރޫޢުގެ މަސައްކަތް ކުރާނެ ފަރާތެއް ހޯދުމަށް މިހާރުވަނީ ސަރުކާރުގެ ކަމާބެހޭ ވުޒާރާއިން ބީލަމަށް ހުށަހަޅުއްވާފައި. އަދި މި އަންނަ ފެބްރުއަރީ މަހުގެ 12 ވަނަ ދުވަހު އެ ބީލަން ހުޅުވާގޮތަށްވަނީ ހަމަޖެހިފައި. މި ދެންނެވި މަޝްރޫޢުގެ ދަށުން ބިންހިއްކާ ނިމުމުން، ފޭދޫގައި ފެރީ ޓަރމިނަލެއް ސަރުކާރުން ގާއިމުކޮށްދޭގޮތަށްވެސް ވަނީ ރޭވިފައި. އެ ވާހަކައަށް ދެންމެ ބޮޑުކަތީބު އިޝާރާތް ކުރައްވައިފި.\nއާދެ! އަޅުގަނޑު އިތުރަށް ދަންނަވާލަން ބޭނުންވާ ވާހަކައަކީ، ދިވެހިރައްޔިތުންނާއި ދިވެހި ސަރުކާރާ ގުޅިގެން މުޅި ރާއްޖެއަށް، މުޅި ރާއްޖޭގެ ތަރައްޤީއަށާއި، ކުރިއެރުމަށް މި ކުރާ މަސައްކަތްތައް ކާމިޔާބުވާނީ އެންމެން އެކަތިގަނޑަކަށްވެގެން އެއްބާރުލައިގެން މަސައްކަތްކޮށްގެންނޭ. އަޅުގަނޑުމެންގެ ތެރޭގައި އެކުވެރިކަމާއި އެއްބާރުލުމުގެ ރޫޙު ވަރުގަދައަށް އަށަގެންފައި އޮވެގެންނޭ. އަޅުގަނޑުމެންނަކީ އަޅުގަނޑުމެންގެ މާތްވެގެންވާ އިސްލާމްދީނުގައި އަންގަވާފައިވާ ގޮތުގެމަތިން އަޚުންތަކެއް ކަމުގައި ވެގެންނޭ. އަޅުގަނޑުމެންގެ މެދުގައި ޚިޔާލުތަފާތުވުންތަކެއް ހުއްޓަސް، އޭގެ ސަބަބުން، ރަށުގައި ބައިބައިވުން ނުވަތަ ފިތުނަ އުފެދޭގޮތްވުމަކީ، މި ދެންނެވި ކަންތައްތަކަށް ވަރަށްބޮޑަށް ބުރޫއަރާނެ ކަމެއްކަން، އަޅުގަނޑެކޭ އެއްފަދައިން ތިޔަބޭފުޅުންވެސް ގަބޫލުކުރައްވާނެ. ސަރުކާރުން މިގެންދަނީ ރާއްޖޭގެ ތަރައްޤީއަށް މަސައްކަތް ކުރަމުން. މި ވޭތުވެދިޔަ ތިރީހަކަށް އަހަރުދުވަހުގެ ތެރޭގައި ކަން ހިނގާފައިވާ ގޮތަށް ބައްލަވައިލައްވައިފިނަމަ، އަދި ކުރީގެ ކަންތައްތައް ހުރިގޮތާ މިހާރު ކަންތައްތައް ތަރައްޤީވެފައިވާ މިންވަރާ އަޅުއްވައި ބައްލަވައިލައްވައިފިނަމަ، ސަރުކާރުން މިކުރަމުން ގެންދާ މަސައްކަތް ރަނގަޅަށް އިޙްސާސް ކުރެއްވޭނެ.\nއާދެ، އަޅުގަނޑަށްވެސް އެނގޭ، މިއަދުގެ ޒުވާނުންނަށް މިކަންކަން މާ ރަނގަޅަކަށް ނޭނގޭނެ. މިކަންކަމަކީ މީގެ ތިރީސް އަހަރު ނުވަތަ ފަންސަވީސް އަހަރު ކުރީގެ ކަންތައްތަކާ އަޅައިބަލަންޖެހޭ ކަންތައްތައް ކަމަށްވާއިރު، އެދުވަސްވަރުގެ ހަނދާންތަކެއް ޒުވާނުންނެއް ނުހުންނާނެ. އަދި އޭގެތެރެއިން ވަރަށްގިނަ ޒުވާނުންނަކީ، އޭގެފަހުން އައިސްތިބި ބައެއް ކަމުގައިވާނެ. އެހެންވީމާ، މިކަން ރަނގަޅަށް އެނގޭނީ އަޅުގަނޑުމެންގެ ތެރޭގައި ތިބި ހަރުމީހުންނަށް. އަޅުގަނޑުމެންގެ ތެރޭގައި ތިބި އުމުރުން ދުވަސްވީ މީހުންނަށް. ކޮންމެއަކަސް ސާޅީސް އަހަރުން މަތީގެ މީހުންނަށް، ޝައްކެއްނެތްގޮތުގައި އަޅުގަނޑު މި ދެންނެވި ކަންތައްތައް ރަނގަޅަށް ވަޒަން ކުރެއްވޭނެ.\nއަޅުގަނޑުމެން އެބަޖެހޭ އަޅުގަނޑުމެންގެ ކުދިންނަށް މިކަންތައްތައް އޮޅުންފިލުވައިދޭން. ރާއްޖެ ކުރިން އޮތްގޮތާއި މިހާރު އޮތްގޮތާ، ރާއްޖޭގެ ތަރައްޤީއަށް މިހާރު ކުރެވިފައިވާ މަސައްކަތްތަކާއި އަދި އެ މަސައްކަތްތަކުގެ ނަތީޖާއެއްގެ ގޮތުން، މިހާރު ރައްޔިތުންނަށް ލިބިފައިވާ ތަނަވަސްކަމާއި ކުރިއެރުން. މިއީ، އަޅުގަނޑުމެން އެންމެންވެސް ދަންނަންޖެހޭނެ ޙަޤީޤަތެއް.\nއެއްވެސް ޤައުމެއް ކުރިއަށް ދާނީ، އެ ޤައުމެއްގެ މާޒީ އެބަޔަކަށް ރަނގަޅަށް އެނގިގެން. މާޒީގައި ކަންތައްވެފައިވާ ގޮތާއި، އަދި މާޒީން ފެށިގެން މިއަދު ގިރާކޮށް، މާދަމާއާ ހަމައަށް ދިޔުމަށްޓަކައި ކުރަންޖެހެނީ ކޮންކަހަލަ މަސައްކަތްތަކެއްތޯ ދެނެގަނެގެން. އަދި އަޅުގަނޑުމެން ދާންޖެހެނީ ކޮން މިޞްރާބަކަށްކަންވެސް ރަނގަޅަށް އެނގިގެން.\nއެހެންވީމާ، ސަރުކާރުން ތަރައްޤީގެ އެކި މަޝްރޫޢުތައް ރާއްވަވަމުން މިގެންދަނީ މިދެންނެވި މަޤްޞަދުތައް. އާދެ! އެނގިވަޑައިގަންނަވާނެ ފަދައިން، ރާއްޖޭގެ ތަރައްޤީގެ މަޝްރޫޢުތަކެއް، ކޮންމެ ފަސް އަހަރަކުން އެއް އަހަރު ރޭވެމުން އެބަދޭ. މިހާރުވެސް ތަރައްޤީގެ އާ މަޝްރޫޢެއްގެ ލަނޑުދަނޑިތައް ކަނޑައަޅައި، އެ މަޝްރޫޢުގެ ލަނޑުދަނޑިތައް ކާމިޔާބު ކުރެވޭތޯ މަސައްކަތް ކުރަމުން މިގެންދަނީ. މި ހުރިހާ ކަމެއްގެވެސް އަސްލަކީ، ރާއްޖެ ކުރިއަށް ދިޔުން. ރާއްޖޭގެ ރައްޔިތުންނަށް އިތުރު ތަނަވަސްކަން ލިބިގެން ދިޔުން.\nދެންމެ ކަތީބުގެ ވާހަކަފުޅުގައި ވިދާޅުވިފަދައިން، ފޭދޫގެ ރައްޔިތުންނަކީ، ވަރަށް ހިތާމަވެރި ދަތިގޮތްތަކެއް ދިމާވެފައިވާ ބަޔެއް. ގަމުން އެމީހުން ފައިބަން ޖެހުމާއި އަދި އޭގެފަހުން އެމީހުންނަށް ދިމާވި ހިތި ތަޖުރިބާތައް، މިތާ ތިއްބެވި ވަރަށްގިނަ ބޭފުޅުންގެ ހިތްޕުޅުގައި ހުންނާނެ. އެހެންނަމަވެސް، ރާއްޖެ ކުރިއަށްދާ ދިޔުމުގައި އަޅުގަނޑުމެންނަކަށް ނެތް ފަހަތަށް އެނބުރި ބަލައިލެވޭކަށް. އަޅުގަނޑުމެން ބަލަންޖެހޭނީ ކުރިއަށް. އަޅުގަނޑުމެން ދާން ބޭނުންވަނީ ކުރިއަށް. ހާސިލުކުރަން ބޭނުންވަނީ ތަރައްޤީގެ އިތުރު ލަނޑުދަނޑިތައް. އެހެންވެ މި ޢަޒުމުގައި އަޅުގަނޑުމެން އެންމެން މަސައްކަތް ކޮށްގެން، އިރާދަކުރެއްވިއްޔާ މާތްﷲ އަޅުގަނޑުމެންނަށް ކުރިއަށް ދިޔުމުގެ މަގު ފަހިކޮށްދެއްވާނީ.\nއާދެ! ރާއްޖޭގެ ތަރައްޤީއަށް މަސައްކަތް ކުރަނީ ހަމައެކަނި ސަރުކާރަކުން ނޫން. ސަރުކާރުން ވަރަށްބޮޑެތި މަސައްކަތްތައް ކުރޭ. އަދި ސަރުކާރުން ތަރައްޤީގެ ސިޔާސަތުތައް ކަނޑައަޅައި، ތަރައްޤީވުމަށް ބޭނުންވާ މާޙައުލު ފަހިކޮށްދެވޭތޯ މަސައްކަތް ކުރަމުން އެބަ ގެންދޭ. އެމާޙައުލުގެ ތެރޭގައި ގިނަ މަސައްކަތްތަކެއް ކުރަން މިޖެހެނީ އަޅުގަނޑުމެން އަމިއްލައަށް. އަމިއްލަ އަފުރާދުންނާއި، އަމިއްލަ ކުންފުނިތަކާއި، އަމިއްލަ ޖަމާޢަތްތަކާއި، އަމިއްލަ އެކިއެކި ޖަމުޢިއްޔާތަކާ މި އެންމެން. މި އެންމެން ކުރާ މަސައްކަތުގެ ނަތީޖާ މި ދައްކަނީ ޤައުމުގެ ތަރައްޤީގެ ގޮތުގައި. މިއީ ހަމައެކަނި ރާއްޖެއަކު ނޫން. ރާއްޖެ ނޫން އެހެން ކޮންމެ ޤައުމެއްގައިވެސް މިކަން އޮންނަގޮތް.\nއެހެންވީމާ، އަޅުގަނޑު މި ދަންނަވާ ވާހަކައަކީ، އަޅުގަނޑުމެން އެންމެން ގުޅިގެން މަސައްކަތް ކުރަމާތޯއޭ! މިހާރުވެސް އެހެން މި މަސައްކަތް ކުރަނީ، އަޅުގަނޑަށް އެނގޭ، ފޭދޫ ރައްޔިތުންނަކީ ވަރަށް އެކުވެރި ބައެއްކަން. ވަރަށްބޮޑު އެއްބާރުލެއްވުމެއް ސަރުކާރަށް ދެއްވާ ރައްޔިތެއްކަން. އެކަމަކު އަޅުގަނޑު ދަންނަވަން ބޭނުންވަނީ، އެ އެއްބާރުލެއްވުން، އެ އެކުވެރިކަން މިއަދުވެސް އޮންނަން ޖެހޭނެއޭ. މާދަމާވެސް އޮންނަންޖެހޭނެއޭ. އޭގެ އަނެއް ދުވަހުވެސް އޮންނަން ޖެހޭނެއޭ. އަދި އެ އެކުވެރިކަން އަޅުގަނޑުމެން ބަދަހިކޮށްގެން، ވަރުގަދަކޮށްގެން ނޫނީ، އަޅުގަނޑުމެން ބޭނުންވާ ކުރިއެރުމެއް އަޅުގަނޑުމެންނަކަށް ހާސިލެއް ނުކުރެވޭނެއޭ. މިއީ، އެއްވެސް ޝައްކެއްހުރި ކަމެއްނޫން.\nއެހެންވީމާ، އަޅުގަނޑުގެ އިލްތިމާސަކީ، ފޭދޫ ރައްޔިތުންވެސް މިކަން ގަބޫލުކުރެއްވުން. އައްޑުއަތޮޅުގެ ރައްޔިތުންވެސް މިކަން ގަބޫލުކުރެއްވުން. މާތްﷲގެ ވާގިފުޅާއެކު ސަރުކާރުން މަސައްކަތް ކުރަނީ، ރައްޔިތުންގެ ތަރައްޤީއަށްކަން ރާއްޖޭގެ އެންމެން ގަބޫލުކުރެއްވުން. އަދި ތަރައްޤީގެ ލަނޑުދަނޑިތައް ޙާޞިލުވަމުންދާ މިންވަރު ރަނގަޅަށް ވަޒަން ކުރެއްވުން.\nއަޅުގަނޑަށްވެސް އެނގޭ، އަޅުގަނޑުމެންގެ ރާއްޖެއަކީ ވަރަށް ކުޑަކުޑަ ޤައުމެއްކަން. ވަސީލަތްތައް މަދު ޤައުމެއްކަން. އަޅުގަނޑުމެން ބޭނުންވާހާ ހަލުވިކޮށް ކަންތައްތައް ކުރިޔަކަށް ނުގެންދެވޭނެކަން. އަޅުގަނޑުމެންނަށް ލިބޭ އާމްދަނީއަކުންކަން އަޅުގަނޑުމެން ކަންތައްތައް ކުރަންޖެހޭނީ. މިހާރު ސަރުކާރުގެ ބަޖެޓަކީ، އެނގިވަޑައިގަންނަވާނެ ފަދައިން، މީގެކުރިން ދުވަހަކުވެސް ސަރުކާރުގެ ބަޖެޓުގެ ގޮތުގައި ހަމަޖެހިފައިނެތްފަދަ ބޮޑު އަދަދެއް ހަމަޖެހިފައިވާ ބަޖެޓެއް. މި ބަޖެޓުންވެސް މިދައްކަނީ، ސަރުކާރުން ރައްޔިތުންނަށް ދޭން ބޭނުންވާ ޚިދްމަތްތައް. ކޮށްދޭން ބޭނުންވާ ކަންތައްތައް. ކުރަން ބޭނުންވާ ޚަރަދު. އެހެންނަމަވެސް، އެކަންތައްތައް ކުރެވޭނީ، ސަރުކާރަށް ލިބޭ އާމްދަނީވެސް އިތުރުވެގެން. ސަރުކާރަށް އާމްދަނީ ލިބޭނެ ގޮތްތައް ފެނިގެން. އަމުދުން ރާއްޖެފަދަ ކުޑަކުޑަ ޤައުމަކަށް އާމްދަނީ ލިބެން ހުންނަ ވަސީލަތްތައް ވަރަށް މަދުވާނެކަން ތިޔަބޭފުޅުން ގަބޫލުކުރައްވާނެ.\nއެހެންވީމާ، އަޅުގަނޑުމެންނަށް މި ޖެހެނީ، އެ ވަސީލަތްތައް އިތުރުކުރަން. މިސާލަކަށް، ރާއްޖޭގައި ގިނަ އަދަދަކަށް ފަތުރުވެރިކަމުގެ މަންޒިލްތައް، ފަތުރުވެރިކަމުގެ ރިޒޯޓުތައް ހުޅުވަމުން ގެންދިޔުން. މިހާރުވެސް އީކްއޭޓަރ ވިލެޖް ހިނގަމުންދޭ. އޭގެފަހުން، އިރާދަކުރެއްވިއްޔާ މާދަމާ ހެރެތެރެ ރަސްމީގޮތުން ހުޅުވޭނެ. ހެރެތެރެ ރަސްމީ ގޮތުން ނުހުޅުވުނަސް، އެތަން ހިނގަމުންދާތާ ކުޑަދުވަސްކޮޅެއް މިހާރުވަނީ ވެފައި. މީގެއިތުރުން، އިތުރު ދެ ރިޒޯޓް މި އަތޮޅުގައި ހަދާގޮތަށްވަނީ ހަމަޖެހި އަދި ބީލަމަށްވެސް ވަނީ އެވޯޑް ކުރެވިފައި. އިރާދަކުރެއްވިއްޔާ އެމަސައްކަތްވެސް ކުރިޔަށް އެބަދޭ. އަދި މާލަހެއްނުވެ އޭގެ ނަތީޖާ އައްޑުއަތޮޅުގެ ރައްޔިތުންވެސް، މި ސަރަޙައްދުގެ އެންމެންވެސް ދެކޭނެ. އެހެންވީމާ، އެކަންތައްތައް މިހެންވަމުންދާއިރު، އަޅުގަނޑުމެންގެ މެދުގައި އެއްބާރުލުން ބާއްވައިގެން، އެންމެން ގުޅިގެން މަސައްކަތް ކުރުމުގެ މުހިންމުކަން ބޮޑުކަމުގައި އަޅުގަނޑު ދަންނަވާލަން ބޭނުންވޭ.\nއާދެ! އަޅުގަނޑުގެ ވާހަކަ ދެން މާދިގުކުރާކަށް ނެތިން. އަޅުގަނޑުގެ އިޚްލާޞްތެރި ދުޢާއަކީ، اللّـه سبحـانـه وتعـالى އަޅުގަނޑުމެންނަށް އަބަދުވެސް ހެޔޮ ވިސްނުން ދެއްވުން. އަޅުގަނޑުމެންނަށް ހެޔޮ ގޮތްތައް މިންވަރުކޮށްދެއްވުން. މާތްވެގެންވާ އިސްލާމްދީނުގެ ސާފުސީދާ ތެދުމަގުގައި ފައިތިލަ ސާބިތުކޮށްގެން ތިބޭ ބަޔަކު ކަމުގައި މާތްﷲ އަޅުގަނޑުމެން ލެއްވުން. އަޅުގަނޑުމެންގެ މެދުގައި އިސްލާމީ އުޚުއްވަތްތެރިކަން ޤާއިމުވެފައިވާ ބަޔަކު ކަމުގައި އަޅުގަނޑުމެން ލެއްވުން. ރާއްޖެއަށް އިތުރުކުރިއެރުމާއި ތަރައްޤީއާއި، ތަނަވަސްކަމާއި، ސުލްހަމަސަލަސްކަމާއި އަމާންކަން އެކަލާނގެ މިންވަރު ކުރެއްވުން.\nދެންމެ ބޮޑުކަތީބުގެ ވާހަކަފުޅުގައި، ހޯރަފުށްޓަށް އަޅުގަނޑު ކުރި ދަތުރުގައި އަޅުގަނޑާ ދިމާވި ހާދިސާގެ ވާހަކަ ވިދާޅުވި. އަދި އަޅުގަނޑާމެދު ފާޅުކުރެއްވި ހަމްދަރުދީއާއި ތާއީދުގެ ޝުޢޫރުތަކަށްޓަކައި، މި ނޭވާގައި ބޮޑުކަތީބަށާއި، ތިޔަ ހުރިހާ ބޭފުޅުންނަށް ޝުކުރު ދަންނަވަން.\nއާދެ! އޭނާ އިޝާރަތް ކުރެއްވި ކަހަލަ ޢަމަލުތައް ހިންގުމަކީ، އަޅުގަނޑުމެންގެ ހަމަ އެކަކުވެސް އެދޭނެ ކަމެއް ނޫން. އެއީ، ރާއްޖެ މީގެކުރިން ދުވަހަކުވެސް ދެކެފައި ނުވާފަދަ ނުރަނގަޅު ޢަމަލެއް. މިފަދަ ކަންތައްތައް ހުއްޓުވުމަށް އަޅުގަނޑުމެން އެންމެން މަސައްކަތް ކުރަން ޖެހޭނެ. ރާއްޖެއަކީ އަބަދުވެސް އަމާން ޞުލްޙަވެރި ތަނަކަށް ހެދޭތޯ މަސައްކަތް ކުރުމަކީ، އަޅުގަނޑުމެން އެންމެންގެ ވާޖިބެއް.\nއާދެ! އަޅުގަނޑުގެ ވާހަކަކޮޅު ނިންމާލާނީ، މާތްﷲ އަޅުގަނޑުމެންނަށް ތަނަވަސްކަން މިންވަރުކޮށްދެއްވުން އެދި ދުޢާކުރަމުން. އެކަލާނގެ މަދަދާއި ތައުފީޤު އަޅުގަނޑުމެންނާ އެކީގައި ލެއްވުން އެދި ދުޢާކުރަމުން.


Raajjey Ge Resort Gai Ehme Reyeh Heydhakollan 1.2 Million Rufiya - Vaguthu\nރާއްޖޭގެ ރިސޯޓްތަކުގެ އަގުބޮޑުވެގެން އެކަން މީގެ ކުރިން ވެސް ބައިނަލްއަޤުވާމީ މީޑިއާތަކުގެ ސަމާލުކަން މިކަމަށް ލިބިފައި ވެއެވެ. މިފަހަރު މިއޮތީ ރާއްޖޭގެ ރިސޯޓެއް ކަމަށްވާ ވަލްޑޯފް އެސްޓޯރިއާ މޯލްޑިވްސް އިތާފުށި ރިސޯޓްގައި އެންމެ ރެއެއް ހޭދަކޮށްލަން 80000 އެމެރިކާ ޑޮލަރު ނުވަތަ 1.2 މިލިއަން ރުފިޔާ ދައްކަން ޖެހޭތީ އެކަން "ސީއެންއެން" ގެ ސަމާލުކަމަށް އައިސްފައެވެ.\n"ސީއެންއެން" އިން ބުނާ ގޮތުގައި އިތާފުށި ވެގެން ދާނީ އެއްކޮށް އަމިއްލަ ކޮށްލައިގެން ޗުއްޓީ ހޭދަކޮށްލެވޭނެ ރާއްޖޭގެ އެންމެ ބޮޑު ރިސޯޓަށެވެ.\nމިރިސޯޓްގައި ތިން އިމާރާތެއްގައެވެ. އެއްްފަހަރާ 24 ފަތުރުވެރިންނަށް ހިދުމަތް ދެއެވެ. އެއީ ދެކޮޓަރީގެ ވޯޓާިލާ އާއި ތިން ކޮޓަރީގެ ބީޗް ވިލާ އާއި ހަތަރު ކޮޓަރީގެ ރެސިޑެންސް އިންނެވެ. ކޮންމެ އިމާރާތެއްގައި ވެސް ސްވިމިން ޕޫލެއް އޮންނާނެއެވެ. އޭގެ އިތުރުން ޖަކޫޒީ ބަހައްޓައި، ބޭނުން ހުރިހާ ޚިދުމަތެއް ކޮޓަރީގައި އޮވެގެން ލިބޭނެ އިންތިޒާމްތައް ވަނީ ހަމަޖައްސާފައެވެ.\nހިލްޓަން އޭޝިއާ ޕެސިފިކް އިން މެނޭޖް ކުރާ މިރިސޯޓަކީ ފަތުރުވެރިޔާ ބޭނުންވާ ހުރިހާ ޚިދުމަތެއް އެންމެ ފުރިހަމައަށް ފޯރުކޮށްދޭނެ ރިސޯޓެއް ކަމަށް އެކުންފުނިން ބުނެއެވެ.\nމިރިސޯޓްގެ އެންމެ ހާއްސަ އަނެއް ކަމަކީ 10 ވައްތަރެއްގެ ތަފާތު ރެސްޓޯރަންޓްތަކުން ކެއުމުގެ ފުރުސަތު ފަތުރުވެރިންނަށް ލިބިގެން ދާނެތީއެވެ.\nއިތާފުއްޓަކީ މާލެ އިން ފުރައިގެން 40 މިނެޓްގެ ލޯންޗް ދަތުރެއް ކޮށްފައި ދެވޭ ހިސާބުގައި އޮންނަ ރިސޯޓެކެވެ. މިރިސޯޓަށް އެއާޓެކްސީގައި ދާން ބޭނުންވާ ފަތުރުވެރިންނަށް އެފުރުސަތު ވެސް އޮވެއެވެ.\nމީގެ ދޮޅުއަހަރު ކުރިން ހުޅުވި އިތާފުށިން އަގުބޮޑުކޮށް ރޫމްތައް ވިއްކަން ފެށީ މިއަހަރުއެވެ.\nޖެނުއަރީ 15, 2021 11:13\nރިސޯޓްތަކުގައި ކޮވިޑް ކްލަސްޓާތައް ބޮޑުވުމުގައި އިހުމާލުތަކެއް ހުރި ކަމަށް ތަމެން ބުނި ނަމަވެސް މަމެން އެކަމެއް ގަބޫލެއް ނުކުރާނަމޭ ކިއެއްވެތޭ ރިސޯރޓްސް ތަކުގައި ކޮވިޑަށް ޓެސްޓް ކުރެވޭނެ ވަސީލަތް ތައް ކޮންމެ ރިސޯރޓެއްގެ ކްލިނިކް ގައި ގާއިމް ނުކުރަނީ މިއިން އެގިގެން ދަނީ ސަރުކާރުގެ ބޮޑުންނާއި ކޮވިޑަށް ޓެސްޓް ކުރާ މެޝިންސް ތައް ގަނެގެން ގެނެސްގެން އުޅޭ މީހުންނާއި އެކު އަންޑަރވޯލްޑް ގުޅުމެއް ބާއްވައިގެން ކޮންމެ މީހެއްގެ އަތުން 1000 ރުފިޔާ ފޭރެނީއޭ...


ދަރިފުޅު ހޮސްޕިޓަލްގައި އޮންނަތާ 8 މަސް، އަތްމަތި ހުސްވެ ދަރީން މަދަރުސާއިން ވެސް ވަކިކޮށް ބައްޕަ ސަލާން ޖަހަނީ – Dhen.mv\nދަރިފުޅު ހޮސްޕިޓަލްގައި އޮންނަތާ 8 މަސް، އަތްމަތި ހުސްވެ ދަރީން މަދަރުސާއިން ވެސް ވަކިކޮށް ބައްޕަ ސަލާން ޖަހަނީ\nJune 17, 2020 - 6:27 pm\nދުބާއީގައި މަސައްކަތް ކުރާ ޕާކިސްތާންގެ ރައްޔިތެއް ކަމަށްވާ ސާބިރުޚާންއަށް ތިންވަނަ ދަރިއަކު ލިބުނު ދުވަހަކީ ޙަޔާތުގައި އައި އެންމެ އުފާވެރި އެއް ދުވަހެވެ. މީގެ އަށް މަސްކުރިން ، އާއިލާއަށް އިތުރުވި މުޙައްމަދު ސުބާން ލިބުނުއިރު ދޮއްޓަށް ތިބި އަށް އަހަރުގެ ފިރިހެން ދަރިފުޅާއި ހަ އަހަރުގެ އަންހެން ދަރިފުޅު ދިޔައީ މަދަރުސާގައި ތަޢުލީމް ޙާޞިލް ކުރަމުންނެވެ.\nތިންވަނަ ދަރިފުޅާއެކު ޙަޔާތަށް ލިބުނު އުފާވެރިކަން އިޙްސާސް ކުރަން ސާބިރުޚާން އަށް ފުރުސަތު ލިބުނީ މަދު ވަގުތު ކޮޅެއް ވަންދެނެވެ. އޭގެ ފަހުން އޭނާގެ ޙަޔާތް އެފުށް މިފުށަށް ޖެހިގެން ދިޔައެވެ.\nސާބިރުޚާންގެ ތިންވަނަ ދަރިފުޅު ، މުޙައްމަދު ސުބާން ވިހެއީ ދުބާއީ އެސްޓަރ ހޮސްޕިޓަލްގައެވެ. ވިހެއުމަށްފަހު ދަރިފުޅަށް ދިމާވި މައްސަލަތަކުގެ ސަބަބުން ހެދި ޓެސްޓްތަކުން އެނގުނީ މަދުން ނޫނީ ނުފެންނަ ބައްޔެއް ދަރިފުޅަށް ޖެހިފައިވާ ކަމެވެ.''މައިކްރޯވިލަސް އިންކްލޫސަން ޑިސީސް (އެމްވީއައިޑީ)'' އަކީ އެ ބައްޔެއް ޖެހުމުން ކެއުން ބުއިމާ ދުރުވާ ބައްޔެކެވެ. ކާއެއްޗެހި ދޭން ޖެހެނީ ހޮޅިގުޅައިގެން ކުރިއަށް ގެންދާ ''ޕޭރެންޓެރަލް ނިއުޓްރިޝަން''ގޮތަށެވެ.\nދަރިފުޅު ވިހެއުމުގެ ހުރިހާ ޚަރަދުތަކާއި 22 ދުވަސްވަންދެން ދަރިފުޅަށް ދޭން ޖެހުނު ފަރުވާގެ ހުރިހާ ޚަރަދެއް އިންސުއަރެންސުން ހަމަ ޖެހުނު ނަމަވެސް ސާބިރުޚާންއަށް ދަތިކަމާއި ކުރިމަތިލާން ޖެހުނީ އޭގެ ފަހުންނެވެ. 22 ދުވަހާއި ހަމައަށް އިންސުއަރެންސް ހަމަވުމާއެކު ސާބިރުއަށް ޖެހުނީ ދަރިފުޅު އެ ހޮސްޕިޓަލުން ނެރޭށެވެ. އެހެންކަމުން އޭނާ ވަނީ ދުބާއީގެެ ކުޑަކުދިންގެ ޚާއްޞަ ހޮސްޕިޓަލަކަށް ދަރިފުޅު ބަދަލުކޮށްފައެވެ. މަހަކު 5500 ދިރުހަމް (ގާތްގަޑަކަށް 1500 ޔޫއެސްޑޮލަރު)ގެ މުސާރައެއް ލިބޭ ސާބިރުޚާން ، އެހެން ކުދީންނަށާއި އާއިލާގެ ޚަރަދުތައް ފުރިހަމަ ކުރުމަށްފަހު ހޮސްޕިޓަލްގެ ޚަރަދުތައް ފޫބެއްދޭ ވަރެއް ނުވެއެވެ. ޚަރަދު ކުރެވެން ނެތިގެން އެންމެފަހުން ސާބިރުޚާން ވަނީ ކޔަވަމުންދާ ދެ ދަރީން ވެސް މަދަރުސާއިން ވަކިކޮށްފައެވެ. ހޮސްޕިޓަލްގެ ބިލްތައް ނުދެއްކި ، ބިލްތަކުގެ އަދަދު މިހާރު ވަނީ 1.9 މިލިއަން ދިރުހަމް (517،000 ޔޫއެސް ޑޮލަރު) އަށް އަރާފައެވެ. މިފައިސާ ނުދެއްކުނު ނަމަވެސް ، ހޮސްޕިޓަލުން ފަރުވާ މެދުކަނޑާނުލާ ކުރިއަށް ގެންދާކަން ސާބިރުޚާން ވަނީ އުފަލާއެކު ފާހަގަ ކޮށްފައެވެ.\nސާބިރުޚާން ގެ މިހާރުގެ އެދުމަކީ އެންމެ އެދުމެކެވެ. އެއީ ދަރިފުޅު ގޮވައިގެން އަމިއްލަ ގައުމު ، ޕާކިސްތާނަށް ދިޔުމެވެ. ގައުމަށް ގޮސް ހޮސްޕިޓަލްގައި ބާއްވައިގެން ފަރުވާ ދިނުމެވެ. ނަމަވެސް ޕާކިސްތާނަށް މިހާރު ދެވެން އޮތީ ވެސް އެއަރ އެމްބިއުލެންސެއް ހަމަޖައްސައިގެން ކަމަށްވުމާއެކު އޭނާ ވަނީ އެކަމަށް ވެސް ނުކުޅެދިފައެވެ.\n''ހޮސްޕިޓަލްގައި އަބަދު ބާއްވަން ޖެހުނަސް ދަރިފުޅު ގެއްލިދާކަން އަހަރެން ނޭދެން ، އަހަންނަށް ޔަގީން ، މިކަމުން އަރައިގަނެވޭނެ މަގެއް ﷲ ދައްކަވާނެ" އެހީއަށް އެދެމުން ސާބިރުޚާން ބުނެފައިވެއެވެ.\nމައިކްރޯވިލަސް އިންކްލޫޝަން ޑިސީސް (އެމްވީއައިޑީ) އަކީ ކޮބާ؟\nސިއްޙަތާއި ބެހޭ ރިޕޯޓުތަކުން ބުނެފައިވާ ގޮތުގައި މައިކްރޯވިލަސް އިންކްޝަން ޑިޒީޒް (އެމްވީއައިޑީ) އަކީ ވަރަށް މަދުން ނޫނީ ނުފެންނަ ، ގޮހޮރަށް ޖެހޭ ބައްޔެކެވެ. އާއްމުގޮތެއްގައި މިބަލީގެ އަލާމާތްތައް ފެންނަން ފަށަނީ ކުއްޖަކު އުފަންވާތާ ގަޑިއިރުތަކެއް ނުވަތަ ދުވަސްތަކެއް ފަހުންނެވެ.\nނުރައްކާތެރި ބައްޔެއްގެ ގޮތުގައި ސިފަކޮށްފައިވާ މިބަލީގެ ސަބަބުން ބަނޑުދިޔާވުމުގެ އިތުރުން ހަށިގަނޑަށް ބޭނުންވާ ފައިދާހުރި މާއްދާތައް ވެސް ލިބުމަށް ދަތިވެއެވެ.\nތުއްތު ކުދިންނަށް އެމްވީއައިޑީ ޖެހުމުގެ ސަބަބުން ހަށިގަނޑަށް ނުރައްކާވާވަރަށް ބަނޑު ދިޔާވުމުގެ އިތުރުން، ފެން މަދުވުމާއި، ފައިދާހުރި މާއްދާތައް ނުލިބި ހެދިބޮޑުވުމަށް ވެސް އަސަރު ކުރެއެވެ.


03 އޮކްޓޯބަރ 2019 - 06:57\nވިޕުލް ޝާހް ޕްރޮޑިއުސްކުރާ "ކޮމާންޑޯ" ގައި މި ފަހަރު ވިދުޔަތާ އެކު ފެންނަ ކާސްޓުންގެ ތެރޭގައި އަދާ ޝަރުމާ، އަންގިރާ ދާރް އަދި ގުލްޝަން ދެވިއާ ހިމެނެ އެވެ.\n"ކޮމާންޑޯ 3" ޑައިރެކްޓްކޮށްފައި ވަނީ އަދިތިޔާ ދަތެވެ. ދެހާސް ތޭރައިގައި ރިލީޒްކުރި ފުރަތަމަ ބައި ޑައިރެކްޓްކުރީ ދިލިޕް ގޯޝް އެވެ.\nއަދި މީގެ ދެ އަހަރު ކުރިން ރިލީޒްކުރި "ކޮމާންޑޯ 2" ޑައިރެކްޓްކުރީ ދެވެން ބޮޖާނީ އެވެ.\nޗުލްބުލް ޕާންޑޭގެ ތައާރަފެއް\nއަންނަ ޑިސެމްބަރު މަހުގެ 20 ގައި ރިލީޒްކުރާ ސަލްމާން ޚާންގެ "ދަބަންގް 3" ގައި އޭނާ ކުޅޭ ޗުލްބުލް ޕާންޑޭގެ ކެރެކްޓާ ތައާރަފުކޮށް ދިނުމުގެ ގޮތުން ކުޑަކުޑަ ޓީޒާއެއް ދައްކާލައިފި އެވެ.\n"ދަބަންގް" ސީރީޒްގެ ތިން ވަނަ ފިލްމުގައި ޗުލްބުލް ފުލުހަކަށްވުމުގެ ކުރިން އޭނާ އެންމެ ޒުވާން އުމުރުގެ ދުވަސްތައް ހޭދަކުރި ގޮތް ވެސް ފިލްމުގައި ދައްކުވައިދޭނެ އެވެ.\nޕްރަބޫދޭވާ ޑައިރެކްޓްކޮށްފައިވާ "ދަބަންގް 3" ގެ ބަތަލާއިންނަކީ ފުރަތަމަ ދެ ބައިގައި ވެސް ބަތަލާގެ ރޯލް ކުޅުނު ސޮނާކްޝީ ސިންހާ އާއި އަލަށް ތައާރަފުކުރާ ސާއީ މަންޖްރޭކަރެވެ. އޭނާ އަކީ އެކްޓަރު މަހޭޝް މަންޖްރޭކަރްގެ ދަރިފުޅެވެ.\n"ދަބަންގް 3" ވެގެން ދާނީ މި އަހަރު ރިލީޒްކުރާ ސަލްމާންގެ ދެވަނަ ފިލްމެވެ. މި އަހަރު އޭނާ ފެނިގެން ދިޔަ ފުރަތަމަ ފިލްމަކީ "ބާރަތު" އެވެ.\n"ސަތިޔަމޭވް ޖަޔަތޭ 2" ގެ ޕޯސްޓަރުތަކެއް\nމިދިޔަ އަހަރު ރިލީޒްކުރި ޖޯން އަބްރަހަމްގެ ކާމިޔާބު ފިލްމު "ސަތިޔަމޭވް ޖަޔަތޭ" ގެ ދެވަނަ ބައިގެ ޕޯސްޓަރުތަކެއް ދައްކާލައިފި އެވެ.\nTann, Mann, Dhann se Badhkar Jann, Gann, Mann. Presenting the official posters of #SatyamevaJayate2, releasing on 2nd Oct 2020.@TheJohnAbraham @iamDivyaKhosla @zmilap @itsBhushanKumar #KrishanKumar @monishaadvani @madhubhojwani @nikkhiladvani @EmmayEntertain pic.twitter.com/EGrGWF1KcN\n— TSeries (@TSeries) October 1, 2019\nފިލްމު އަންނަ އަހަރުގެ އޮކްޓޯބަރު މަހުގެ2ގައި ރިލީޒްކުރަން ނިންމިކަން އިއުލާންކުރުމަށް ފަހު، ޑައިރެކްޓަރު މިލަޕް މިލަން ޒަވޭރީ މިހާރު ވަނީ ފިލްމުގެ ސްކްރިޕްޓްގެ ވެސް މަސައްކަތް ވެސް ފަށައިފަ އެވެ. މި ފަހަރު ފިލްމުގެ ބަތަލާގެ ރޯލުން ޖޯންއާ އެކު ފެނިގެންދާނީ "ސަތިޔަމޭވް ޖަޔަތޭ 2" ވެސް ޕްރޮޑިއުސްކުރާ ޓީ ސީރީޒްގެ މިހާރުގެ ވެރިޔާ ބުޝަން ކުމާރުގެ އަންހެނުން ދިވްޔާ ކުމާރު ޚޯސްލާ އެވެ.\n"ސަތިޔަމޭވް ޖަޔަތޭ" ގައި ބަތަލާގެ ރޯލް ކުޅުނީ "ތުމް ބިން 2" ފަދަ ފިލްމުތައް ކުޅުނު ނޭހާ ޝަރުމާގެ ކޮއްކޮ އައިޝާ ޝަރުމާ އެވެ. އެއީ އޭނާގެ އަލަތު ފިލްމު ވެސް މެ އެވެ.\n"ސަތިޔަމޭވް ޖަޔަތޭ" އަކީ ކޮރަޕްޝަނާ ދެކޮޅަށް ފުލުހަކު ކުރާ ހިތްވަރު ގަދަ މަސައްކަތްތަކެއް ދައްކުވައިދޭ ފިލްމެކެވެ.\n"ބޭހަދު 2" ގެ ޕްރޮމޯއެއް\nސޮނީ ޓީވީން މީގެ ދެ އަހަރު ކުރިން ގެނެސްދިން ކާމިޔާބު ސިލްސިލާ "ބޭހަދު" ގެ ދެވަނަ ސީޒަން އަންނަ މަހު ގެނެސްދޭން ނިންނައި، ޝޯގެ ފުރަތަމަ ޕްރޮމޯ ދައްކާލައިފި އެވެ.\nWill Maya's hatred overarch all boundaries ever set? Watch #MayaAgain in #Beyhadh2 only on Sony. #ComingSoon @jenwinget pic.twitter.com/DNZq6LgA21\nބެލުންތެރިންގެ ބޮޑު ތަރުހީބެއް ލިބުނު "ބޭހަދު" ގެ މުހިއްމު ތަރިންނަކީ ޖެނިފާ ވިންގެޓާއި ކުޝާލް ޓަންޑަންގެ އިތުރުން އަނޭރީ ވަޖާނީ އެވެ.\n"ބޭހަދު 2" ގެ ޕްރޮމޯ ޖެނިފާއާ އެކު ދައްކައިލި ނަމަވެސް އޭނާއާ އެކު މި ފަހަރު ސިލްސިލާގެ ލީޑުން ދެން ފެންނާނީ ކޮން ތަރިންނެއް ކަމެއް އަދި ކަށަވަރެއް ނުވެ އެވެ. ނަމަވެސް ބައެއް ރިޕޯޓްތައް ބުނާގޮތުން މި ފަހަރުގެ ސިލްސިލާ އިން ދެ ބަތަލުން ފެންނާނެ އެވެ. އެއީ ބޮލީވުޑްގެ ފިލްމުތަކުން ވެސް ކުރިން ފެނިފައިވާ އަޝިޝް ޗައުދަރީ އާއި ޝިވިން ނަރަންގެވެ.\n"ބޭހަދު" އަކީ ރޮމޭންޓިކް ތުރިލާއެކެވެ.\nސިލްސިލާގެ ފުރަތަމަ ސީޒަން ގެނެސްދިނީ އޮކްޓޯބަރު 11، 2016 އިން އޮކްޓޯބަރު 27، 2017 އަށެވެ. އެ މުއްދަތުގެ ތެރޭގައި ސިލްސިލާގެ 273 އެޕިސޯޑް ގެނެސްދީފައިވެ އެވެ.\n"ދޯސްތާނާ 2" ގެ ތައްޔާރީތައް ކުރިއަށް\nކަރަން ޖޯހަރު ޕްރޮޑިއުސްކުރާ ފިލްމު "ދޯސްތާނާ 2" ގެ ޝޫޓިން ފެށުމުގެ ތައްޔާރީތައްވާން ފަށައިފި އެވެ.\nމި ފިލްމަކީ 2008 ވަނަ އަހަރު ޑައިރެކްޓަރު ތަރުން މުންސުޚާނީ، ޖޯން އަބްރަހަމާއި ޕްރިޔަންކާ ޗޯޕްޅާ އާއި އަބީޝެކް ބައްޗަނާ އެކު ގެނެސްދިން "ދޯސްތާނާ" ގެ ދެވަނަ ބައެވެ.\nނަމަވެސް އެހެން ޑައިރެކްޓަރަކާ އެކު "ދޯސްތާނާ 2" ގެނެސްދެނީ މުޅިން ތަފާތު ކާސްޓަކާ ވެސް އެކީގަ އެވެ. ކޮލިން ޑި ކަންހާ ޑައިރެކްޓްކުރާ ފިލްމުގެ ލީޑް ތަރިންނަކީ ކާތިކް އާރިޔަން، ޖާންވީ ކަޕޫރް އަދި އަލަށް ތައާރަފުކުރާ ލަކްޝަޔާ އެވެ.\nއިތުރު ލިޔުންތައް ބޮލީވުޑް ސަލްމާން ޚާން ސޮނީ އެންޓަޓެއިމަންޓް ނެޓްވޯކް ޖޯން އެބްރަހަމް ސޮނާކްޝީ ސިންހަ ޓީވީ ސިލްސިލާ


Haaland Ge2Landaaeku Molhuve Dortmund Group Ge Evvana Ah - Vaguthu\nހާލަންޑުގެ ދެ ލަނޑާއެކު މޮޅުވެ ޑޯޓްމަންޑް ގްރޫޕުގެ އެއްވަނައަށް\n2 ހަފްތާ ކުރިން ( ނޮވެމްބަރު 5, 2020 )\nޔުއެފާ ޗެމްޕިއަންސް ލީގުގައި ރޭ ކްލަބް ބްރޫޖް ކޮޅަށް ޒުވާން ތަރި އާލިންގް ހާލަންޑު ކާމިޔާބުކޮށްދިން ދެލަނޑާއެކު ޖަރުމަނުގެ ބޮރޫޝިއާ ޑޯޓްމަންޑު މޮޅުވެ ގްރޫޕް އެފްގެ އެއްވަނަ މަގާމަށް ޖެހިލައިފިއެވެ.\nބްރޫޖްގެ ދަނޑުގައި ކުޅުނު މިމެޗުން ޑޯޓްމަންޑު މޮޅުވީ 0-3ގެ ނަތީޖާއަކުންނެވެ. ހަމަހަމަ ކުޅުމެއް މިމެޗުން ފެނިގެންދިޔަނަމަވެސް ޑޯޓްމަންޑުން މެޗުގައި ކުރިހޯދީ ލިބުނު ފުރުސަތުތަކުގެ ބޭނުން ހިފައިގެންނެވެ.\nޑޯޓްމަންޑުގެ ތިން ލަނޑުވެސް މެޗުގެ ފުރަތަމަ ހާފުގައި ފެނިގެންދިޔައިރު އެޓީމުގެ ފުރަަތަމަ ލަނޑަކީ 14 ވަނަ މިނެޓުގައި ތޯގަން ހަޒާޑު ކާމިޔާބުކޮށްދިން ލަނޑެކެވެ. މިލަނޑަކީ ތޯމަސް ޑެލާނޭ ނަގައިދިން ހުރަހެއް ދިފާއުކުރަން އުޅުމުގެ ތެރޭގައި ބްރޫޖްގެ ގޯލް ކީޕަރު ސައިމަން މިގްނިލެޓަށް ހެދުނު ގޯހެއްގެ ފައިދާ ނަގައިގެން ހަޒާޑު ކާމިޔާބުކޮށްދިން ލަނޑެކެވެ.\nއޭގެ4މިނެޓުފަހުން ހާލަންޑު ވަނީ އިތުރު ލަނޑެއް ކާމިޔާބުކޮށްދީ ޑޯޓްމަންޑަށް ލީޑު ފުޅާ ކޮށްދީފައެވެ. މިލަނޑަކީވެސް ހާލެންޑު ބޮލުން ފޮނުވާލި ހަމަލާއެއް ކީޕަރު އަތުގައި ޖެހިފައި އައުމުން ގޯލްތެރެއަށް ފޮނުވާލައިގެން ހާލަންޑު ކާމިޔާބުކުރި ލަނޑެކެވެ.\nޑޯޓްމަންޑުގެ ތިންވަނަ ލަނޑަކީ ޓީމެއްގެ ގޮތުަގައި ކުޅެ ޑޯޓްމަންޑުން ތަނަވަސްކުރި ފުރުސަތެއްގައި ތޯމަސް މިއުނިއާ މުޅިން ހުސްކޮށްލާފައި ދިން ޕާސް ހުސްގޯލެއްގެ ތެރެއަށް ވައްދާލައިގެން ހާލަންޑު ކާމިޔާބުކޮށްދިން ފަސޭހަ ލަނޑެކެވެ.\nރޭ ވަނީ މިގުރޫޕުގެ އިތުރު މެޗެއްވެސް ކުޅެފައެވެ. މިމެޗުގައި ޒެނިތް ސެއިންޓް ޕީޓާސްބާގާއި ލާޒިއޯގެ ކުރިމަތިލުން ނިމުނީ 1-1 އިން މެޗު އެއްވަރުވެގެންނެވެ.\nމެޗުގައި ޒެނިތް އިން ޖެހި ލަނޑު ފުރަތަމަ ހާފުގެ 32 ވަނަ މިނެޓުގައި އެލެކްސަންޑްރާ ޔެރޯހިން ކާމިޔާބުކުރި އިރު ލާޒިއޯއިން މެޗުގެ ނަތީޖާ ހަމަހަމަކުރި ލަނޑު ދެވަނަ ހާފުގެ ފުރިހަމަ ވަގުތު ހަމަވާން 8 މިނެޓަށް ވެފައި ވަނިކޮށް ކާމިޔާބުކޮށްދިނީ ފިލިޕޭ ކައިސެޑޯއެވެ.\nމިނަތީޖާތަކާއި އެކު މިގުރޫޕުގެ އެއްވަނައިގައި މިހާރު އޮތީ ކުޅުނު3މެޗުން6ޕޮއިންޓު ހޯދައިގެން ޑޯޓްމަންޑެވެ. ދެވަނައިގައި ލާޒިއޯ އޮތީ5ޕޮއިންޓާއެކުއެވެ.4ޕޮއިންޓާއެކު ބްރޫޖް ތިންވަނައިގައި އޮތްއިރު 1 ޕޮއިންޓާއެކު ފުލުގައި އޮތީ ޒެނިތެވެ.\nސަލްޒްބާގް ބަލިކޮށް ބަޔާން އެއްވަނައިގައި ހަމަޖެހިލައިފި\nއެޓަލާންޓާ އަތުން ލިވަޕޫލަށް ލަދުވެތި ބައްޔެއް


Azzam thafaathu dhakkaa TC molhukoh dheefi - vNews.mv\nޓީސީ އާއި ޔޫވީ ބައްދަލުކުރި މެޗުގެ ތެރެއިން- ފޮޓޯ:- ޑީޕީއެލް ފޭސްބުކް ޕޭޖް\nއައްޒާމް ތަފާތު ދައްކާ ޓީސީ މޮޅުކޮށްދީފި\nއައްފާން މުހައްމަދު 03 April 2021, 19:18\nދިރާގު ދިވެހި ޕްރިމިއަރ ލީގުގައި ހޮނިހިރު ދުވަހުގެ ހަވީރު ޓީސީ ސްޕޯޓްސް އާއި ޔުނައިޓެޑް ވިކްޓްރީ (ޔޫވީ) ބައްދަލުކުރި މެޗުގައި ޓީސީގެ ކެޕްޓަން އައްޒާމް މުހައްމަދުގެ މޮޅު ކުޅުމާއެކު އެޓީމު މޮޅުވެއްޖެއެވެ.\nގަލޮޅު ރަސްމީ ފުޓުބޯޅަ ދަނޑުގައި ކުޅުނު މިމެޗުން ޓީސީ މޮޅުވީ 0-2 ގެ ނަތީޖާއިންނެވެ.\nފޯރިގަދަ ކުޅުމެއް ފެނިގެންދިޔަ މިމެޗުގައި ދެޓީމުގެ ފަރާތުންވެސް ރަނގަޅު ގިނަ ހަމަލާތަކެއް އުފައްދާ، ރީތި އެޓޭކިންގ ގޭމެއް ކުޅެފައިވެއެވެ. ޚާއްސަކޮށް ޓީސީގެ ފަރާތުން މެޗުގައި ނުރައްކާތެރި ގިނަ ހަމަލާތަކެއް އުފައްދާފައިވެއެވެ. އެހެންނަމަވެސް ޔޫވީންވެސް ލަނޑުޖަހާނެ ރަނގަޅު ފުރުސަތުތަކެއް ތަނަވަސްކޮށްފައިވެއެވެ.\nޓީސީއަށް މެޗުގައި ފުރަތަމަ ލަނޑު ކާމިޔާބުކޮށްދީ ލީޑުނަގައިދިނީ މެޗުގެ 30 ވަނަ މިނެޓުގައި ލިބުނު ޕެނަލްޓީއަކުން ކެޕްޓަން އައްޒާމް އެވެ. މިއީ އޭރިއާ ތެރެއިން ޓީސީގެ ބިދޭސީ ފޯވާޑް، ސެމިއުލް ކޯޑެލް ޑިވޯން އަށް ޔޫވީގެ އަހްމަދު ވިސާމް ކުރި ފައުލަކާއި ގުޅިގެން ލިބުނު ޕެނަލްޓީއެކެވެ. ރެފްރީ ވަނީ މި ފައުލަށް ވިސާމް އަށް ރީނދޫ ކާޑެއްވެސް ދައްކާފައެވެ.\nޓީސީގެ ލަނޑަށްފަހު ފުރަތަމަ ފަސް މިނެޓުގެ ތެރޭގައި ޔޫވީން ވަނީ ކުޅުން ވަރުގަދަކޮށް ޓީސީގެ ގޯލަށް ނުރައްކާކުރަން މަސައްކަތްކޮށްފައެވެ. އެގޮތުން 33 ވަނަ މިނެޓުގައި ޔޫވީގެ ކެޕްޓަން އިސްމާއިލް އީސަ (މެސީ) ނަގައިދިން ހުރަސް، ގޯލް ކުރިމަތިން ހުރަސްވެގެން ދިޔައިރު އެޓީމުގެ ބައްސާމް ހުރީ ބޯޅަ ލިބޭ ހިސާބަށްވުރެ ތަންކޮޅެއް ފަހަތުގައެވެ. އެހެންނަމަވެސް ބޯޅަ އަރިމަތިން ބޭރު ވުމުގެ ކުރިން ބައްސާމް ވަނީ އެބޯޅަ ހޯދާ އަލުން ގޯލް ކުރިމައްޗަށް ހުރަސްކޮށްދީފައެވެ. އެހެންނަމަވެސް ޓީސީގެ ދެކުޅުންތެރިން ކައިރިން ނައްޓާލުމަށްފަހު ބައްސާމް ހުރަސްކޮށްދިން ބޯޅަ، މުޅިން ހުސް ގޯލެއްގެ ތެރެއަށް ވައްދާލަން މެސީއަސް ފުރުސަތު ލިބުނު ނަމަވެސް، މިބޯޅަ ދިއައީ މެސީ ފައިގަ ނުޖެހި ގޯލް ކުރިމަތިން ހުރަސްވެގެން ބޭރަށެވެ.\nމިހާފުގައި އިތުރު ލަނޑެއް ފެނިގެން ނުދިޔަނަމަވެސް ކޮންމެވެސް ވަރަކަށް ދެޓީމުގެ ފަރާތުންވެސް ވަނީ ލަނޑެއް ކާމިޔާބުކުރަން ރަނގަޅު ފުރުސަތުތަކެއް ތަނަވަސްކޮށްފައެވެ.\nދެވަނަ ހާފުވެސް ދެޓީމުން ފެށީ، ދާދި ހަމަހަމަ ކުޅުމަކާއި އެކުގައެވެ. ދެޓީމުންވެސް މިހާފުގައިވެސް ރަނގަޅުު ހަމަލާތަކެއް އުފައްދަން މަސައްކަތްކުރިއިރު މިހާފުގެ ވަރަށް ކުރީކޮޅު ޓީސީން ވަނީ ލަނޑެއް ކާމިޔާބުކޮށް ލީޑު ފުޅާކޮށްފައެވެ. ކައުންޓާ އެޓޭކެއްގައި ޓީސީގެ ފަހަތުން އަމްޖަދު މަތިމަތިން ފޮނުވާލި ބޯޅަ، ސެމީ ސާކަލް ތެރޭގައި ހުރި ޔޫވީގެ ވިސާމްގެ ބޯމަތިން ދިއުމުން އޭނާއަށް ބޯޅަ ލިބުމުގެ ކުރިން އައްޒާމް ވަނީ ބޯޅަ ވިންކޮށް، އޭނާގެ ސްޕީޑް ބޭނުންކޮށްގެން ވަރަށް ރަނގަޅަށް ބޯޅަ ހިފައިގެން ގޮސް ގޯލްގެ ތެރެއަށް ބޯޅަ ވައްދާލާފައެވެ. އައްޒާމް މިލަނޑު ކާމިޔާބުކުރީ ދެވަނަ ހާފުގެ 49 ވަނަ މިނެޓުގައެވެ.\nމިލަނޑަށްފަހުވެސް ޓީސީއަސް ވަނީ ލަނޑުޖަހަން ރަނގަޅު ފުރުސަތުތަކެއް ލިބިފައިވެއެވެ. އެހެންނަމަވެސް މީގެން އެއްވެސް ފުރުސަތެއްގެ ބޭނުން އެޓީމަށް އެންމެ ރަނގަޅަށް ހިފިފައެއް ނުވެއެވެ. އެގޮތުން 52 ވަނަ މިނެޓުގައި އެމިއުލް ތަނަވަސްކޮށްދިން ފުރުސަތެއްގައި އަހްނާފް ޑީއޭރިއާ ކައިރިން ފޮނުވާލި ބޯޅަ ގޯލްގެ ދަނޑިކައިރިން ބޭރަށް ދިޔައިރު، އޭގެ މިނެޓެއް ފަހުން އައްޒާމް އަށްވެސް ވަނީ ލަނޑެއް ޖެހުމަށް ރަނގަޅު ފުރުސަތެއް ލިބި ބޭކާރުވެފައެވެ.\nމެޗުގައި ތަފާތު މޮޅު ކުޅުމެއްދެއްކި އައްޒާމް އަށްވަނީ ހެޓްރިކް ފުރިހަމަ ކުރުމަށް ވަރަށް ހުސް ފުރުސަތެއްވެސް ލިބިފައެވެ. އެހެންނަމަވެސް 58 ވަނަ މިނެޓުގައި ސެމިއުލް ޖައްސާލި ބޯޅަ މުޅިން ހުސް ގޯލެއްގެ ތެެރެއަށް ފޮނުވާލަން ލިބުނުނަމަވެސް އޭރިއާ ތެރޭގައި ހުރެފައި އައްޒާމް ޖެހި ބޯޅަ ދިޔައީ ގޯލާއި އަމާޒުނުވެ ބޭރަށެވެ.\nމެޗުގެ 75 ވަނަ މިނެޓުގައި ޔޫވީގެ ކުޅުންތެރިއަކަށް ވަނީ ރަތް ކާޑުވެސް ދައްކާފައެވެ. އެއީ މެޗުގައި ޓީސީއަށް ދެލަނޑުވެސް ކާމިޔާބުކޮށްދީ އެޓީމު މޮޅުކޮށްދިން އަދި މެޗުގެ މޮޅުކުޅުންތެރިޔާ ކަންވެސް ހޯދި އައްޒާމް އަށް ކުރި ފައުލަކާއި ގުޅިގެން ވިސާމް އަށް ދެވަނަ ރީނދޫ ކާޑާއެކު ދެއްކި ރަތް ކާޑެކެވެ.\nޓީސީ އާއި ޔޫވީ ބައްދަލުކުރި މެޗުގެ މޮޅު ކުޅުންތެރިޔާ- ފޮޓޯ:- ޑީޕީއެލް ފޭސްބުކް ޕޭޖް\nމެޗުން މޮޅުވެ ޓީސީ ވަނީ ދެ ދަރަޖައިގެ ކުރިއެރުމަކާއެކު ޕޮއިންޓް ތާވަލުގެ ފަސްވަނަ އަށް ޖެހިލާފައެވެ. ޓީސީ އަށް ކުޅުނު 11 މެޗުން 12 ޕޮއިންޓް ލިބިފައިވާއިރު މެޗުގެ ކުރިން ފަސްވަނައިގައި އޮތް އީގަލްްސް އަށް ލިބެނީ 10 މެޗުން 12 ޕޮއިންޓެވެ. ޓީސީ އަށް ކުރިލިބެނީ ފައިދާ ގޯލުގެ ތަފާތުންނެވެ. މެޗުން ބަލިވި ޔޫވީ އަދިވެސް އޮތީ ޕޮއިންޓް ތާވަލުގެ ފުލުގައެވެ. އެޓީމަށް 11 މެޗުން ތިން ޕޮއިންޓް ލިބިފައިވާއިރު މިސީޒަނުގައި އަދި ޔޫވީއަށް މެޗަކުން މޮޅުވެވިފައެއް ނުވެއެވެ.\nމި މެޗަށްފަހު ވާހަކަދައްކަމުން ޓީސީގެ ކޯޗު މުޙައްމަދު ނިޒާމް (ނިޒާމްބެ) ބުނީ މި މެޗުގައި ޒުވާން ކުޅުންތެރިން ދެއްކި ކުޅުމާ މެދު ވަރަށް ބޮޑަށް ހިތްހަމަޖެހޭ ކަމަށެވެ. އަދި މި މެޗަށް ނުކުތީ ތިން ޕޮއިންޓް ހޯދައި، ލީގުގައި ކުރިއަށް ދިޔުމަށް ކަމަށާއި، އެގޮތުން ލީގުގައި ކުރިއަށް ހުރި މެޗުތަކަށް ނުކުންނައިރު، މި މެޗުން ލިބުނު ތިން ޕޮއިންޓާއެކު ކުޅުންތެރިންގެ މޯޓިވޭޝަން ރަނގަޅުވެގެންދާނެ ކަމަށްވެސް ނިޒާމްބެ ބުންޏެވެ.\nޔޫވީގެ ކޯޗު އިހުސާން އަބްދުލް ޣަނީ (ސާންތި) ބުނީ މެޗުގައި ޔޫވީގެ ކުޅުން ގޯސް ނޫން ކަމަށާއި، ޔޫވީގެ ކޮޅަށް ވަން ދެ ލަނޑަކީވެސް އަމިއްލައަށް ހެދުނު ގޯސްތަކުން ވަން ދެ ލަނޑު ކަމަށެވެ. އަދި ލީގުގެ މިހާ ހިސާބުން ރެލިގޭޝަނަށް ތައްޔާރުވާން ޖެހޭ ކަމަށް ސާންތި ވަނީ ބުނެފައެވެ.\nލީގުގައި ހޮނިހިރު ދުވަހުގެރޭ 21:00 ގައި ތާވަލުގެ އެއްވަނައިގައި އޮތް މާޒިޔާ ސްޕޯޓްސް އާއި ހަވީރު ކުޅުނު މެޗަށްފަހު ތާވަލުގެ ހަތްވަނައަށް ވެއްޓުނު ސުޕާ ޔުނައިޓެޑް ސްޕޯޓްސް ބައްދަލުކުރާ މެޗު އޮންނާނެއެވެ.


RELIGION: Halaaku vumuge kurin thimaa ge dhoo hifahattaa\nހަލާކު ވުމުގެ ކުރިން ދޫ ހިފަހައްޓަން ޖެހޭ!\nރަށެއްގައި ކުރި މުޒާހާރައެއް: ބައެއް ފަހަރު ދޫ ރައްކާތެރި ނުކުރުމުގެ ސަބަބުން ބޮޑެތި ގެއްލުން ލިބޭ\nދުލުގެ ނިއުމަތަކީ ވަރަށް ބޮޑު ނިއުމަތެކެވެ. މާތްﷲ ހަނދުމަކޮށް ޒިކުރު ކުރުމަކީ ދުލުން ކުރެވޭ ވަރަށް މަތިވެރި އަޅުކަމެކެވެ. ތިމާ ބުނަން ބޭނުންވާ ކޮންމެ އެއްޗެއް ނުބެނެވޭ، ވާހަކަ ދެއްކުމުގެ ނިއުމަތުން މަހުރޫމު ވެފައިވާ އެތައް ބަޔަކު މިދުނިޔޭގައި އެބަ އުޅެއެވެ.\nކީރިތި ރަސޫލާ صلى الله عليه وسلم ޙަދީޘް ކުރެއްވިއެވެ. « مَنْ كَانَ يُؤْمِنُ بِاللَّهِ وَالْيَوْمِ الآخِرِ فَلْيَقُلْ خَيْرًا أَوْ لِيَصْمُتْ» متفق عليه މާނައީ: "މާތް ﷲ އަށާއި ގިޔާމަތް ދުވަހަށް އީމާންވާ މީހަކު ހެޔޮބަހެއް ނޫނީ ނުބުނާށެވެ. ނުވަތަ ހަނުހުންނާށެވެ."\nދޫ ރައްކާތެރި ކުރުމަށް ބާރުއަޅާ ވަރަށް ގިނަ ހަދީސްތައްވެއެވެ. މުއާޒު رضي الله عنه ގެ އަރިހުން ރިވާވެގެންވެއެވެ. "ކީރިތި ރަސޫލާ އެކަލޭގެފާނު ދޫފުޅުގައި ހިއްޕަވާފައި ވިދާޅުވިއެވެ. ކަލޭގެފާނު މި ހިފަހައްޓަވާށެވެ. (އެބަހީ ދޫރައްކާތެރި ކުރާށެވެ.)\nމުއާޒުގެފާނު ދެންނެވިއެވެ. "އޭ ﷲ ގެ ރަސޫލާއެވެ! ދުލުން އަޅުގަނޑުމެން ދައްކާ ވާހަކައަކީ އެއާމެދުގައި ސުވާ ލުކުރެއްވޭނޭ (ހިސާބު ބެއްލެވޭނޭ) ކަމެއްތޯއެވެ؟" ހަދީސް ކުރެއްވިއެވެ. "ތިބާގެ މަންމަ ތިބާއަށް ގެއްލިދާށިއެވެ. (އެބަހީ: ކަލޭގެފާނު ހާދަހާ ނުވިސްނަވަމު ތާއެވެ!) މީސްތަކުން މޫނުވަތަށް ދަމާ ގެންގޮސް ނަރަކައަށް އެއްލައިލެވެނީ، އެބައިމީހުންގެ ދޫތަކުން ހޯދައިގަންނަ ކަންތައް ފިޔަވައި އެހެން ކޮންކަމަކާހުރެ ހެއްޔުވެ؟"\nއެއްވެސް ފަރުވާލެއްނެތި އެހެންމީހުންގެ ނެތި ނުބައި ކިޔުމަކީ ކައްވަޅުގެ އަޒާބު ލިބޭ ކަމެއްވެސް މެއެވެ. ކީރިތި ރަސޫލާ صلى الله عليه وسلم މަދީނާގެ މަގެއްގެ މަތީން ވަޑައިގަންނަވަނިކޮށް ދެ މަހާނަ ފެނިވަޑައިގަތެވެ. އަދި އެ ދެ މަހާނަގައިވާ ދެ މީހުންނަށް ކައްވަޅުގެ އަޒާބު ދެއްވޭކަމުގައި އެކަލޭގެފާނު ހަދީސް ކުރެއްވިއެވެ. އޭގެ ތެރެއިން އެކަކީ މީހުންގެ މެދުގައި ދޭތެރެ ޖައްސައި ވާހަކަ ދައްކާ އުޅުނު މީހެއް ކަމުގައި ބަޔާން ކުރެއްވިއެވެ.\nއަޅުގަނޑުމެން މި ތިބީ ރޯދަ މަހުގެ މަތިވެރި ދުވަސްތަކުގެ ތެރޭގައެވެ. މި ދުވަސްތަކުގައި ދޫ ރައްކާތެރި ކުރުމަށް ހާއްސަ ސަމާލު ކަމެއް ދޭންޖެހެއެވެ. ރޯދައަށް ހުންނަ މީހާ ދޫ ރައްކާތެރި ކުރުމަށް ހާއްސަ އިރުޝާދުތަކެއް މާތް ނަބިއްޔާ ދެއްވާފައިވެއެވެ. އެހެނީ ދޫ ރައްކާތެރި ނުކޮށްފިނަމަ ރޯދައަށް ހުރުމުން ބަނޑުހައިހޫނުކަން ނޫން އެހެން ކަމެއް ތިމާއަށް ނުލިބޭނެ އެވެ.\nވީމާ ތިމާއަށް ލިބިފައިވާ ދުލުގެ ނިއުމަތުގެ ބޭނުން ހެޔޮ ގޮތުގައި ހިފާށެވެ. އެ ދޫ އެހެން މީހުންގެ އައިބުތައް ބުނެވޭ ވަސީލަތަކަށް ނުހަދާށެވެ. ދޮގު ވާހަކަތަކާއި، ފާފަވެރި ބަސްތައް ބުނާ އެއްޗަކަށް ނުހަދާށެވެ. ހެޔޮ ބަހެއް ނޫނީ ނުބުނަން އަޒުމް ކަނޑައަޅާށެވެ. ދުނިޔޭގެ ދިރިއުޅުމުގައި ދުލުން އެހެން މީހުންނާ ދިމާއަށް ހިތުހުރި އެއްޗެއް ގޮވާނަމަ އަދި ދޮގު ވާހަކަތައް ދައްކާނަމަ އެހެން އިންސާނުންގެ ކުރިމަތީގައި ތިމާގެ އަގު ވެއްޓި ބޭޒާރުވާނެއެވެ. އެެހެން ކަމުން ތިމާގެ ދޫ ހިފަހައްޓައިފިނަމަ އެއީ ދެ ދުނިޔޭގެ ކާމިޔާބެވެ.


Messi Nethi Argentina In Italy Bali Kohfi - Vaguthu\nލިއޮނަލް މެސީއާ ނުލާ ކުޅެ އިޓަލީގެ މައްޗަށް 0-2 އިން އާޖެންޓީނާ އިން ރޭ ކުރި ހޯދައިފިއެވެ.\nމެންޗެސްޓަރ ސިޓީގެ "އިއްތިހާދު ސްޓޭޑިއަމް" ގައި ރޭ ކުޅުނު އެކުވެރިކަމުގެ މެޗުގައި މެސީ ކުޅެފައި ނުވަނީ އޭނާގެ ފައިގެ ފަލަމަސްގަނޑަށް ލިބިފައިވާ އަނިޔާއެއްގެ ސަބަބުންނެވެ.\nރޭގެ މެޗުގެ ފުރަތަމަ ހާފްގައި ގޯލެއް ފެނިގެން ގޮސްފައި ނުވާއިރު މި ހާފުގައި އާޖެންޓީނާ އިން ވަނީ އިޓަލީގެ ގޯލަށް ނުރައްކާތެރި ހަމަލާތަކެއް ފޮނުވާލާފައެވެ. ނަމަވެސް ޑިމަރިޔާ އާއި އޮޓެމެންޑީ އަދި ހިގުއައިން ފޮނުވާލި ހަމަލާތަށް އިޓަލީގެ ތަޖުރިބާކާރު ގޯލްކީޕަރު ޖިއާންލުއިޖީ ބުފޮން ވަނީ ދިފާއުކޮށްފައެވެ.\nދެ ޓީމު ވެސް އެއްވަރެއްގައި އޮވެ ފުރަތަމަ ހާފް ނިމުނުއިރު ދެވަނަ ހާފްގެ ކުރީކޮޅު އިޓަލީގެ އިންސިންޔޭ އަށް ވަނީ ގޯލްޖަހާނެ މުޅިން ހުސް ފުރުސަތެއް ލިބިގެން ގޮސްފައެވެ. ނަމަވެސް އާޖެންޓީނާގެ ޕެނަލްޓީއޭރިއާ ތެރޭ ހުރެ އޭނާ ފޮނުވާލި ހަމަލާ ވަނީ ގޯލާ އަމާޒުވާ ގޮތް ނުވެފައެވެ.\nމި ހަމަލާއަށްފަހު ވެސް އިޓަލީ އިން އާޖެންޓީނާގެ ގޯލަށް ނުރައްކާތެރި ދެ ހަމަލާ އެއް ފޮނުވާލިއިރު އެ ހަމަލާތަށް އެޓީމުގެ ގޯލްކީޕަރު ކަބަލޭރޯ ވަނީ ދިފާއުކޮށްފައެވެ.\nގޯލްޖަހަން އިޓަލީ އަށް ލިބުނު ފުރުސަތުތަކުގެ ބޭނުން ނުހިފުމުގެ ނަތީޖާއަކަށްވީ މެޗުގެ 75 ވަނަ މިނެޓްގައި އާޖެންޓީނާ އިން ލީޑު ނެގުމެވެ. މި ގޯލު އާޖެންޓީނާ އަށް ކާމިޔާބުކޮށްދިނީ އެޓީމުގެ މިޑްފީލްޑަރު އެވަ ބަނޭގާއެވެ. އަދި އާޖެންޓީނާ އިން އުފެއްދި ކައުންޓަރ އެޓޭކެއްގައި މެޗުގެ 85 ވަނަ މިނެޓްގައި ލަންޒީނީ ވަނީ އެޓީމުގެ ދެވަނަ ގޯލު ކާމިޔާބުކޮށްދީފައެވެ. މިއީ ލަންޒީނީ އާޖެންޓީނާގެ ގައުމީ ޓީމަށް ކާމިޔާބުކޮށްދިން ފުރަތަމަ ގޯލެވެ.\nއާޖެންޓީނާ ރޭ މޮޅުވިއިރު އަންނަ އަންގާރަ ދުވަހުގެރޭ ވެސް އެޓީމުން އެކުވެރިކަމުގެ މެޗެއް ކުޅޭނެއެވެ. އެ މެޗުގައި އާޖެންޓީނާ ބައްދަލުކުރާނީ ސްޕެއިންއާއެވެ.\nމަދުން ނޫނީ ނުފެންނަ ވައްތަރުގެ ހުދު ކުލައިގެ ސާމަރާ ދޫންޏެއް ފެނިއްޖެ\nއިޓަލީގެ ބޮޑުވަޒީރު ކޮވިޑަށް ފައްސިވެއްޖެ\nއާޖެންޓީނާގެ އަވަށަކުން އެތައް ލައްކަ ރުކުމަޑި\nމާޗް 24, 2018 09:45\nތިޖެން ބުނި އިރު އިޓަލީގަ ވަކި ކޮންބައެއް ތިބީ؟ 26 26 އަހަރިގެ ބުއްބޯ ކުދިންކޮޅެއް އެންމެ3ކުޅުންތެރިން ފިޔަވާ\nމާޗް 25, 2018 09:09\nދެން އެވަރުން ނުވެގެން ތިއްބަސް ދެން އިޓަލީގަ ތިބޭނީ ބޮލުގަ ނުރަ ޖަހައިގެން ގޮސް ގައިގެ ބާރު ދޫ ވެފަ ހުރި ކުޅުންތެރިން. އެވަރު ބަޔެއް ކައިރިން ވަރަށް މޮޅު ތިވީ.\nމާޗް 25, 2018 09:11\nއަނެއްކޮޅުން ތި ދައްކަނީ ވޯލްޑް ކަޕްއަށް ކޮލިފައިވެސް ނުވާ ބަޔެއްގެ ވާހަކަ،


އިޒްރާއީލުގެ ހަމަލާތައް ހުއްޓާލުމުން ފަލަސްތީނު ރައްޔިތުން އުފާ ފާޅުކުރަން ފަށައިފި | Atoll News\nއިޒްރާއީލުގެ ހަމަލާތައް ހުއްޓާލުމުން ފަލަސްތީނު ރައްޔިތުން އުފާ ފާޅުކުރަން ފަށައިފި\nޝާއިޢުކުރީ: މުޙައްމަދު އަފްރާޙް މެއި 21, 2021, 09:15\nއިޒްރާއީލުގެ ހަމަލާތައް ހުއްޓާލުމުން ފަލަސްތީނު ރައްޔިތުން އުފާ ފާޅުކުރަން ފަށައިފި އެވެ.\nފަލަސްތީނުގެ ޣައްޒާއަށް ދެމުން ގެންދިޔަ ޙަމަލާތައް ހުއްޓާލުމަށް އިޒްރޭލުން އެއްބަސްވީ މިސްރުގެ އެހީތެރިކަމާ އެކުގަ އެވެ. އަދި ހަމަލާތައް ހުއްޓާލިކަން އިޢުލާން ކޮށްފައިވަނީ ހުކުރު ދުވަހުގެ ރޭ ދަންވަރު 2:00 އިން ފެށިގެން ނެވެ.\nއުފާ ފާޅުކުރުމުގެ ގޮތުން މަގުތަކަށް ނުކުތް ރައްޔިތުން ވަނީ ﷲއަށް ޝުކުރު ދަންނަވާ ތަކްބީރު ކިޔާފަ އެވެ. އަދި ޣައްޒާގެ މިސްކިތްތަކުން ލައުޑް ސްޕީކަރުތައް މެދުވެރިކޮށް “ޖެރޫސެލަމްގެ ހަގުރާމާގައި” މުޖާހިދުންނަށް ކާމިޔާބު ލިބިފައިވާކަން ވަނީ އިޢުލާން ކޮށްފައެވެ.\nހަނގުރާމަ ހުއްޓާލުމާއެކު އިޒްރޭލުން ވެސް އަދި ހަމާސް ޖަމާޢަތުން ވެސް ބުނަމުން ދަނީ ކާމިޔާބު ކުރެވިއްޖެ ކަމަށެވެ.\nދެފަރާތުން ދެމުންދިޔަ ހަމަލާތައް ޝަރުތަކާއިނުލާ ހުއްޓާލަން އެއްބަސްވެފައިވާ ވީނަމަވެސް، އިސްރާއީލުން ބުނެފައިވަނީ ހަމާލާތައް އިތުރަށް ކުރިޔަށް ގެންދިއުން ބިނާވެގެން ދާނީ، މައިދާނުގެ ހާލަތު އޮންނަ ގޮތެއްގެ މައްޗަށް ކަމަށެވެ.\nއިސްރާއީލުން ޣައްޒާއަށް ދެމުންދާ އުދުވާނީ ހަމަލާތަކުގައި ފަލަސްތީނުގެ 230 މީހަކުވަނީ ޝަހީދު ކޮށްލާފަ އެވެ. މީގެތެރޭގައި 65 ކުޑަކުދިންނާއި 39 އަންހެނުންވެސް ހިމެނެއެވެ. އަދި ފަލަސްތީނުގެ 1،710 މީހަކަށް ވަނީ އަނިޔާވެފަ އެވެ.\nއިސްރާއީލުގެ އުދުވާނީ ހަމަލާތަކާއި ދެކޮޅަށް ހަމާސް ޖަމާއަތުންނާއި އަދި ފަލަސްތީނުގެ މިނިވަންކަމަށް ޖިހާދު ކުރަމުންދާ އެހެން ޖަމާއަތްތަކުން، އިސްރާއީލް އަމާޒުކޮށް ފޮނުވާލާފައިވާ ރޮކެޓް ހަމަލާތަކުގައި އިސްރާއީލު 12 މީހަކުވަނީ މަރުވެފައެވެ. މީގެ ތެރޭގައި2ކުޑަކުދިންވެސް ހިމެނެއެވެ.\nމިލިޔުމަށް ޚިޔާލު ފޮނުވާ "އިޒްރާއީލުގެ ހަމަލާތައް ހުއްޓާލުމުން ފަލަސްތީނު ރައްޔިތުން އުފާ ފާޅުކުރަން ފަށައިފި"


Dhen Anna Majileehakun Thaketheege Agu Thiri Kuraane - Nasheed - Vaguthu\nދެން އަންނަ މަޖިލީހަކުން ތަކެތީގެ އަގު ތިރިކުރާނެ - ނަޝީދު\nރައީސް ނަޝީދު - ވަގުތު އިމޭޖެސް: އިބްރާހިމް ޝާބިލް\nއަލަށް އިންތިޚާބު ކުރެވޭ މަޖިލީހަކީ މުދަލުގެ އަގުތައް އެއްވަރެއްގައި ހިފެހެއްޓުމަށް މަސައްކަތް ކުރާނެ މަޖިލީހަކަށް ވެގެންދާނެ ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nރޭ އެމްޑީޕީގެ ޕްރައިމަރީގައި މާފަންނު މެދު ދާއިރާއަށް ވާދަކުރައްވާ ފާރޫގު އުމަރުގެ ކެމްޕެއިން ހަފުލާގައި ވާހަކަދައްކަވަމުން ނަޝީދު ވިދާޅުވީ އަލަށް އިންތިޚާބުކުރާ ރައްޔިތުންގެ މަޖިލިސް ވެގެންދާނީ މަސައްކަތްތެރިންނަށް ދެވޭނެ އެންމެ ކުޑަ އުޖޫރަ ކަނޑަ އަޅައި އަދި މުދަލުގެ އަގުތައް އެއްވަރެއްގައި ހިފެހެއްޓުމަށް މަސައްކަތްކުރާ މަޖިލީހަކަށް ކަމަށެވެ.\n"ދިވެއްސެއް ކަމުގައި ވިޔަސް އަދި ބިދޭސީއެއްކަމުގައި ވިޔަސް އެ މީހުންނަށް ދޭނެ އުޖޫރަ އެއްވަރު ކުރެވެންޖެހޭނެ ކެއުމާއި ބުޔުމާއި ނިދުމާއި މިފަދަ ކަންތައްތައް ހުންނަންޖެހޭނީ އެންމެންނަށްވެސް އެއްގޮތަކަށް " ނަޝީދު ވިދާޅުވިއެވެ.\nރާއްޖޭގައި ބިދޭސީން ލައްވާ މަސައްކަތް ކުރުވަނީ ދިވެހިން ނުލިބިގެން ނޫންކަމަށް ވިދާޅުވެ ނަޝޯދު ވިދާޅުވީ ދިވެހިން ކުރާ މަސައްކަތްތަކަށް ބިދޭސީން ގެނެސް އެމީހުންނާއި ދޭތޭރެ ވަރަށް އިހާނެތިކޮށް ބައެއް ފަރާތްތަކުން ކަންތައް ކުރަމުން ދާކަމަށެވެ.\n" މި ގޮތަށް ކަންތައް ކުރުމުން ހަމައެކަނި ނުކުންނަނީ އިންސާނީ ހައްގުތަކުގެ މައްސަލަ ނޫން, އެކަމުން ނުކުންނަ އެންމެ ބޮޑު މައްސަލައަކީ ދިވެހިންނަށް ވަޒީފާ ނުލިބުން " ނަޝީދު ވިދާޅުވި އެވެ.\nނަޝީދު އިތުރަށް ވިދާޅުވީ ތަރަށްގީވެފައިވާ އެހެނިހެން ގައުމު ތަކުގައިވެސް ވަޒީފާއެއް އެހެން މީހަކަށް ދެވެނީ އެ ގައުމުގައި އެކަމެއްގެ އިލްމު ނުވަތަ ހުނަރު ހުރި ބަޔަކު ނެތް ހިނދެއްގައި ކަމަށެވެ.\n" ފުރަތަމަ ބަލަންޖެހެނީ ގައުމުން އެކަން ކުރާނެ ބަޔަކު ތިބިތޯ. ރާއްޖޭގައި ކަންކަން ހިނގަމުން ދަނީ އެއާ ތަފާތުކޮށްކަން" ނަޝީދު ވިދާޅުވިއެވެ.\nޖެނުއަރީ 16, 2019 13:35\n2008،2013 ގަ ގޮވި ގޮވެލި ފަތި ގޮވަނީ. މިހާރު ހީވާން ފަށައިފި ތަކެތީގެ ފާއިތުވެ ދިޔަ5އަހަރު ހިފެހެއްޓިފަ ހުރި ހުރުން ނިމުނީހެން. ދުވަސް މިދިޔައީ. ގައުމެއް ވާ ނެތް\nޖެނުއަރީ 16, 2019 13:41\nޑޮލަރުގެ އަގު ތިރި ނުކުރެވުނު މީހަކަށް ކާބޯތަކެތީގެ އަގު ތިރިކުރެވޭނެތަ؟\nޖެނުއަރީ 16, 2019 13:53\nއެހެންތަ! މެޖޯރިޓީހޯދާނަމޭހިތައި ދިވެހިން ގޯނިފުލަށް ނުލުމަށް ގޮވައިލަމެވެ. އިންޝާއަﷲ ގިނަވެގެން 20 ގޮނޑި!\nޖެނުއަރީ 16, 2019 13:58\nޝުކުރިއްޔާ ރައީސް ނަޝީދު\nޖެނުއަރީ 16, 2019 14:05\nކަލޭގެސަރުކާރުގަ ޑޮލަރުގެ އަގު ބޮޑުކޮށްގެން ތަކެތީގެ އަގު އުފުލުނީ. ކޮންހާ އަނގައެއް އަރުވާކަށް.\nޖެނުއަރީ 16, 2019 14:07\nމަޖިލިސްތަ މީއަގު ކަނޑައަޅާތަން މޮޔަބެ\nޖެނުއަރީ 16, 2019 14:11\nތި ބުނަނީ މި ސަރުކާ އޮތީ އެކަމަށް ނުކުޅެދިފައެތަ؟\nޖެނުއަރީ 16, 2019 14:13\nޢިގިރޭސިވިލާތުން މީހުންގެނެސް ވަޒީދިނީ ދިވެހިން ނެތިގެންދޯ\nޖެނުއަރީ 16, 2019 14:32\nކޮންމެ ވައްތަރެއް ޖެއްސިއަސް މިފަހަރު ނޮހޮވޭނެ ރައްޔިތުންނަށް އިގޭ ތީކާކުކަން އެކިއެކި ވާހަކަ ދައްކަނީ ކޮންބޭނުމެއްގައިކަން ބޮޑުވަޒީރަކަށް ވާންވެގެން ކަލޭގެ ހެއްލުންތެރި ވާހަކަ އަޑުއަހާ މީހަކު މިހާރު ރާއްޖޭގައި ނުއުޅޭ\nޖެނުއަރީ 16, 2019 14:49\nއަހަރުމެން ނޫޅެމޭ އެއްވެސް އެއްޗެއްގެ އަގު ބޮޑުވެގެންނެއް. ހުރިހާ އެއްޗެއްވެސް ހުރީ އަތް ފޯރާ ފަށުގައޭ.\nޖެނުއަރީ 16, 2019 14:53\nވ ރަގަޅު ވާހަކައެއްދޯ ތަކެތީގެ އަގު ހެޔޮކުރާނެ2ރިސޯޓާއި ލެޕްޓޮޕަކުން ގައުމުހިންގި ރައީސަކަށް ނުވާނެކަމެއްނޯންނާނެ\nޖެނުއަރީ 16, 2019 17:28\nމިކަލޭގެ މިގޮވާ ގޮވިލިފަތި ގަބޫލު ކުރާނީ\nދެބަންދިހާރުން. މީ ކޮންކަމެއް ކޮށްދެވޭނެ\nކާކުކަން ވިސްނާމީހަކަށް އެނގޭނެ.\nބަފާގެ ރިޒޯޓްތަށް . ދިވެހި މޭސްތިރި ފަދަ\nބިންތަށް . އަދި ހިންގަން ހަވާލު ކުރި ދިވެހި\nމޭސްތިރި. ރައްޔިތުން ހަވާލު ކުރި ޤައުމުގެ\nވެރިކަން . ހުރިހާ ކަމަކުން ފޭލް ވެފަިވާ\nމަގުމަތީގަ ދުވަން އުޅޭ ސޮރެއް.\nޖެނުއަރީ 16, 2019 17:47\nމިހާރު 19 ވަނަމަޖްލިިސް އިން ސަރުކާރު ހިންގާގޮތަށް ބަރުލަމާނީވެ ނިމުނީތަ. ޢަމިއްލަމަސައްކަތުން ހޯދާފައިސާއިން އަބިދަރިންގެ ޚަރަދު ނަޝިދައް ހަމަޖެއްސޭތޯ؟ އެކަން ނުކުރެވި އަމިއްލަޒިންމާތައް އަމިއްލަޔަށް ނޫފުއްލޭމީހަކަށް އެހެންމީހުންގެ ޒިންމާއެއް އުފުލޭނެތޯ؟ ރައީސްކަން ލިބުނީމަވެސް އެ ޒިންމާނުނެގި އިންޑިޔާއައް ރާއްޖެ އަޅުވެތިކޮށްލި މީހާނުތި.\nޖެނުއަރީ 16, 2019 18:02\nކޮން ދިވެއްސެއްތަ ބަންގްލަދޭޝް މީހުން އެތިބަ ކުރާ މަސައްކަތްކުރާނީ؟ ފިހާރައެއްގެ ސޭޓަކަށްވެސް ނުކެރޭ ދިވެއްސަކަށް ހުންނާކަށް މާ ދަށް ޖޮބަކަށްވާތީ.\nޖެނުއަރީ 16, 2019 19:45\nބަލަ ފޮނި ނުކަނޑާ ހުރެބަލަ. ތިމީހުން ވެރިކަމުގަ އިންދި ފްލެޓްއޮށްތަކާއި ނަރުދަމާ އޮށްތަކާ އެނޫން އޮށްތަކުން ގަހެއްނުފަޅާކަން ހުރިހާއެންމެންނަށް އިނގޭ. ހުރިހާ އޮށްތަކެއް ފީވެގެން ދިޔައީ. ވީމާ މިހާރު ރައްޔިތުން ހައްދަން އުޅުނަސް ތިކަމެއް ނުވާނެ.\nޖެނުއަރީ 16, 2019 20:17\nމަނިކުފާނަށް ދަންނަވާލަން ބޭނުންވޭ! މިހާރު މިއޮތް ސަރުކާރުގެ ބާރުވެރިކަން އޮތީ އެމްޑީޕީގެ އަތްމަތީގަ. މަނިކުފާނު ޤަބޫލުކުރާނީ ހުރިހާ ޑިިމޮކްރަޓިކް ހަމަތަކުން އެއްކިބާވެ ހުންނަވައިގެން ޕާޓީގެ ހުރިހާމީހަކީ މަނިކުފާނު ކަމަށް. އެހެންވީއިރު ތަކެތީގެ އަގު ތިރިކުރާކަށް މަނިކުފާނު އިންނަވާކަށް ނުޖެހޭ ވަކި މަޖިލީހެއް އަންނާންދެނެއް. މިހިދުން މިހަދަށްވެސް ޅިޔަނާ ބައްދަލުކުރައްވާ އެކަންތައް ނިންމަވަންވީ ބާރު އޮތީ މިހާރު އޮތް މަޖްލީހުގައި ވެސް މަނިކުފާނުގެ ޕާޓީއާއި ސޭޓުގެ ޕާޓީގެ މެޖޯރިޓީއާއެކު. ސޭޓު އެހުންނެވީ މަޖްލީހުގެ ރައީސަށް. ދެން ކީއްވެތޯ މިހެން ކަންތަށް ހުރިއިރުގައި ތިޔަހާ ތާކުން ތާކުނުޖެހޭ ވާހަކަ ތިދައްކަވަނީ؟ ވަރަށް ސލާމް\nޖެނުއަރީ 16, 2019 20:45\nމިކަލޭގެ ގައުމުން ބޭރު ކުރަން ވީ އޭރުން އެމްޑީޕީ އަށް ކުރިޔަށް އޮތް5އަހަރު ވެރިކަން ކުރެވޭނީ\nޖެނުއަރީ 16, 2019 21:05\nދެން އަންނަ މަޖުލީހަކުން ތަކެތީގެ އަގު ހެޔޮވެ 50 ލާރިޔަށް ޓީވީ އެއް ލިބޭނެ ބުއްޅަބޭ ހުރީ ހަމައިގަބާ؟ .


Nihan ge vaahaka thakakee rayyithun balaiganna vaahaka thakeh noon: JP council member\nނިހާނުގެ ވާހަކަތަކަކީ ރައްޔިތުން ބަލައިގަންނަ ވާހަކަތަކެއް ނޫން: ޖޭޕީގެ ކައުންސިލް މެމްބަރު\n04 އޮކްޓޯބަރ 2020 - 10:29:28\nޖުމްހޫރީ ޕާޓީގެ އާންމު މެމްބަރެއްގެ ގޮތުގައި ހުރި ކުރީގެ މަޖިލީހުގެ މެމްބަރު އަހުމަދު ނިހާން ހުސައިން މަނިކަ ދައްކާ ވާހަކަތައް ދިވެހި ރައްޔިތުން މިހާރު ބަލައިނުގަންނާނެ ކަމަށް އެޕާޓީގެ ކައުންސިލް މެމްބަރު މުހައްމަދު ސައީދު (ބޮކި ސައީދު) ވިދާޅުވެއްޖެ އެވެ.\nމަސްތުގެ ހާލުގައި ހުއްޓާ ހައްޔަރުކުރި ބިދޭސީ މީހާއާ ގުޅޭގޮތުން ނިހާން އޭނާގެ ފޭސްބުކް އެކައުންޓްގައި ލިޔެފައިވަނީ ދީނަށް ފުރައްސާރަ ކުރި މީހާ ދުވަހަކުވެސް ރާއްޖެ ނާދެވޭނެހެން ޑިޕޯޓް ކުރުމަށް ރާއްޖޭގެ ކަމާބެހޭ ފަރާތްތަކަށް ގޮވާލާ ކަމަށެވެ. އަދި މިފަދަކަން ކަން ތަކުރާރު ވުމުގެ ކުރިން ތިނެއް ޑިސެމްބަރު 2011 ގައި ބޭއްވި ފަދަ އެއްވުމަކަށް ދިވެހިން ތައްޔާރުވާން ޖެހޭ ކަމަށެވެ.\nނިހާންގެ މި ވާހަކަތަކާއި ގުޅިގެން ސައީދު ސީއެންއެމްއަށް ވިދާޅުވީ އެ ޕާޓީގެ ކައުންސިލުން އެފަދަ ނިންމުމެއް ނުނިންމާ ކަމަށެވެ. އަދި ޖޭޕީ އޮތީ ސަރުކާރު ކޯލިޝަންގައި ސަރުކާރަށް ފުރިހަަމަ ތާއީދާއި އެކު ކަމަށް ވިދާޅުވި އެވެ.\nސައީދު ވިދާޅުވީ ނިހާން ފަދަ ވަކި ފަރުދަކު ނިކުމެ ދައްކާ ވާހަކައަކަށް ދިވެހި ރައްޔިތުން މަގުތަކަށް ނިކުންނަން ނުޖެހޭނެ ކަމަށެވެ. އަދި ނިހާންގެ ވާހަކަތައް ހަރުކަށި އިބާރާތުން ކުށްވެރި ކުރާ ކަމަށް ސައީދު ވިދާޅުވި އެވެ.\nމީގެ އިތުރުން ސައީދު ވިދާޅުވީ ނިހާނުގެ ވާހަކަތަކަކީ ރައްޔިތުން މިހާރު ބަލައިގަންނަ ވާހަކަތަކެއް ނޫން ކަމަށާއި، އެއީ އެއްވެސް ބުރަދަނެއް ހުރި ވާހަކަތަކެއް ވެސް ނޫން ކަމަށެވެ.\n"ނިމުނު ވެރިކަމުގެ ކަންތައް ކޮށްފައި ހުރި ގޮތުން ނިހާން މެން އެ ދައްކާ ވާހަކައަކީ އެއްވެސް ބުރަދަނެއް ހުރި ވާހަކަތަކެއް ކަމަށް ދިވެހިން ގަބޫލެއް ނުކުރާނެ."\nމީގެ އިތުރުން ޖޭޕީގެ ޗީފް ސްޕޯކްސްޕާސަން އަދި ކޮމިއުނިކޭޝަން މިނިސްޓްރީގެ ސްޓޭޓް މިނިސްޓަރު އަލީ ސޯލިހް މި ކަމާއި ގުޅިގެން ސީއެންއެމްއަށް ވާހަކަ ދައްކަވަމުން ވިދާޅުވީ ނިހާން ދައްކެވި ވާހަކަތަކަކީ އޭނާގެ އަމިއްލަ ވިސްނުމަށް ދައްކާފައިވާ ވާހަކަތަކެއް ކަމަށެވެ. އަދި ޖޭޕީ އޮތީ ސަރުކާރު ކޯލިޝަންގައި ކަމަށްވެސް ވިދާޅުވި އެވެ.\n"ތިކަމުގައި އިތުރަށް ދައްކާނެ ވާހަކަ އެއް ނެތް. ޖޭޕީ އޮތީ ސަރުކާރާއި އެކު. މިއީ ސަރުކާރު ކޯލިޝަންގެ ޕާޓްނަރެއް." އަލީ ސޯލިހް ވިދާޅުވި އެވެ.\nމީގެ އިތުރުންވެސް ނަން ނުޖެހުމަށް ޝަރުތުކޮށް ސީއެންއެމްއަށް މައުލޫމާތު ދިން ޖޭޕީގެ އިސް ކައުންސިލް މެމްބަރަކު ވިދާޅުވީ ނިހާންގެ ވާހަކަތަކަކީ އެއްވެސް ވަރަަކަށް ބަލައިގަންނަ ވާހަކަތަކެއް ނޫން ކަމަށެވެ. އަދި ޖޭޕީ އޮތީ ސަރުކާރާ އެކު ކަމަށާއި، އެޕާޓީން ދޭންޖެހޭ އެއްބާރުލުން ސަރުކާރަށް ދޭނެ ކަމަށް ވިދާޅުވި އެވެ.\nއަހުމަދު ނިހާންޖޭޕީ މުޒާހަރާ


Raajjeygai thaashive, nunimunu honeymoon eggai | Mihaaru\n23 މެއި 2020 - 20:346comments\nމިސްރުގައި ކުރި ކައިވެންޏަށް ފަހު ޚާލިދާއި ޕެރީ މާޗް މަހުގެ ހަ ވަނަ ދުވަހު ހަނީމޫނަށް ފުރީ އެއްވެސް ކަންބޮޑުވުމެއް ހާސްކަމެއް ނެތި އެވެ. އޭރު ކޮވިޑް-19 އަކީ މުޅި ދުނިޔެއަށް ފެތުރިފައިވާ ބައްޔެއް ނޫނެވެ. އެ ބަލި އެހާ އަވަހަށް ފެތުރިދާނެއޭ ހިތަށް ވެސް ނާރަ އެވެ.\nހަނީމޫނަށް މެކްސިކޯއަށް ގޮސް ހޭދަކުރި ހިތްގައިމު ދުވަސްތަކަކަށް ފަހު މާޗް މަހުގެ 19 ވަނަ ދުވަހު ދެމަފިރިން ދަތުރުފެށީ ދުބާއީއަށެވެ. މިސްރު ދެ މީހުންނަށް ވިޔަސް އެ މީހުން ދިރިއުޅެނީ ދުބާއީގަ އެވެ. ދިރިއުޅޭ ތަނަށް ފެށި ދަތުރާ ހިސާބުން ކަންތައް ވެގެންދިޔައީ ހީވެސް ނުކުރާ ފަދަ ގޮތަކަށެވެ.\n"ފްލައިޓުގައި ތިބި އިރު މީހުންގެ މެސެޖުތައް އަންނަން ފަށައިފި، ދުބާއީ އަށް ދެވޭތޯ އަހަން، އެ ގައުމުގައި ދިރިއުޅޭ އެހެން ގައުމުތަކުގެ މީހުން އެތެރެވުން މަނާކޮށްފި ކަމަށް ބުނެ،" ބީބީސީއަށް ދިން އިންޓަވިއުއެއްގައި ޕެރީ ކިޔައިދީފައިވެ އެވެ.\nއެކަމަކު އެމީހުން ދަތުރު ފަށާފައިވާތީ އުންމީދުކޮށްގެން ތިބީ ދުބާއީ އަށް އެތެރެވުމުގެ ހުއްދަ ލިބޭނެ ކަމަށެވެ. ދިގު ދަތުރަކަށް ފަހު ދުބާއީ އަށް ދާ ކަނެކްޓިންގް ފްލައިޓަށް އިސްތަންބޫލް އެއާޕޯޓަށް ޖެއްސުމުން އެއަށް ވުރެ ކުރިއަކަށް ދެން ނުދެވުނެވެ. ކޮވިޑް-19ގެ ހާލަތު އޮތް ގޮތުން ތުރުކީގެ ސިޓީތަކަށް އެތެރެވުން ވެސް އޮތީ މަނާކޮށްފަ އެވެ. މެެކްސިކޯ އިން ފުރި ފަހުން ނެރުނު އަމުރެއްގެ ސަބަބުން ދެމަފިރިން އިސްތަންބޫލް އެއާޕޯޓުގައި ދެ ދުވަސް ވަންދެން ތާށިވީއެވެ. ލަގެޖު ވެސް ނުލިބި، ބޯޑިން ޕާހެއް ނެތުމުން އެއާޕޯޓުތެރޭގައި ވިޔަފާރި ވެސް ނުކުރެވި އެ ދެމަފިރިންގެ ދެ ދުވަސް ހޭދަކުރަން ޖެހުނީ އެއާޕޯޓުގެ ގޮނޑިތަކުގައި ނިދައިގެންނެވެ.\nދެވެން އޮތް ހަމައެކަނި މަންޒިލަކަށްވީ ރާއްޖެ\nއެނބުރި ދުބާއީއަށް ދެވޭކަށް ނެތެވެ. މިސްރުގެ ބޯޑަރުތައް ވެސް އޮތީ ބަންދުކޮށްފަ އެވެ. ތިބި ގައުމަށް އެތެރެވެވޭކަށް ވެސް ނެތެވެ. ދެން އަވަހަށް މަސައްކަތް ފެށީ އޮން އެރައިވަލް ވިސާއެއްގައި އެތެރެވެވޭނެ ގައުމެއް ހޯދާށެވެ. ބެލި ބެލުމުން މިހާލަތުގައި އެތެރެވެވެން އޮތް ހަމައެކަނި ގައުމަކަށް ފެނުނީ ރާއްޖެ އެވެ.\nރާއްޖޭގެ ހިތްގައިމު ދޮންވެލި ބީޗުތަކާއި ފަރުތަކުގެ ނަލަކަމަށް އެ ދެމަފިރިންގެ ނަޒަރު ހުއްޓުނު ނަމަވެސް ރާއްޖެ ވެސް އޮތީ އެ ރީތިކަމަ ހިތްގައިމުކަން އެންމެ ފުރިހަމަ އަށް ލިބިދޭ ހާލަތެއްގައެއް ނޫނެވެ. އެކަމަކު ރާއްޖެއަށް އައިސްގެން ލިބުނު ހިތްހަމަޖެހުން ކުޑައެއް ނޫނެވެ.\n"އަހަރެމެންނަށް އިމިގްރޭޝަނުން އެތެރެވެވުނު އިރަށް އެކަކު އަނެކަކު މޫނަށް ބަލައި ހިތްހަމަޖެހުމުގެ ނޭވާއެއް ލެވުނީ އެއާޕޯޓު ގޮނޑިތައް ދޫކޮށް ހަމަޖެހިގެން އެނދެއްގައި ނިދާލެވޭނެ ކަން ހިތަށް އަރާފައި،" ޕެރީ ބުނެފައިވެ އެވެ.\n"އެއާޕޯޓުން ލަގެޖު ލިބުނީމަ ވެސް ވީ އާދަޔާ ހިލާފު އުފަލެއް،" ޚާލިދު ބުންޏެވެ.\nރާއްޖެ އަށް އައިސް ލިބުނު ހިތްހަމަޖެހުން ބޮޑު ނަމަވެސް ކުރިމަތިލާން ޖެހުނު ދަތިތައް ވެސް ކުޑައެއް ނޫނެވެ. ހަނީމޫނަށް މަދު ދުވަސްކޮޅެއްގެ ޗުއްޓީއެއް ނެގި ދެމަފިރިންނަށް ފައިސާގެ ދަތިކަން ކުރިމަތިވި އެވެ. ޕެރީ މީޑިއާއެއްގައި މަސައްކަތް ކުރަމުން އަންނައިރު ފިރިމީހާ ހާލިދު މަސައްކަތްކުރަނީ ޓެލެކޮމް އިންޖިނިއަރަކަށެވެ.\nމިދަތިތަކާ އެކު ދެމަފިރިން އެ މީހުންގެ ވަޒީފާގެ މަސައްކަތްކުރަން މަޖުބޫރުވި ނަމަވެސް ދެމީހުން އަތުގައި ވެސް ބޭނުންވާ ފުރިހަމަ ވަސީލަތްތަކެއް ނެތެވެ. ހަނީމޫނަށް ގޮސް މަސައްކަތާ ދުރުވާނެތީ އެފަދަ އެއްވެސް އެއްޗެއް ދެ މީހުން ވެސް ނުގެންދެ އެވެ. އެކަމަކު އެކި ގޮތްގޮތުން އެ ދެމަފިރިންނަށް ކޮންމެވެސް ވަރަކަށް މަސައްކަތް ކޮށްލެވޭނެ ގޮތް ވަނީ ހަމަޖައްސައިފަ އެވެ.\nރާއްޖެއިން ލިބުނު މެހުމާންދާރީ އަށް ޝުކުރު\nރާއްޖެއައިސް ރިސޯޓަށް ދެވުނު އިރު ރާއްޖޭގެ ރިސޯތުތަކުގެ ހާލަތު ވެސް އޮތީ ވަރަށް ދަށުގަ އެވެ. ދެމަފިރިން ފުރަތަމަ ދިޔަ ރިސޯޓުގައި ވެސް އެ މީހުންނާ އެކު ދެން ތިބީ މަދު ބައެކެވެ. އޭގެ ތެރޭގައި ވެސް ގިނައީ އެނބުރި ގައުމަށްދާ ދުވަސް އަންނަންދެން މަޑުކޮށްލައިގެން ތިބި މީހުންނެވެ. އެ އެންމެން ދިއުމުން އެ ދެމަފިރިން އެހެން ރިސޯޓަކަށް ބަދަލުކުރި އެވެ. އަދި އެ ރިސޯޓުގައި ވެސް ކަންތައްވީ އެހެންނެވެ. ،މިހާރު ދެމަފިރިން ތިބީ ސަރުކާރުން ކަރަންޓީން ފެސިލިޓީ ހިންގަމުންދާ އޮޅުވެލި ރިސޯޓުގަ އެވެ.\nއެ ދެމަފިރިން ކިޔައިދިން ގޮތުގައި، އޮޅުވެލީގައި ވެސް މިހާރު ތިބީ މަދު ބައެކެވެ. ހަތްދިހަ ވަރަކަށް މީހުން ތިބި އިރު އޭގެ ތެރޭގައި ވެސް ގިނައީ ހަނީމޫން ޖޯޑުތަކެވެ. އަދި އެއީ ވެސް ހަމަ ނުދެވި ތާށިވެފައި ތިބި މީހުންނެވެ.\nމިހާ މަދު ބަޔަކު ތިބި އިރު ރިސޯޓުން ޗާޖްކުރަނީ ވެސް އާންމުކޮށް ދައްކަން ޖެހޭ އަގަށްވުރެ ކުޑަ އަގެއްކަން އެދެމަފިރިން ފާހަގަކުރި އެވެ. އަދި މަދު ބަޔަކު ތިބި ނަމަވެސް އެމީހުންގެ ހިތްހަމަޖެހުމަށް ރިސޯޓު މުވައްޒަފުން ކޮށްދޭ ކަންކަން ވެސް ފާހަގަކުރި އެވެ.\n"ބައެއް ރޭރޭ މިއުޒިކް ޖަހާ ޑީޖޭ ޝޯތައް ވެސް ބާއްވަދޭ، އެކަމަކު ނަށާލާނެ ބަޔަކު ނުވޭ. އެހެންވީމަ ބައެއް ފަހަރު އެ ފަޅުކަން އިހުސާސްވޭ" ޚާލިދު ބުންޏެވެ.\n"ރާއްޖޭގައި ތާށިވެފައޭ ބުނީމަ އެންމެނަށް ވެސް ހީވަނީ ވަރަށް ހިތްގައިމުވާނެއޭ، އެކަމަކު މި ދަނޑިވަޅުގަ އެ ހީކުރާ ގޮތެއް ނޫން، އަމިއްލަ އާއިލާ ކައިރީ ހުންނަން ލިބޭ ނަމަ އަސްލު މާ އުފާވާނެ،" ޕެރީ ބުންޏެވެ.\nމި ދެމަފިރިންގެ ނުނިމުނު ދިގު ހަނީމޫން ދަތުރުގައި ރާއްޖޭގައި ތާށިވެފައި ތިބޭތާ އެއް މަހަށް ވުރެ ގިނަ ދުވަސްވެފައިވާއިރު މިހާރު ދެމަފިރިން ވެސް އަންނަނީ އެނބުރި ގައުމަށް ދާން މަސައްކަތް ކުރަމުންނެވެ. އެގޮތުން ދެމީހުން ވެސް ނިސްބަތްވާ މިސްރަށް ދާން ބަލާއިރު، ރެސްކިއު ފްލައިޓެއްގައި ދެވިއްޖެ ނަމަ 14 ދުވަހު ކަރަންޓީންވާން ޖެހެ އެވެ. ނަމަވެސް އެއީ ދިރިއުޅޭ ގައުމަށް ނުވާތީ ކުރިމަތިވާނެ ދަތިތައް ވެސް ގިނަ އެވެ.\nދެން އޮތީ ދެމީހުން ވެސް ދިރުއުޅޭ ދުބާއީ އަށް ދިއުމެެވެ. އެގައުމުގެ ރައްޔިތުން ނޫން އެހެން އެއްވެސް ބަޔަކަށް ގައުމަށް ނޭރޭ ގޮތަށް ބަންދުކޮށްފައިވާއިރު ޕެރީ އާއި ހާލިދުގެ ދެމަފިރިން މިހާރު އަންނަނީ އެ ގައުމުގެ ސަރުކާރާ މަޝްވަރާކޮށް ގައުމަށް ދެވޭނެ މަގެއް ހޯދަމުންނެވެ.\nއިތުރު ލިޔުންތައް މިސްރު ދުބާއީ ރިސޯޓްތައް އޮން އެރައިވަލް ވިސާ


Haafizunge Bageechaain Alhafiz Nadhih AbdulHameed | Dhiislam\nނ އަތޮޅު މާފަރު ނާދީ ޢަބްދުލް ޙަމީދާއި ހަމަ އެރަށު މައިމޫނާ އިބްރާޙިމްގެ ނާދިޙް ޢަބަދުލް ޙަމީދަކީ ޢުމުރުން ފަސް އަހަރުގައި ކީރިތި ޤުރުއާން ހިތުދަސްކުރަން ފެށި ޙާފިޡެކެވެ.\nނާދިޙް ކީރިތި ޤުރުއާން ހިތުދަސް ކުރަން ޝައުޤުވެރިކަން އުފެދުނީ ކީރިތި ޤުރުއާން އުގެނުމަށް ކީރިތި ޤުރުއާނާއި ބެހޭ މަރުކަޒާއި ގުޅުނު ހިސާބުން ކަމަށް ނާދިޙްބުނެއެވެ.\nކީރިތި ޤުރުއާން ހިތުދަސް ކުރުމަށް ޝައުޤުވެރިކަން އުފެދި ފެށި ދަތުރު ނިންމާލެވުނީ ޢުމުރުން ސާދަ އަހަރުގައެވެ. ނަމަވެސް ޙާފިޡް ކަމުގެ ސަނަދު\nލިބިފައިވަނީ ޢުމުރުން ފަނަރަ އަހަރުގައެވެ.\nކީރިތި ޤުރުއާން ހިތުދަސް ކުރުމުގެ މި ބުރަ މަސަކަތް ނާދިޙް ކޮށް ނިންމައިލައިފައިވަނީ މަދުރަސީ ދައުރުގެ ތެރޭގައި ކަމުން ޤުރުއާން ހިތުދަސް ކުރުމާއި ސްކޫލުގެ ފިލާވަޅުތަށް ހެދުމާއި ދަސްކުރުން ހުރިހާ ކަމެއް އެފަހަރާ ކުރަންޖެހުމުން އުނދަގޫ ތަކެއް ދިމާވިނަމަސް އެއުނދަގޫތަށް ކަޑައްތުކޮށް އަލްޙާފިޡް ނާދިޙް ވަނީ އެކަން ކާމިޔާބު ކަމާއި އެކު ނިންމައިލައި ފައެވެ.\nއަލްޙާފިޡް ނާދުޙްގެ ޙާއްސަ ޝުކުރެއް ޚާއްސަ ކޮށްލީ ކީރިތި ޤުރުއާނާއި ބެހޭ މަރުކަޒުގެ މުދައްރިސުންނަށެވެ. އެމުދައްރިސުން ވަނީ އެނާގެ އެކާމިޔާބީގައި ވަރަށް ބޮޑު ދައުރެއް އަދާ ކޮށްފައިކަމަށް ނާދިޙްބުނެއެވެ. އަދި އޭނާގެ މައިންބަފައިންގެ ނަށް ހިތުގެ ފުންމިނުން އޭނާ ޝުކުރު އަދާކުރެއެވެ.\nޙާފިޡަކަށް ވެވުމަކީ ވަރަށް ޝަރަފުވެރި އަދި އިޚްތިރާމް ލިބޭ ކަމަށް ކަމަށް ނާދިޙް ބުނެއެވެ. ނަމަވެސް އެކަމަކީ ވަރަށް ބުރަ މަސައްކަތުން ޙާސިލް ކުރެވޭ ކަމެއްކަމަށް ނާދިޙް ބުނެއެވެ. ޙާފިޡަކަށް ވެވުމަކީ ޙަޔާތުގައި ޙާސިލް ކުރެވުނު އެންމެ ބޮޑު ކަންތައް ކަމުގައި ނާދިޙް ދެކެއެވެ.\nމުސްތަޤްބަލުގައި ޤާނޫނީ ދާއިރާއިން ކުރިއަށް ދިއުމަށް އުންމީދުކުރާ ނާދިޙް ޙާފިޡް ކަމުގެ ސަނަދު ޙާސިލް ކޮށްފައިވަނީ 2018ވަނަ އަހަރު އޭނާގެ ޢުމުރުން ފަނަރައަހަރުގައެވެ.\nކީރިތި ޤުރުއާން ހިތުދަސް ކުރާ ކުދިންނަށް ބުނެލީ ޤުރުއާނުގެ ސަތޭކަ ސާދަ ސޫރަތް ދަސްކޮށްލެވިދާނެ ކަމަށާއި މިކަމުގައި ބޮޑު ކަމަކީ ދަސްކުރި ސޫރަތްތަށް ހިތުގައި ބެހެއްޓުން ކަމަށެވެ. އެހެން ވީމާ އަބަދުވެސް މުރާޖަޢާ ކުރުން ކުރިއަށް ގެންދިއުމަށް ނާދިޙް ހަނދާން ކޮށްދިނެވެ.\nމިހާރު ސީއެޗްއެސްސީ އިން ތަޢުލީމު ޙާސިލް ކުރަމުންދާ އަލްޙާފިޡް ނާދިޙްއަކީ ތަޢުލީމީ ގޮތުން ވެސް ގިނަ ކާމިޔާބީ ތަކެއް ޙާސިލް ކޮށްފައިވާ ކުއްޖެކެވެ. އަދި އޭނާ ބައިވެރިވެފައިވާ ގިނަ ޤުރުއާން މުބާރާތް ތަކުންވެސް ވަނީ ވަނަތަށް ޙާސިލްކޮށްފައި ވެއެވެ. އަދި ސަޢުދީޢަރަބިއްޔާ ގައި ރާއްޖެ ތަމްސީލް ކޮށް ވަނަވެސް އަލްޙާފިޡް ނާދިޙް ޙާސިލް ކޮށްފައިވެއެވެ.


Kula ah loabikuraa meehunnah rangalhu vazeefaa eh | Mihaaru\nބެހެރް އިން ބޭނުން ވަނީ "ކަލާ އެކްސްޕްލޯރާ" އެއް.\n29 އެޕްރީލް 2019 - 07:09\nއެ މަގާމަށް ނަގާ މީހެއްގެ ޒިންމާއަކަށް ވާނީ ބެހެރް އިން ތަފާތު ކުލަތައް އީޖާދުކުރަން މަސައްކަތަށް އެހީތެރިކަން ފޯރުކޮށް ދިނުމެވެ. އެގޮތުން އާ ކުލަތަކެއް ވުޖޫދަށް ގެންނަން އެމެރިކާ އާއި ކެނެޑާގެ ހިތްގައިމު އެކި ސަރަހައްދުތަކަށް ދަތުރުކުރަން ޖެހޭނެ އެވެ.\nއެކަމަކު އެ މީހަކީ ވަކިން ހާއްސަކޮށް ކުލަތަކަށް ޝައުގުވެރިވާ އަދި އާ ކަމެއްގެ ތެރޭގައި އުޅެ ތަޖުރިބާކޮށްލަން ބޭނުންވާ މީހަކަށް ވެސް ވާން ޖެހޭނެ އެވެ.\nDREAM JOB ALERT! This summer, we’re sending one colorful candidate on an adventure across the U.S. and Canada to source #colorinspo, name new Behr paint colors & earn $10k along the way. Apply to be our first-ever #BehrColorExplorer: https://t.co/ir3vmhjHdt pic.twitter.com/GYL397rWLq\n— BEHR Paint (@BehrPaint) April 24, 2019\n"އަހަރެމެންގެ ޓާގެޓަކީ މިހާރު ވުޖޫދުގައި ނެތް ތަފާތު ކުލަތަކެއް ނެރެ، އެއަށް ކިޔާނެ ނަންތަކެއް ވެސް ހޯދުން،" ބެހެރް އިން ބުންޏެވެ.\nމަގާމަށް ނަގާ މީހަކަށް މުސާރަ އަށް 10،000 ޑޮލަރު ލިބޭ އިރު، ކުރަން ޖެހޭ ހުރިހާ ދަތުރެއްގެ ހަރަދާއި ހުރުމާއި ކެއުން ފަދަ ހުރިހާ ކަމެއް ބެހެރް އިން ހަމަޖައްސައި ދޭނެ އެވެ. އެކަމަކު "ކަލާ އެކްސްޕްލޯރާ" އެއްގެ ގޮތުގައި މަސައްކަތް ކުރަން ޖެހެނީ ކިހާ މުއްދަތަކަށް ކަމެއް ބެހެރް އިން ނުބުނެ އެވެ.\nއެ މަގާމަށް ކުރިމަތިލާ މީހާއަކީ އެމެރިކާ ނުވަތަ ކެނެޑާގެ ޕާސްޕޯޓް އޮންނަ އުމުރުން 21 އަހަރުން މަތީގެ މީހަކަށް ވާން ޖެހޭނެ އެވެ.\nކުރިމަތިލުމުގެ ފުރުސަތު އަންނަ މަހުގެ 15 ވަނަ ދުވަހާ ހަމައަށް ވަނީ އޮތީ ހުޅުވާލައިފަ އެވެ. މި ލިންކަށް https://behr.wyng.com/5cae7a903b945305f1665cab/ ވަދެލައިގެން އެޕްލައި ކުރެވޭނެ އެވެ.\nމިއީ ބެހެރް އިން "ކަލާ އެކްސްޕްލޯރާ" އެއްގެ މަގާމަށް މީހަކު ހޯދާ ފުރަތަމަ ފަހަރު ވެސް މެ އެވެ. އެހެންވެ އެ މަގާމަށް ހޮވޭ މީހަކީ 1947 ގައި ވުޖޫދަށް އައި ބެހެރްގެ ތާރީހުގެ ތެރެއިން ވެސް ހާއްސަ ޖާގައެއް ލިބޭނެ މީހަކަށް ވާނެ އެވެ.\nއިތުރު ލިޔުންތައް ކެނެޑާ ވަޒީފާ އެމެރިކާ


Nasheed Ah Dhin Hamalaa Ge Thuhumathu Kurevey4Meehakah Dhauvaa Kuran Fonuvaifi ބޮމުގެ ހަމަލައިގެ ތުހުމަތު ކުރެވޭ ހަތަރު މީހަކަށް ދައުވާ ކުރަން ފޮނުވައިފި – Huvadhoo News Nasheed Ah Dhin Hamalaa Ge Thuhumathu Kurevey4Meehakah Dhauvaa Kuran Fonuvaifi Huvadhoo News\nބޮމުގެ ހަމަލައިގެ ތުހުމަތު ކުރެވޭ ހަތަރު މީހަކަށް ދައުވާ ކުރަން ފޮނުވައިފި\nބޮމުގެ ހަމަލައިގެ ތުހުމަތަށް ފުރަތަމަ ހައްޔަރު ކުރި ހަތަރު މީހުން\nމިދިޔަ މޭ ހަ ވަނަ ދުވަހުގެ ރޭ ކުރީގެ ރަައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަމާޒުކޮށް ދިން ބޮމުގެ ހަމަލައިގެ ތުހުމަތަށް ފުރަތަމަ ހައްޔަރު ކުރި ހަތަރު މީހުންގެ މައްޗަށް ދައުވާ ކޮށްދިނުމަށް ފުލުހުން ޕީޖީ އޮފީހަށް ފޮނުވައިފިއެވެ.\nމި މައްސަލައިގައި ދައުވާ ކޮށްދިނުމަށް ފުލުހުން ޕީޖީ އޮފީހަށް ފޮނުވައިފައިވަނީ ވ. ތިނަދޫ، ހިޔާ، އަދުހަމް އަހުމަދު ރަޝީދާއި މއ. ފޭރުގޭ މުޖާޒް އަހުމަދާއި ގއ. ކޮނޑޭ، ފޮޅޭމާ ތަހުމީން އަހުމަދު އަދި ލ. ގަން ދުންފިނިއުފާ އަހްމަދު ފާތިހުގެ މައްޗަށެވެ.\nމި ބޮމުގެ ހަމަލާއާ ގުޅޭ ހަތް މީހަކު މިހާރު ބަންދުގައި ތިބިއިރު، ޕްރޮސެކިއުޓާރ ޖެނެރަލް ހުސައިން ޝަމީމް މިއަދު ވިދާޅުވީ، އެ ދައުވާ ކުރުމަށް ފުލުހުން ފޮނުވި ހަތަރު މީހުންގެ މައްޗަށް ދައުވާ ކުރުމާ މެދު 15 ދުވަހުގެ ތެރޭގައި ގޮތެއް ނިންމަން ޖެހޭ ކަމަށެވެ.\nމި ހަމަލައިގެ ތުހުމަތު ކުރެވޭ މީހުންގެ މައްޗަށް ދައުވާ ކޮށްދިނުމަށް އެދި ފުލުހުން ޕީޖީ އޮފީހުގައި އެދިފައިވާއިރު، އަދުހަމް، މުޖާޒު އަދި ތަހުމީން ޝަރީއަތް ނިމެންދެން ބަންދު ކުރަން މިއަދު ކްރިމިނަލް ކޯޓުން ވަނީ ނިންމައިފައެވެ.\nބޮމުގެ ހަމަލާ ފުލުހުން


އިންތިހާބުން ބަލިވެއްޖެނަމަ ޓްވިޓާއިން ޓްރަމްޕްގެ އެކައުންޓް ޑިލީޓު ކޮށްލަފާނެ – Dhen.mv\nއިންތިހާބުން ބަލިވެއްޖެނަމަ ޓްވިޓާއިން ޓްރަމްޕްގެ އެކައުންޓް ޑިލީޓު ކޮށްލަފާނެ\nމަރްޔަމް ވަޙީދާ November 6, 2020 - 11:05 pm\nއެމެރިކާގެ ރައީސް ޑޮނަލްޑް ޓްރަމްޕަށް ރިޔާސީ އިންތިހާބު ކާމިޔާބު ނުކުރެވިއްޖެނަމަ، އޭނާ މިހާރު ރަސްމީކޮށް ގެންގުޅޭ ޓްވިޓާ އެކައުންޓު ވެސް ގެއްލިދާނެ ކަމަށް ޚަބަރު ފެތުރެން ފަށައިފިއެވެ.\nމިވަގުތު އޭނާއަށް ލިބިދީފައިވާ ބާރުގެ ދަށުން، ޓްވިޓާއިން ބޭން ނުވެ، ބޭނުން ކޮންމެ އެއްޗެއް ވެސް އެ އެކައުންޓުން ޕޯސްޓު ކުރެވިދާނެއެވެ. ނަމަވެސް ރައީސް ކަމަށް އިންތިހާބު ނުވެއްޖެނަމަ، އެޙައްޤުތަކާއި ބާރު ވެސް ޓްރަމްޕަށް ގެއްލޭނެއެވެ.\nއެމެރިކާގެ ރިޔާސީ އިންތިހާބުގެ ވޯޓުލުން ކުރިއަށްދާއިރު، ރިޔާސީ ކެންޑިޑޭޓު ޖޯ ބައިޑަން މޮޅުވެ، އެމެރިކާގެ ރައީސް ކަމާއި ޖަނަވަރީ މަހު ހަވާލުވެ ވަޑައިގަތުމުން، ޓްރަމްޕް މިހާރު ގެންގުޅޭ ޓްވިޓާ އެކައުންޓު ޑިލީޓު ވާނެއެވެ. ނޫންނަމަ އޭނާ ކޮށްފައިހުރި ހުރިހާ ޕޯސްޓެއް ޑިލީޓު ވާނެއެވެ.\nއިންތިހާބުގެ ނަތީޖާތައް އަންނަމުން ދިޔަ ގޮތާއިމެދު ކަންބޮޑުވުން ފާޅުކޮށް ޓްރަމްޕް ވަނީ ޓްވިޓާ މެދުވެރިކޮށް އެކި ތުހުމަތުތައް ކޮށްފައެވެ. އެގޮތުން އިންތިހާބުގައި އޮޅުވާލުން ހިންގާ ކަމަށް ވެސް ބުނެފައިވެއެވެ.\nރިޕޯޓުތަކުން ބުނާ ގޮތުގައި އެތުހުމަތުތަކާއި ގުޅިގެން ޓްވިޓާއިން ވަނީ ޓްރަމްޕަށް އިންޒާރުދީ، އޭނާގެ ބައެއް ޕޯސްޓުތައް އެހެން މީހުންނަށް ނުފެންނަ ގޮތް ހަދާފައެވެ.\nރައީސް ކަމުގައި ހޭދަކުރި ހަތަރު އަހަރު ، ޓްރަމްޕް ވަނީ އެތައް ބަޔަަކަށް އޭނަގެ ބަސްތަކުން ފުރައްސާރަކޮށް، ބައެއް މީޑިއާތަކަކީ ވެސް ފޭކު މީޑިއާތަކެއް ކަމަށް ވެސް ބުނެފައެވެ.\nގޮތް ހުސްވެ، ޓްރަމްޕް ބަލި ގަބޫލުކުރައްވައިފި\nމޮޅުވީ އަހަރެން، ސާބިތުކޮށްދޭނަން: ޓްރަންޕް\nޗައިނާއިން ބައިޑަންއަށް މަރުޙަބާ ކިޔަން ބޭނުމެއް ނުވި!\nއިޒްރޭލުން ބުނަނީ ބައިޑަން އަކީ އިޒްރޭލުގެ ގާތް އެކުވެރިއެއް ކަމަށް!


Hiley bonus data aa eku, Ooredoo in Raajjey ah Samsung Z Flip tha'aaraf kohfi - AO News\nސެމްސަންގް އާއި އުރީދޫ ގުޅިގެން ސެމްސަންގްގެ ފަހުގެ ގެލެކްސީ ޒެޑް ފްލިޕް، ހާއްސަ އޮފަރއަކާއި އެކު ރާއްޖެއަށް ތައާރަފްކޮށްފިއެވެ.\nސެމްސަންގްގެ މި އީޖާދީ ފޯނަކީ ފުލް ސްކްރީން ފޯނެއް ކަމުގައިވިޔަސް، އެހެން ފޯނުތަކާ ހިލާފަށް ގެންގުޅެން ފަސޭހަ، ފަތްޖަހާލެވޭގޮތަށް އުފައްދާފައިވާ މޮޅު ފޯނެކެވެ. ޑުއަލް ބެޓެރީއާއެކު ފަރުމާ ކުރެވިފައިވާ މިފޯނުގެ ބެޓެރީ މުޅި ދުވަހަށް ހިފަހައްޓާއިރު، ފޯލްޑަބަލް ފީޗަރ އާއިއެކު ފޮޓޯ ނަންގަވާ ބޭފުޅުންނަށްވެސް ތަފާތު އޭންގަލްތަކުން ކޮލިޓީ ފޮޓޯ ނެގުމަށް ފަހި ކޮށްދެއެވެ.\nސެމްސަންގް ޒެޑް ފްލިޕް އެންމެ ފުރިހަމަ އަގުގައި އުރީދޫ އީ-ކޮމާރސް ޕްލެޓްފޯރމް މެދުވެރިކޮށް މިހާރު ކަސްޓަމަރުންނަށް ބައްލަވައިގަނެވޭނެއެވެ.\nއުރީދޫން ބުނީ އުރީދޫ އީ-ކޮމާރސް ޕްލެޓްފޯރމް މެދުވެރިކޮށް މިހާރު ކަސްޓަމަރުންނަށް ސެމްސަންގް ގެލެކްސީ ޒެޑް ފްލިޕްގެ ‘މިރަރ ޕާޕަލް’ ކުލައިގެ 256 ޖީބީގެ ފޯނު 22،699ރ. އަށް ލިބެން ހުންނާނެ ކަމަށެވެ. އަދި މޫލީ މެދުވެރިކޮށް ބައްލަވައިގަންނަވާ ކޮންމެ ފޯނަކާއި އެކު އުރީދޫ ޕްރީޕެއިޑް، މިކްސް އަދި ޕޯސްޓްޕެއިޑް ކަސްޓަމަރުންނަށް މަހަކު 2020 އެމްބީ ހިލޭ ޑޭޓާ ވެސް މިއަހަރުގެ ނިޔަލަށް ލިބިވަޑައިގަންނަވާނެ ކަމަށްވެސް އެ ކުންފުނިން ހާމަކުރެއެވެ.\nއުރީދޫން ބުނީ މިއަދު ލޯންޗްކުރެވުނު ސެމްސަންގް ގެލެކްސީ ޒެޑް ފްލިޕް، އުރީދޫގެ އީ ކޮމަރސް ޕްލެޓްފޯރމް މޫލީ މެދުވެރިކޮށް ބައްލަވައިގަތުމުން ރާއްޖޭގެ ކޮންމެ ހިސާބަކަށްވެސް މުޅިން ހިލޭ ގެންގޮސްދެވޭނެ ކަމަށެވެ.\nއުރީދޫން އައިފޯނު 12 ޕްރޯ އާއި 12 މިނީ ޕްރީއޯޑަރަށް ހުޅުވައިލަނީ\n35 ރުފިޔާއަށް އެއް ޖީބީ ލިބޭ އޮފާއެއް އުރީދޫއިން ތައާރަފުކޮށްފި


Fenvaru dhahkoh reyni Hulhumeedhoo Sihee marukazuge faaru thalhaalan angaifi | Mihaaru\nހުޅުދޫ މަގު ހެދުމުގެ މަސައްކަތް ކުރަނީ: ހުޅުމީދޫ ސިއްހީ މަރުކަޒު އިމާރާތުގެ ފެންވަރު ދަށްވި މައްސަލަ ހައްލުކުރަން ވަނީ އަންގާފައި.\nފެންވަރު ދަށްކޮށް ރޭނި ހުޅުމީދޫ ސިއްހީ މަރުކަޒުގެ ފާރު ތަޅާލަން އަންގައިފި\n13 އޮކްޓޯބަރ 2019 - 11:55 23 comments\nސ. ހުޅުމީދޫ ސިއްހީ މަރުކަޒު ބޮޑުކުރުމަށް އިތުރުކުރާ ބައި، ފެންވަރު ދަށްކޮށް ހަދަމުން ދަނިކޮށް ރައްޔިތުން ޝަކުވާ ކުރުމުން އެ މަސައްކަތް ހުއްޓުވައިފި އެވެ.\nސިއްހީ މަރުކަޒުގެ ޖާގައިގެ ދަތިކަން ހައްލުކުރަން އަޅާ އިމާރާތުގެ މަސައްކަތް މިދިޔަ ޖުލައި މަހުގެ ތެރޭގައި 1.3 މިލިއަން ރުފިޔާ އަށް ހަވާލުކުރީ ފައިމީ ކޮންސްޓްރަކްޝަނާ އެވެ.\nއެ ކުންފުނިން ސިއްހީ މަރުކަޒުގެ އާ އިމާރާތް ރާނަމުން ދިޔައީ ފެންވަރު ދަށް ގަލުންނެވެ. ސޯޝަލް މީޑިއާގައި އާއްމުވި ވީޑިއޯއަކުން ފެންނަ ގޮތުގައި ރާނަން ބޭނުންކޮށްފައި ހުރި ގަލުގައި އަތް ކާއްތާލުމުން ވެސް ސިމެންތި ފައިބަ އެވެ. ސަރުކާރުގެ އިމާރާތެއް އެ ގޮތަށް ނޭޅޭނެ ކަމަށް ބުނެ ވީޑިއޯގައި ކަންބޮޑުވުންފާޅުކުރި މީހާ ތުހުމަތު ކުރި ގޮތުގައި އެ އިމާރާތުގައި ބޭނުންކޮށްފައި ވަނީ ސިމެންތި ބަސްތާއަކުން 150 ގާ އަޅައިގެންނެވެ. އާއްމުކޮށް ބަސްތާއަކުން އަޅަނީ ގިނަވެގެން 50 ގާ ކަން އޭނާ ފާހަގަކުރި އެވެ.\nއޭނާގެ ނުރުހުމަކީ ބަލިވެގެން ފަރުވާ ހޯދަން ދާ އިމާރާތެއް އެހާ ފެންވަރުދަށްކޮށް އެޅުމެވެ.\n@ibusolih @ameenex @FaisalNasym @Roxeyna @labeeb2019 @MohamedNasheed mi fena video akee addu hulhudhoo meedhoo sihee marukazuge alah imaaraa kuraa thanuge maskathuge fenvaru mee rayathunge faysaa haradhu kogen hadhaa than than Hadhan beanun kuran jehea materials fevarutho. pic.twitter.com/lmTemFTqVA\n— news (@abdulla_jambe) October 9, 2019\nސިއްހީ މަރުކަޒު ފެންވަރު ދަށްކޮށް އިމާރާތް ކުރަމުންދާތީ ހިތްހަމަނުޖެހުންފާޅުކޮށް އާއްމުކުރި ވީޑިއޯ.\nމީދޫ ދާއިރާގެ މެމްބަރު ރޮޒައިނާ އާދަމް ވިދާޅުވީ އޭނާގެ އެދިވަޑައިގަތުމަކަށް ހެލްތު މިނިސްޓްރީން އެ މައްސަލަ ބަލާފައިވާ ކަމަށެވެ. ފެންވަރު ދަށް ގަލުން ރޭނި ފާރު ތަޅާލައި އަލުން ރާނަން އަންގާފައިވާ ކަމަށް ވެސް ވިދާޅުވި އެވެ.\nއޭނާ ވިދާޅުވި ގޮތުގައި އެއްބަސްވުމާ އެއްގޮތަށް ފެންވަރު ރަނގަޅުކޮށް މަސައްކަތް ކުރިއަށް ނުގެންދާ ނަމަ، ފައިސާ ނުދައްކާނެ ކަން ވެސް އޮތީ ކުންފުންޏަށް އަންގައިފަ އެވެ.\nރޮޒޭނާ ވަނީ އެ މައްސަލަ ސަމާލުކަމަށް ގެނައި މީހާ އަށް ޝުކުރު އަދާކޮށްފަ އެވެ.\n"ރަށުގައި ހިނގާ މިފަދަ މަޝްރޫއުތައް ކުރިއަށް ދާގޮތް އަވަށު އޮފީހުން ގާތުން ބަލައި ދިނުން އެދެން. އަދި ރަށުގެ ރައްޔިތުން މިކަންކަމަށް ދޭ ސަމާލުކަން މިއީ މިފަދަ ކަންކަން ހައްލުކުރުމަށް ލިބޭ ވަރަށް ބޮޑު ހިތްވަރެއް،" ރޮޒެއިނާ ފޭސްބުކްގައި ވިދާޅުވި އެވެ.\nސިއްހީ މަރުކަޒަށް އިތުރުކުރާ ބައި ނިންމަން އެ ކުންފުންޏާ އެކު އެއްބަސްވީ މަސައްކަތް ފަށާތާ ދެ މަސް ތެރޭގަ އެވެ.\nއިތުރު ލިޔުންތައް ސިއްހަތު ސަރުކާރު ސ. ހުޅުމީދޫ ސިއްހީ ޚިދުމަތް މެމްބަރު ރޮޒައިނާ އާދަމް (އައްޑޫ މީދޫ)\nއަތޮޅު ހޮސްޕިޓަލްތައް ތައްޔާރު، އެންމެން މާލެއަކަށްނޫން\nސިއްހީ ދާއިރާ އަށް އިތުރަށް 1.6 ބިލިއަން ރުފިޔާ!


City ge suspension CAS in uvaalaifi\nސިޓީގެ ސަސްޕެންޝަން ސީއޭއެސްއިން އުވާލައިފި\nމި ސަސްޕެންޝަން ސީއޭއެސްއިން އުވާލީ މައްސަލަ ބެލުމަށްފަހު\nސީއޭއެސްއިން ވަނީ ސިޓީގެ ޖޫރިމަނާވެސް ކުޑަކޮށްދީފައި\nކ. މާލެ | 13 ޖުލައި 2020 | ހޯމަ 14:25 | 2,693\nސިޓީގެ ކޯޗު ޕެޕް ގާޑިއޯލާ: އަންނަ ސީޒަނުގެ ޗެމްޕިއަންސް ލީގުގައި ސިޓީއަށް ކުޅެވޭނެ - ގެޓީ އިމޭޖާސް\nޔުއެފާއިން މެންޗެސްޓާ ސިޓީއަށް ދިން ސަސްޕެންޝަން ކޯޓް އޮފް އާބިޓްރޭޝަން ފޯ ސްޕޯޓްސް (ސީއޭއެސް) ން އުވާލައިފިއެވެ.\nމިދިޔަ ފެބްރުއަރީ މަހު ޔުއެފާއިން ވަނީ ފައިނޭންޝިއަލް ފެއާ ޕްލޭ (އެފްއެފްޕީ) ގަވާއިދާ ސިޓީން ޚިލާފުވެފައި ވާތީ އެ ކްލަބު ޔޫރަޕުގެ މުބާރާތްތަކުން ކުރިއަށް އޮތް ދެ ސީޒަނަށް ސަސްޕެންޑް ކުރަން ނިންމާފައެވެ. މީގެ އިތުރުން ޔުއެފާ އިން ވަނީ އެޓީމު 30 މިލިޔަން ޔޫރޯ އިން ޖޫރިމަނާވެސް ކޮށްފައެވެ.\nމި މައްސަލަ ސިޓީން ސީއޭއެސްގައި އިސްތިއުނާފު ކުރިއިރު، މި މައްސަލައިގެ އަޑު އެހުންތައް ވީޑިއޯ ކޮންފަރެންސް މެދުވެރިކޮށް ޖޫން މަހުގެ އަށްވަނަ ދުވަހު ސީއޭއެސްއިން ފެށިއއެވެ. އަދި ހޯމަ ދުވަހު ސީއޭއެސްއިން ވަނީ ސިޓީގެ ސަސްޕެންޝަން އުވާލަން ނިންމާފައެވެ. އަދި ވަނީ ސިޓީގެ ޖޫރިމަނާ 30 މިލިޔަން ޔޫރޯއިން 10 މިލިޔަން ޔޫރޯއަށް ކުޑަކޮށްދީފައެވެ.\nއިނގިރޭސި ޕްރިމިއާ ލީގުގައި އެންމެ ފަހުން ކުޅުނު މެޗުން 5-0 ން ބްރައިޓަން ބަލިކުރުމަށް ފަހު ސިޓީ ވަނީ ލީގުގެ ދެވަނަ ކަށަވަރުކޮށްފައެވެ. އެހެންކަމުން ސީއޭއެސްގެ ނިންމުމާއެކު ލީގުގެ ދެވަނައިގެ ހައިިސިއްޔަތުން އަންނަ ސީޒަނުގެ ޗެމްޕިއަންސް ލީގުގެ ގްރޫޕް ސްޓޭޖުގެ ސީދާ ޖާގައެއް ސިޓީއަށް ވަނީ ޔަގީންވެފައެވެ.\nމީގެ ކުރިން ސިޓީގެ ކޯޗު ޕެޕް ގާޑިއޯލާ ވަނީ މި މައްސަލަ ސިޓީއާ އެއްކޮޅަށް ނިމޭނެ ކަމުގެ ފުރިހަމަ ޔަގީންކަން އޭނާއަށް އެބައޮތް ކަމަށް ބުނެފައެވެ. އަދި ސިޓީ ދޫކޮށްލާނެ ކަމުގެ އިޝާރާތެއް ދީފައިވާ މިޑްފީލްޑަރު ކެވިން ޑި ބްރޭނާ ވަނީ މި މައްސަލަ ސިޓީއާ އެއްކޮޅަށް ނިމިއްޖެނަމަ، އޭނާ އެ ކްލަބުގައި މަޑުކުރާނެ ކަމަށް ބުނެފައެވެ.\nއެފްއެފްޕީ ގަވާއިދާ ޚިލާފުވުމުން ޔުއެފާއިން ސިޓީއަށް ދިން އަދަބު ސީއޭއެސްއިން އުވާލިއިރު، އެފްއެފްޕީ ގަވާއިދާ ޚިލާފުވެގެން ޔުއެފާއިން މީގެ ކުރިންވެސް ވަނީ ސިޓީއަށް 2014 ވަނަ އަހަރު ފިޔަވަޅު އަޅާފައެވެ. އެ ފަހަރު 49 މިލިއަން ޕައުންޑުން ޖޫރިމަނާ ކުރުމަށް ފަހު، އެ އަހަރުގެ ޗެމްޕިއަންސް ލީގުގައި ސިޓީގެ ސްކޮޑު މަދުކުރަން ޔުއެފާއިން ނިންމިއެވެ.


Hulhumale phase2ah Islaamee marukazeh designkuran mubaaraatheh – adduLIVE\nއިސްލާމީ މަރުކަޒެއް ޑިޒައިންކުރަން މުބާރާތެއް\nMay 19, 2022, 17:09 އަހުމަދު އަދްޝަން\nއެއް މިލިއަން ރުފިޔާގެ އިނާމަކާ އެކު ހުޅުމާލެ ފޭސް ދޭއްގައި އިސްލާމީ މަރުކަޒެއް ބިނާކުރަން ނިންމައި އޭގެ ޑިޒައިން މުބާރެއްގެ ގޮތުގައި ކުރިއަށް ގެންދަން އާންމުކޮށް އިސްލާމިކް މިނިސްޓްރީން މިއަދު ހުޅުވާލައިފި އެވެ.\nޒަމާނީ ފެންވަރުގެ އިސްލާމީ މަރުކަޒެއް ބިނާކުރުމުގެ ގޮތުން އެ މިސްކިތް ޑިޒައިންކުރަން ރާއްޖޭގެ އާކިޓެކްޗަރަކަށް ވެސް ވަނީ ފުރުސަތު ހުޅުވާލައިފަ އެވެ. އަމާޒަކީ ތަފާތު މޮޅެތި ޚިޔާލުތަކަށް ފުރުސަތު ދީގެން ފޭސް ދޭއްގެ އިސްލާމީ މަރުކަޒު ބިނާކުރުމެވެ.\nއެތަން ޑިޒައިން ކުރަން ކުރިއަށް ގެންދާ މުބާރާތުން އެއް ވަނަ އަށް 700،000ރ. ހުށަހަޅާފައިވާ އިރު ދެވަނަ އަށް 200،000ރ. އަދި ތިން ވަނަ އަށް 100،000ރ. ދޭން ހަމަޖެހިފައިވެ އެވެ.\n1 މިލިއަން ރުފިޔާގެ އިނާމާއެކު ހުޅުމާލެ ފޭސް 2ގެ އިސްލާމިކް ސެންޓަރުގެ ޑިޒައިން ހެދުމަށް ހުޅުވާލައިފިhttps://t.co/JEd1isrDE6 pic.twitter.com/z7noDhCC7j\n— Ministry of Islamic Affairs (@MVIaffairs) May 19, 2022\nއިސްލާމީ މަރުކަޒުގެ ޑިޒައިންގައި ނަމާދުކުރެވޭނެ ތަނަކާއި ޕާކިން އޭރިއާ އާއި، އޮފީސް ބަޔަކާއި، މަލްޓީޕާޕަސް ހޯލާއި ސެމިނާ ރޫމާއި، ލައިބްރަރީ އަދި ސްޓާފް ކެންޓީނާއި ކްލާސްރޫމްތަކާއި ކޮމާޝަލް އޭރިއާއަކާއި ރެކްރިއޭޝަނަލް އޭރިއޭއެއް ވެސް ހިމެނޭނެ އެވެ.\nމިނިސްޓްރީން ބުނި ގޮތުގައި މި ބައިތައް ހިމަނައިގެން ހުށަހަޅާ ޑިޒައިނަކީ ތަފާތު އާ ޚިޔާލަކަށް ހަދާ ޑިޒައިނަކަށްވާ އިރު އެއްވެސް ތަނަކުން މިހާތަނަށް ބޭނުންކޮށްފައިވާ ޑިޒައިނަކަށްވެގެން ނުވާނެ އެވެ.\nމުބާރާތުގައި ބައިވެރިވާން އެދޭ ފަރާތްތަކަށް އަންނަ އޮގަސްޓް މަހުގެ 25 އާ ހަމައަށް ވަނީ ބައިވެރިވުމުގެ ފުރުސަތު ހުޅުވާލައިފަ އެވެ. މުބާރާތާ ގުޅޭ އެއްވެސް މަޢުލޫތެއް ބޭނުން ނަމަ އަންނަ މަހުގެ7ގެ ކުރިން މިނިސްޓްރީގެ މެއިލް competitions@islamicaffairs.gov.mv މެދުވެރިކޮށް މައުލޫމާތު ސާފުކުރެވޭނެ އެވެ.\nމެއިލްކުކުރާ ސުވާލުތަކަށް އަންނަ މަހުގެ 13 ގެ ކުރިން ޖަވާބުދޭނެ އެވެ.


Cabinet in Nadhira ah furusathu libun, dhookohlee ammila ah\nކެބިނެޓުން ނާދިރާއަށް ފުރުސަތު ލިބުނު، ދޫކޮށްލީ އަމިއްލައަށް\nކެބިނެޓްގެ ހަ މިނިސްޓަރުންނާއެކު ނާދިރާ: ނާދިރާއަށް ވެސް ފުރުސަތު ދިން --\nރައީސް އަބްދުﷲ ޔާމީން އަބްދުލްގައްޔޫމްގެ ސަރުކާރާ ދެކޮޅަށް އަޑު އުފުލައި، އެ ވެރިކަން ނިންމަން އެންމެ ގިނަ މަސައްކަތްތަކެއް ކުރެއްވި ބޭފުޅުންގެ ތެރޭގައި ރައީސް މައުމޫން އަބްދުލްގައްޔޫމްގެ އެމްއާރްއެމްގެ އައިމިނަތު ނާދިރާ ހިމެނެ އެވެ. އެމްއާރްއެމްގެ ދިދަ ހިފައިގެން ހުރިހާ ތަނެއްގައި ވެސް ނާދިރާ ވަނީ ރައީސް މައުމޫން ތަމްސީލް ކުރައްވާފަ އެވެ.\nވަކިން ރަށްރަށަށް ވަޑައިގެން، ރައީސް އިބްރާހިމް މުހައްމަދު ސޯލިހަށް ކެމްޕެއިން ވެސް ކުރެއްވި އެވެ. ރޭ ރައީސް ސޯލިހު ކެބިނެޓް އިއުލާން ކުރެއްވިއިރު އެ ކެބިނެޓްގައި ނާދިރާ ހިމެނޭނެ ކަމަށް އެންމެން ވެސް ލަފާ ކުރި އެވެ. ނަމަވެސް އެ މަންޒަރު ނުފެނުނެވެ.\nއެމްއާރްއެމްއަށް ލިބުނު ހަތަރު ސްލޮޓްގެ ތެރޭގައި ނާދިރާއެއް ނެތެވެ. އެކަމާ ގިނަ ބައެއްގެ ޝަކުވާތައް ސޯޝަލް މީޑިއާގައި އުތުރިގެން ދިޔަ އެވެ. މިހާރު ކެބިނެޓްގައި ތިއްބެވި ބައެއް ބޭފުޅުންނަށްވުރެ ނާދިރާއަށް މިނިސްޓަރުގެ މަގާމުގެ ހައްގު ކަމަށް ވެސް ބުނަމުން ދިޔަ އެވެ.\nކުރެއްވި މަސައްކަތަށް ބަލާނަމަ ސަރުކާރުގެ އެފަދަ އިސް މަގާމެއް އެންމެ ހައްގީ ނާދިރާއަށް ކަމަށް ވެސް ސޯޝަލް މީޑިއާގައި މީހަކު ބުނެފައިވެ އެވެ.\nއާންމުންގެ ޝަކުވާތަކާ ގުޅިގެން ނާދިރާ ވަނީ ކަން ހިނގި ގޮތް ސާފުކޮށް ދެއްވާފަ އެވެ. ރައީސް ސޯލިހުގެ ކެބިނެޓްގައި ހިމެނުމަށް ރައީސް ސޯލިހާއި ރައީސް މައުމޫން ވެސް ފުރުސަތު ދެއްވި ކަމަށް ނާދިރާ ވިދާޅުވި އެވެ. ނާދިރާ ވިދާޅުވީ އެ ފުރުސަތު ބޭނުން ނުހިފަން ނިންމީ އަމިއްލައަށް ކަމަށެވެ. އެހެންނަމަވެސް އަބަދުވެސް ރައްޔިތުންގެ ހައްގުގައި މަސައްކަތް ކުރައްވާނެ ކަމަށެވެ.\nމިނިސްޓަރުގެ މަގާމު ދޫކޮށްލެއްވި ސަބަބު ނާދިރާ ވިދާޅެއް ނުވެ އެވެ. ނަމަވެސް ނާދިރާއާ ވަރަށް އެކުގައި މަސައްކަތް ކުރައްވާ، މިހާރުގެ ހެރިޓޭޖް މިނިސްޓަރު ޔުމްނާ މައުމޫން ވަނީ އެ ސަބަބު ހާމަ ކުރައްވާފަ އެވެ.\nޔުމްނާ މައުމޫން ވިދާޅުވީ އަންނަ ރައްޔިތުންގެ މަޖިލީހުގެ އިންތިހާބުގައި ނާދިރާ ވާދަ ކުރައްވާނެ ކަމަށް ވަރަށް ބޮޑަށް އުއްމީދު ކުރައްވާ ކަމަށެވެ. ޔުމްނާ އެހެން ވިދާޅުވުމުން ރައްޔިތުންނަށް ހިދުމަތް ކުރެވޭނެ ފަދަ މަގާމެއްގައި ނާދިރާ ބަަހައްޓަން ޔުމްނާ ވެސް ބޭނުންވާކަން ހާމަވެ އެވެ.


Luthufee Raajje genaumaa gulhey gothun suvaalu kuran imran haaziru kuranee\nލުތުފީ ގެނައުމާ ގުޅޭ ގޮތުން ސުވާލު ކުރަން އިމްރާން ހާޒިރު ކުރަނީ\nނޮވެމްބަރު 3، 1988 ގައި ރާއްޖެއަށް ދިން އުދުވާނީ ހަމަލާގައި އިސްކޮށް ހުންނެވި ހ. ހާޖަރާގޭ އަބްދުﷲ ލުތުފީ ރާއްޖެ ގެނައުމުގެ މަސައްކަތާ ގުޅޭ ގޮތުން ސުވާލު ކުރުމަށް ހޯމް މިނިސްޓަރު އިމްރާން އަބްދުﷲ ރައްޔިތުންގެ މަޖިލީހަށް ހާޒިރު ކުރުމަށް ހުށަހަޅައިފި އެވެ.\nލުތުފީގެ މައްސަލާގައި ދައުލަތާ ސުވާލު ކުރުމަށް ރައްޔިތުންގެ މަޖިލީހަށް މައްސަލަ ހުށަހަޅާފައި ވަނީ ނޮޅިވަރަމް ދާއިރާގެ މެންބަރު މުހައްމަދު ނަޝީދު އަބްދުﷲ އެވެ. އޭނާ މަޖިލީހަށް ހުށަހެޅި މައްސަލާގައި ބުނެފައި ވަނީ ކުރީގެ ރައީސް އަދި މިހާރު މަޖިލީހުގެ ރައީސް މުހައްމަދު ނަޝީދުގެ ވެރިކަމުގައި ބޭސްފަރުވާއަށް ލުތުފީ ސްރީލަންކާއަށް ފޮނުވައިލި ގޮތަށް އޭނާ އަނބުރާ ގެނެސްފައި ނުވާއިރު ރައީސް އިބްރާހިމް މުހައްމަދު ސޯލިހުގެ ސަރުކާރުން އޭނާ ގެނެއުމުގެ މަސައްކަތް ކުރޭތޯ ސުވާލު ކުރުމަށެވެ. އަދި ލުތުފީ މިހާރު ހުރި ގައުމަކާ ގުޅޭ ގޮތުން ސަރުކަރަށް މައުލޫމާތު ލިބިފައިވޭތޯ ސުވާލު ކުރުމަށް ވެސް ވަނީ ހުށަހަޅައިފަ އެވެ.\nލަންކާގެ ޕްލޮޓް ޖަމާއަތުގެ ބަޔަކާ ދިވެހިންގެ ބަޔަކު ގުޅިގެން ރާއްޖެ އަށް ދިން އުދުވާނީ ހަމަލާގައި 19 ދިވެއްސަކު މަރުވި އެވެ. އެ މައްސަލާގައި ލުތުފީގެ މައްޗަށް ކުށް ސާބިތުވެ ވަނީ އޭނާ މެރުމަށް ހުކުމްކޮށްފަ އެވެ. ނަމަވެސް ފަހުން އޭނާ އުމުރަށް ޖަލަށްލުމަށް ވަނީ ހުކުމްކޮށްފަ އެވެ.


ހދ.ނޭކުރެންދޫގައި އެޅި ފުޓްސަލް ދަނޑުގެ މަސައްކަތް ނިންމާލައިފި ހދ.ނޭކުރެންދޫގައި އެޅި ފުޓްސަލް ދަނޑުގެ މަސައްކަތް ނިންމާލައިފި\nހދ.ނޭކުރެންދޫގައި އެޅި ފުޓްސަލް ދަނޑުގެ މަސައްކަތް ނިންމާލައިފި\nހދ. ނޭކުރެންދޫގައި ޔޫތް މިނިސްޓްރީން އެޅި ފުޓްސަލް ދަނޑު | ފޮޓޯ:ޔޫތް މިނިސްޓްރީ\nރާއްޖޭގެ އެކި ހިސާބުތަކުގައި އަޅަމުން އަންނަ ފުޓްސަލް ދަނޑުތަކުގެ ތެރެއިން ހދ. ނޭކުރެންދޫގައި ޔޫތް މިނިސްޓްރީން އެޅި ފުޓްސަލް ދަނޑުގެ މަސައްކަތް ނިންމާ ބޭނުން ކުރަން ފަށައިފިއެވެ.\nނޭކުރެންދޫ ފުޓްސަލް ދަނޑުގެ މަސައްކަތް ކުރިއަށް ގެންގޮސްފައިވަނީ އެ ރަށު ކައުންސިލްގެ ފަރާތުން އިއުލާން ކޮށްގެންނެވެ. މި ދަނޑުގެ މަސައްކަތް ކުރިޔަށް ގެންދިޔުމަށް ކައުންސިލުން ހަވާލުކޮށްފައިވަނީ ޓްރިޕަލް އެއިޓް ކުންފުންޏާއެވެ. ދަނޑުގެ މަސައްކަތް ނިންމާ ބޭނުން ކުރަން ފަށާފައިވާއިރު އެ ދަނޑުގައި ވަނީ ރޭގަނޑުވެސް ކުޅެވޭ ގޮތަށް ލައިޓްވެސް ހަރުކޮށްފައެވެ.\nމި ދަނޑު އެޅުމަށް ދަޢުލަތުގެ ބަޖެޓުން ފަސް ލައްކަ ފަންސާސް އަށްހާސް ސާޅީސް ހަތް ރުފިޔާ ޚަރަދުކޮށްފައިވާކަމަށް ޔޫތް މިނިސްޓްރީން މަޢުލޫމާތުދެއެވެ.\nހދ.ނޭކުރެންދޫގެ ދަނޑުގެ މަސައްކަތް ނިމުނުކަން ހާމަކޮށް ޔޫތް މިނިސްޓަރ އަޙުމަދު މަޙްލޫފް ކުރެއްވި ޓްވީޓެއްގައި ވިދާޅުވީ، ހދ.ނޭކުރެންދޫގައި އެޅި ފުޓްސަލް ދަނޑުގެ މަސައްކަތް ނިންމާލެވިފައިވާކަމަށެވެ. އަދި މިކަން ކުރުމަށްޓަކައި އެހީތެރިވެދެއްވި ކަމަށްޓަކައި ނޭކުރެންދޫ ކައުންސިލާއި، ޒުވާނުންނާއި، އަދި އެރަށް ހިމެނޭ މަކުނުދޫ ދާއިރާގެ މަޖިލިސް މެންބަރު މުޙައްމަދު ރާއީއަށް ޝުކުރުއަދާކުރައްވާ ކަމަށެވެ.\nކޯވިޑް-19 ގެ ސަބަބުން ސަރުކާރުން ކުރަމުން އައި މަޝްރޫއުތަކަށް ކޮންމެސް ވަރެއްގެ މަޑުޖެހުމެއް އައި ނަމަވެސް ޒުވާނުންގެ މަސްލަހަތު ހިމެނޭ ކަންކަން ވީހާވެސް އަވަހަށް ނިންމުމަށް ބުރަ މަސައްކަތެއް ކުރަމުން އަންނަ ކަމަށް މިނިސްޓަރު މަޙުލޫފް މީގެ ކުރިންވެސް ވަނީ ވިދާޅުވެފައެވެ.


Unbun faisa neren gameera dhaney!?\nމީދާކޭ އުނބުން ފައިސާ ނެރެންވެސް ގަމީރާ ދަނޭ!\nގަމީރާ އާދަމް: ދަނޑުވެރިކަމުގެ ދާއިރާގައި ކުރިއެރުން ހޯދާފައިވާ އާދަޔާހިލާފު އަންހެނެއް -- އަވަސް ފޮޓޯ: މުހައްމަދު އަފްރާހު\nއަސްލު ހިތްވަރު ގަދަ އަންހެނުންނަކީ މިއީ އެވެ؛ ކޮންމެ ކަމެއް ކުރަން ދިމާ ކުރިނަމަވެސް އެކަމެއް ކުރާނެ އެވެ. އެ ފަދަ އެއް މިސާލަކީ ގަމީރާ އާދަމް އެވެ. މިހާތަަނަށް އެންމެންގެ މެދުގައި އޭނާ މަޝްހޫރުވެފައިވަނީ ދަނޑުވެރި އަންހެންގެ ގޮތުގަ އެވެ. ނަމަވެސް މި ފަހަރު އެހެން ގޮތަކަށެވެ. ބަލައިލަމާހެއްޔެވެ؟\nގަމީރާގެ މިހާރުގެ މަސައްކަތަކީ އޭނާ ދަނޑުވެރިކަން ކުރާ ރަށުގެ ރުއްތަކުން ފައިބާ މީދާކޭ ހުސް އުނބާއި ހުއްސާއި ކުރޮޅި ކާށީގައިގެ ބޭރުން ބޮނބިގަނުގައި ރީތި މަންޒަރު ކުރެއްސުމެވެ. ދިވެހި ޒުވާނަކު ލައްވާ އުނބުގައި ކުރައްސައިގެން ގަމީރާ ވަނީ "މީދާ ކޭ އުނބަކީ" ވެސް އެއްޗަކަށް ހަދައި ބާޒާރަށް ނެރެފަ އެވެ. ރުއް ދަށަށް ވެއްޓޭ ހުސް އުނބުން ވެސް ފައިސާ ނެރޭނެ ގޮތް ހޯދާފަ އެވެ.\n"މިކަން ކުރަނީ ދިވެހި ކުއްޖަކު. އެކޮޅުގައި [ދަނޑުވެރިކަން ކުރާ ރަށުގައި] އެ ކުއްޖާ ބަހައްޓައިގެން އޭނާ މި މަސައްކަތް ކުރަނީ،" ބ. އަންހެނުން ފުށީގައި ފުޅާކޮށް ދަނޑު ހައްދާ ގަމީރާ ބުންޏެވެ.\nދިވެހި ޒުވާނެއްގެ ހުނަރު: ގަމީރާ އަންހެނުން ފުށީގައި ކުރެހުމުގެ ހުނަރުވެސް ދައްކާ -- އަވަސް ފޮޓޯ: މުހައްމަދު އަފްރާހު\nރާއްޖޭގެ އެންމެ މަޝްހޫރު ދަނޑުވެރިކަމުގެ ރަށް ކަމަށްވާ އއ. ތޮއްޑޫއަށް އުފަން ގަމީރާ މި މަސައްކަތް މިދަނީ ވައިގައި ހިފަމުންނެވެ. ދަނޑުވެރިކަމާއި މަސްވެރިކަމުގެ މައުރަޒުގައި އޭނާގެ މި އިސް ނެގުމުން ނުކުތް ހުނަރު ވަނީ ދައްކާލަން ބަހައްޓާފަ އެވެ. ދިވެހި ރުކުގެ ހުރިހާ އެއްޗެއްސަކީ ވެސް ފައިސާއޭ ބުނަނީ ތެދެއްކަން ގަމީރާ މި ދަނީ ސާބިތު ކޮށްދެމުންނެވެ. ހުސް އުނބާއި ހިކިފައި ހުންނަ ކާށީގައި ރީތި މަންޒަރުތައް ކުރަހައިގެން މިވަނީ ބާޒާރަށް ނެރެދީފައެވެ. އަދި މިތަކެތީގެ ޗާލުކަމުން ގިނަ ބަޔަކު އަޅައިގަނެވެ.\n"މި މަސައްކަތް އަދި މިފެށީ. އެކަމަކު މިހާރު ވެސް މާލޭގެ ގެސްޓް ފިހާރަތަކުން އޯޑަރު ލިބޭ. ބައެއް ތަންތަނަށް މިހާރު ވެސް ކުރަހައި ދޭން ފަށައިފިން،" މަސައްކަތްތެރި އަންހެނުންނަށް ދޭ ރެހެންދި އެވޯޑާއި ގައުމީ އިނާމު ލިބިފައިވާ ގަމީރާ ބުންޏެވެ.\nހިކިފައިވާ ކާއްޓެއްގައި އަންހެނުން ފުށީގެ ރީތި މަންޒަރެއް.--އަވަސް ފޮޓޯ: މުހައްމަދު އަފްރާހު\nގަމީރާއަކީ ފިސާރި އަންހެނެކެވެ. އޭނާ ބުނާ ގޮތުގައި ކޮންމެކަމެއްވެސް ހިތްވަރާއެކު ކޮށްފިނަމަ ކާމިޔާބުވާނެ އެވެ. އޭނާގެ ދަނޑުވެރިކަމުގެ ރަށް އަންހެން ފުށީގައި މިވަނީ ކުރެހުމުގެ މަސައްކަތް ވެސް ފަށާފަ އެވެ. ރުއްތަކުން ފައިބާ އުނބުގައި ރާއްޖޭގެ ގުދުރަތީ ރީތި މަންޒަރުތައް ކުރަހައި އެއިން ވެސް ފައިސާ ނެރެން ފަށައިފި އެވެ. ރުއް ދަށަށް ފައިބާ އުނބުން ފައިސާ ނެރޭނެ ގޮތްވެސް ގަމީރާ މިވަނީ ހޯދާފަ އެވެ.\n"ކޮންމެ ކަމެއްވެސް ޖެހޭނީ ހިތްވަރު ކުރަން އޭރުން މި ކާމިޔާބު ވާނީ،" ރާއްޖޭގެ ބައެއް ރިސޯޓު ތަކަށް ދަނޑުވެރިކަމުގެ ސާމާނު ސަޕްލައިކުރާ ގަމީރާ ޖަހާލީ ހިނިގަނޑެކެވެ.\nއަންހެނުންނަށް ހަމަހަމަ ފަހި ފުރުސަތެއް ނެތް!


Addu Gai Consulate Eh Gaaimu Kuran India In Ninmaifi - Vaguthu\nއައްޑޫގައި ކޮންސިއުލޭޓެއް ޤާއިމު ކުރަން އިންޑިއާއިން ނިންމައިފި\nއައްޑޫސިޓީގައި އިންޑިއާގެ ކޮންސިއުލޭޓް ޖެނެރަލް އެއް ޤާއިމު ކުރަން އިންޑިއާއިން ނިންމައިފިއެވެ.\nއައްޑޫގައި ކޮންސިއުލޭޓެއް ގާއިމު ކުރުމަށް ނިންމައި ފާސްކޮށްފައިވަނީ އިންޑިއާގެ ކެބިނެޓުން އިއްޔެ ބޭއްވި ބައްދަލުވުމުގައެވެ. އެ ބައްދަލުވުމުގައި އިސްކޮށް ހުންނެވީ އެގައުމުގެ ބޮޑުވަޒީރު ނަރެންދްރަ މޯދީއެވެ.\nއެ ބައްދަލުވުމުގައި އެގައުމުން ވަނީ ރާއްޖެއަކީ އެގައުމުން ގެންގުޅެމުން އަންނަ "ނައިބަހުޑް ފަސްޓް ޕޮލިސީ" އާއި ސެކިއުރިޓީ އެންޑް ގްރޯތު ފޯ އޯލް އިން ދަ ރީޖަން (ސާގަރް)ގެ ދަށުން ވަރަށް މުހިންމު ގައުމެއް ކަމަށާއި ދެގައުމަކީ ސަގާފީ ގޮތުންނާއި ދީނީ ގޮތުން އަދި އިތުރު ރޮގުން ވެސް އެއްގޮތްކަމެއް އޮންނަ ދެގައުމު ކަމަށެވެ.\nއެގައުމުން ބުނެފައިވަނީ އައްޑޫގައި އިންޑިއާގެ ކޮންސިއުލޭޓެއް ގާއިމުވެގެން ދިއުމުން އައްޑޫގައި އިންޑިއާގެ ޑިޕްލޮމެޓުން ތިބޭނެ ކަމަށާއި އެހެން ކަމުން ދެގައުމުގެ ޑިޕްލޮމެޓިކް ޕްރެސެންސް އިތުރަށް ވަގުގަދަ ވެގެން ދާނެ ކަމަށް އެހީތެރިވާނެ ކަމަށެވެ.\nއިންޑިއާއިން ވަނީ ރައީސް އިބްރާހީމް މުހައްމަދު ސޯލިހްގެ ވެރިކަމާއި ބޮޑުވަޒީރު ނަރެންދްރަ މޯދީގެ ގުޅުމުގެ ސަބަބުން ދެގައުމުގެ ގުޅުން އިތުރަށް ވަރުގަދަވެގެން ގޮސްފައިވާކަން ފާހަގަ ކޮށްފައެވެ.\nއެގައުމުން ބުނެފައިވަނީ އައްޑޫގައި ޤާއިމު ކުރަން ނިންމާފައިވަނީ ކޮންސިއުލޭޓުގެ ސަބަބުން އެގައުމުގައި އެންމެ އިސްކަމެއް ދީގެން ހާސިލް ކުރަން ބޭނުންވާ ތަރައްގީ ނުވަތަ އެންމެން ގުޅިގެން މަސައްކަތް ކުރުމަށް އެޅޭ ފިޔަވަޅަކަށް ވާތީ ކަމަށެވެ.\nއިންޑިއާ އާއި ބައިނަލްއަޤްވާމީ ގުޅުންތަކުގެ ސަބަބުން އިންޑިއާ ކުންފުނިތަކަށް ވިޔަފާރީގެ ކުރިއެއުން ލިބި މުދާ އެކްސްޕޯޓު ކުރުމުގައި އެހީތެރަކަން ލިބިގެން ދާނެއެވެ. އޭގެ ސަބަބުން ގައުމުގައި އުފައްދާ ތަކެތި އިތުރުވެ ވަޒީފާގެ ފުރުސަތު އިތުރުވެގެން ދާނެ ކަމަށް ވެސް އިންޑިއާއިން ވަނީ ބުނެފައެވެ.\nގަންގާ ކޯރުގެ ތެރެއިން އޮޔާ ދިޔަ ކުޑަ ކުއްޖަކު ފެނިއްޖެ\nދެ މަސް ފަހުން ތާޖް މަހަލް އާންމުންނަށް ހުޅުވާލަނީ\nމެއި 25, 2021 15:28\nއައްޑޫގައި އިންޑިއާގެ ކޮންސިއުލޭޓް ގާއިމުކުރަން އިންޑިއާގެ ޕާލަމެންޓުން ފާސްކުރަންޖެހުނީ ކިހިނެއްވެގެންބާ؟ ދިވެހިރާއްޖެއިން އެކަމަށް ހުއްދަ ހޯދަން ނުޖެހޭވަރަށް އިންޑިއާގެ އަޅުވެތިކަމަށް ރާއްޖެދިޔައީދޯ. އިވެމުންދާ އަޑުތަކުގެ ޙަޤީޤަތް ހާމަވަނީ މި. މާލޭގައި އިންޑިއާގެ ރައީސަކު ބަހައްޓަންވެސް އަދިފާސްކުރާނެ މިވަރުން ދަންޏާ.\nމެއި 25, 2021 15:29\nނެކްސްޓް ކަޝްމީރު، އައްސާމް!\nމެއި 25, 2021 15:33\nތިޔައީ އަހަރުމެން ބުނާ ވާހަކަ. މަޑުމަޑުން މިތަނަށް ބާރުވެރިވަމުން ގޮސް އެންމެ ފަހުން އަހަރުމެން ޖެހޭނީ މިތަނުން ދާން. ކޮންގޮތަކުން ދީނީ ގޮތުން އެއްގޮތީ. ކޮންގޮތަކުން އަހަރުމެން އެބުނާ ގާތްކަމެއް އޮތީ. އެއީ އިބޫ އާއި އަންނި އާއި އެމޤޑިޕީއާ މޯދީއާ އޮތް ގާތްކަމެއް. މާކުރިން ވެސް އެނގޭ މިހިރަ ބޮޑެތި އިމާރާތްތަކަށް ބެލީމާ ވެސް ތިޔަ ނުބައި ޖަރީމާ އެބަހިންގާކަން. އެތައް ބަޔަކު އެވާހަކަ އެބަދައްކާ\nމެއި 25, 2021 15:49\n30 މިނެޓް ކުރިން ( މެއި 25, 2021 )\nއައްޑޫމީހުން ނިޒާރުއަށް މޭޔަރ ކަންދިނީ މިކަންކުރަންދޯ؟\nމެއި 25, 2021 16:23\nޢިންޑިއާ އެއް ނޫން މައްސަލަ އަކީ. ޢައްޑޫ ގޫބައްޑާ ތައް ފެށުނީސުރެ އިންޑިއަން ޕަޕެޓް ސަރުކާރަށް ތާއިދު ކޮށް މިފަހަރުވެސް ހޮވާފަ އެހެރީ ނިޒާރޭ ކިޔުނު އެމްޑިޕީ މީހެއް. ފޭބީ ވެސް އެމްޑީޕީ މީހެއް. ޢަސްލަމް ކޮށްދިނީ ކޮންކަމެއް. ޢެކަމު އޭނަވެސް އެހެރީ. ގިނަ ރިސޯޓް ބޯއިން ވޯޓްލާ 2ކޮޅު ޓިކެޓް ދިނީމަ ރަށަށް 3ދުވަހަށް ޖައްސާލެވޭ ކަމަށް ޓަކާ އިންޑިއާ ޕަޕޭޓް ސަރުކާރުގެ މީހުން ނަށް ވޯޓް އެޅީ. މާ ގިނަ ދުވަހެއް ނުވެ ގަމަށް އެރުން މަނާ ވެގެންދާނެ. ޢިންޑިއަން މިލިޓަރީ ޕްރެސެންސް އެކްޓިވޭޝަން އޮތީ ޑްރާފްޓް ކޮށް ނިމިފަ. ދެން އޮތީ އިއުލާން ކުރުން. ޢެމްޑީޕީ ގެ ބޮޑުން މިގައުމު އަޅުވެތި ކަމަށް ވިއްކާފަ އާއިލާ ތަށް ގޮވައިގެން ލަންޑަނަށް ފިލާ ގޮތަށް އޮތީ.. ހޭލާ ދެންވެސް މަގޭ ގައުމާ!!\nމެއި 25, 2021 17:00\nއިންޑިއާ މީހުންގެ ބާރުވެރިކަން ބޮޑުކޮށްގެންވިއަސް މާލޭމީހުންގެ ބާރުވެރިކަން އައްޑޫއިން ކުޑަކުރަން އެބަޖެހޭ،4ގަރުނުވާއިރު ދެތިންމަގުގަ ތާރުކޮޅެއް ނޭޅި މިހިރަދަނީ، މިހެން ތިބޭކަށް ބޭނުމެއްނުވާނެ ހަމަހޭގަހުރި މީހަކު.\nމެއި 25, 2021 22:41\nތިކަހަލަ ގަމާރުންނާހެދިއޭ ގައުމު ގައުމު އަޅުވެތިވަނީ. އަމިއްލައަށް ކުރަންޖެހޭ ކަންކަން ނުކުރެވުނީމަ ބޭރުގައުމުތަކުގެ އެހީއަށް އެދެނީ. އެންމެފަހުން ފެނަބައްޑާ، ވަޔަބައްޑާ އެންޑް ދަގޫބައްޑާ ވެފައޮންނާނީ. އޭރުން އޮންނާނީ މާލަސްވެފަ. އަނބިދަރިން ކުމާރު ކަޓުވާލީމަ ދެންބުނާނެ ފެރެޑޭއޭ. . ބަލަ މާލޭމީހުންގެ ބަލާބޮޑުވަންޔާ ބަލާކުޑަކުރާނީ، ކުރަންނޭގެންޔާ މާލޭމީހެއްގާތު އަހާލާގެންވެސް ދަސްކުރަންވެއްޖެނު. ކޮންމެހެން ބޭރުގައުތަށް މިތަނަށް ގެންނާކަށް ނުޖެހޭދޯ. އެވެސް ހިންދޫ ގެރި*ބޯ ގުރޫޕް. ގަމާރަސް، އަމިއްލައެދުންބޮޑަސް ބޮޑުވަރުތީ. ގަބޫލު ކޮށްބަލަ ތަމެންގެ ފެންވަރެއްނެތޭ..... އެހެންވީމަތާ މިއަދާހަމައަށްވެސް ބައެއްގެ ތައްޕާހުގަ އޮންނަންޖެހޭނީ. ނަތަންޔާހޫ އާ މޯދީ ގޮވާގެން އެނދަށް އަރާ އޮށޯވެ ނިދާ.\nމެއި 25, 2021 17:42\nކަލެޔަށް އަނެއްކާ އެޗެއް ބޮވުނީތަ ަައޑޫމީހުން މިއުޅޭ މޮޔަވެން ކަލޭމެން ނޫންތަ ޖަޒީރާ ރާ ޖެކިޔައގެން ހޭބަލި ވެގެން ތި އުޅެނީ\nމެއި 25, 2021 16:24\nވަރަށްބޮޑު ގޯހެއް ތިކަން ވިޔެނަ ދީގެން ނުވާނެ، މާލޭގައި އިންޑިޔާގެ އެމްބަސީއެއް ހުރުމުން ފުދޭނެ، !\nމެއި 25, 2021 16:38\nކޮބާ ތިކަމުގެ އުފަލުގަ ސަ އިކަލުބުރެ ޖަހަންވީނުން... އަ އްޑޫމީހުން ނުލިބިގެން އުޅޭ ތަރަ އްގީ ތިލިބުނީ...ރަ އްޔިތުން ބަލިމަޑުކަމުގަ މަރުވެ ހުސްވަނީ ކުޑަމޯދީ އާ ބޮޑުމޯދީ ދިވެހިން އަޅުވެތިކުރުމުގަ...ފަޒުނާ ވޮލަންޓި އާރ ކޮ އްދީބަލަ މިގަ އުމު އިންޑިޔާގެ އަޅުވެތިކަމުން ސަލާމަތްކުރަން..\nމެއި 25, 2021 16:39\nސުވާލަކީ ދުބާއީ ކުވޭތު އިރާޤު އިރާން އަދި ގަތަރު ކަހަލަ އިންޑިޔާގެ ބޮޑު އާބާދީއެއް އޮންނަ ގައުމުތަކުގައިވެސް ކޮންމެ ސިޓީއަކު ކޮންސިއުލޭޓެއް ނުހުރޭ. ހަމައެކަނި އިންޑިޔާގެ އެމްބަސީއެއް ހުންނަނީ. ދެން ކީއްވެހޭ އިންޑިޔާއާއި މާދުރުގައި އޮތް އައްޑޫގައި މިކަން މިހެން މިހިނގަނީ؟ އައްޑޫއަށް އިންޑިޔާ މީހުންގެ ކިހާބޮޑު އާބާދީއެއްހޭ މި އަންނަން އުޅެނީ. އައްޑޫ މީހުންގެ ޒިންދަގީ ހިނގައްޖެ. ދެން ތިބޭ އެމްޑީޕީއަށް މެޖޯރިޓީ ދީގެން. މި ހިޔާނަތުގައި އެމްޑީޕީގެ މުޅި ސަރުކާރު ޒިންމާ ވާންޖެހޭނެ\nމެއި 25, 2021 16:40\nރާ އްޖޭގެ ހުރިހާ ސިޓީ އެ އްގަ އިވެސް ކޮންސިއުލޭޓުގެ އޮފީހެ އް ހުންނަށްވާނެ ދީނީގޮތުންނާ އި ސަގާފީގޮތުން އެއ އްގޮތް ކުރަން ފަސޭހަ ވެގެންދާނެ.\nމެއި 25, 2021 16:56\nމަކަރުވެރި ރޭވުމަކުން އައ އްޑު އަށް އަތް ގަދަކުރަނީ ހަމަ ހިލާ މިކަން ވިޔަދީގެން ނުވާނެ\nމެއި 25, 2021 17:09\nދުވަސްކޮޅަކުން އައްޑޫ މީހުން އުޅެންޖެހޭނީ ފަލަސްތީނުމީހުން އިޒްރޭލް ކިޔާ ބިމުގައި އުޅޭހެން. މިހުރިހާ ކަމެއްގެ އަޑީގައި ހުރި މައި ތަނބަކީ ކެނރީގޭ ނަޝީދު. މަކަރުންހުރެ އައްޑޫ ވިއްކާލަނީ. މީނާ އަކީ އިނގިރޭސިވިލާތުގެ ރައްޔިތެއް. ފެޝުނީއްސުރު ދިވެހިރާއްޖެއަށް ކުަޑިމިނުގެ ލޯއްބެއް ހުންނަމީހެއްނޫން. ޙާއިނެއް. އެޖެންޓެއް. އައްޑޫމީހުްްން ރީނދޫ ދިދަނަގައިގެން ހެވި ދިލިފަތިބޭ. ތިއޮތީ ފަހުކުޅި ކުޅެފަ. ދެންހަމަ ލަލަލާ\nމެއި 25, 2021 17:11\nމިހާރުން މިހާރަށް އިހްތިޖާޖް ފަށަންވީ. އަޅުވެތި ވެ ނުނިމެނީސް. އިންޑިއާއަށް ކެނެރީގޭ ހާއިނު ދޭ ހަދިޔާއެއް ތީ.\nބަލަ އުތުރު ތަރައްގީކޮއްފަ ދެކުނައްދޭބަލަ\nމެއި 25, 2021 17:23\nތިޔަތާކުން ރައްޔިތުންނަށް ވިސާ ޖެހުމުގެ ކަންތައް ކުރަންޏާ ވަރަށް ފަސޭހަވާނެ އޭރުން އައްޑޫގެ ރައްޔިތުން އިންޑިއާއަށް ދާން ކުރަމުންދާ ހަރަދު ވަރަށް ބޮޑު ތަނުން ކުޑަވާނެ މިހާރު ވިސާ ޖަހަން މާލެ މަޑުކުރުމާ އަދި ފްލައިޓް ޝެޑިއުލް އިންނަގޮތުން އެތަކެއް ފައިސާއެއްް ހަރަދު ކުރަންޖެހޭ ބޭކަރު ގޮތުގައި\nމެއި 25, 2021 22:50\nކަލޯމެންނުވާނެ ރަނގަޅެއް. އަމިއްލައެދުމުން ފުރިފަ. ވިސާލިބުނީމަނިމުނީ ދޯ!\n"ވަޔަބައްޑާ، ފެނަބައްޑާ އައްޑޫ ގޫބައްޑާ" މިސްޓޯރީ އިނގޭތަ؟ ނޭގެންޔާ މުސްކުޅި ބޭބެޔެއް ކާރިއަހާލަބަލަ. ފަހަރެއްގަ ކަލޯއަށް ފިލާވަޅެއް ދަސްވެދާނެ. އެވެސް ފަހަރެއްގަ. ވަރަށް ނެރޯޗާސް އެއް އެބައިން ކަލޯއަށް ގެޓްވެދާނެކަމާމެދު. އަމިއްލައެދުން ތިހާބޮޑުވީމަ މިބުނަނީ. އަމާބަފާ ހޫރާލާފަ ރުފިޔާ ރުފިޔާ ގޮވަމުން ޔައުޖޫޖް މައުޖޫޖް ބާގައިގެ މީހުން އަރާގަނެގެން އަންނަހެން އަންނަ ބައިގަނޑެއްތީ. އެންމެފަހުން އެތިކޮޅެއް ކިރިޔާވެސް ބައްކޮށްލެވޭއިރު ކައްވަޅަށް ޓައިމް ހަމަވެފަ އިންނަނީ. އެންމެފަހުން އެއްތާކުލައްވާނުލާ ވަޔަބައްޑާ، ފެނަބައްޑާ ދަގޫބައްޑާއޭ ކިޔަމުން ނިމިދަނީ. އެއޮތީ ޝަހާދެއްލެވިފަ. މާތްﷲ އާއި ވަކީލް....\nމެއި 25, 2021 17:33\nދިވެހިން އެންމެނިކަމެތިވިދުވަހު މަލިކުވެސް އަތުލީ ދިވެހިންގެ އަތުން. މިހާރުމީއަނެއްކާދިވެހިން އެންމެނިކަމެތިވީދަޑިވަޅު މިހާރު މަސައްކަތްކުރަނީ މުޅިމިގައުމު ކޮންމެވެސް އެއްޗެކޭ ކިޔާގެން އަތުލަން. ދިވެހިންގެ ދިވެހިވަންތަކަމާއި ދިވެހިންގެ އިގްތިސދުވެސް\nމެއި 25, 2021 17:34\nމީ މަބުނާ ވާހަކަ. ރައްޔަތުންނޭ ހޭލާ. މިދަނީ ގޯހުން ގޯހައް\nމެއި 25, 2021 17:37\nދުވަސްކޮޅަކުން ނަގާތަން ފެންނާނީ އިންޑިޔާދިދަ\nމެއި 25, 2021 17:38\nކޮބާ ބިޑި ހެދޭ ތިޔޮތީ އަހަރެމެން ބުނިތަން އައިސްފަ!!\nމެއި 25, 2021 17:53\nޔާމީން ހުރިތަނަކުން ގެނެސް މިއަންނަ ދައުރުގައި ގާނޫނައި އެއްގޮތްވާ ގޮތުގެ މަތިން ވެރިކަމާއި ހަވާކުރަން މަޖްބޫރު ވެއްޖެ\nމެއި 25, 2021 18:32\nއިބުރާހިމް މުހައްމަދު ސޯލިހު ސަރުކާރުން ކުރާ އެންމެ ކަޑައެއްކަން މާލެޔަކީ ވެރިކަންކުރާ ރަށައްވެފަ މާލޭގަ ތިޔަބުނާބަޔަކު ހުރެގެން މިއުޅެނީ ސަލާމައް ނުވެވިގެން އެވަރުބަޔަކު މަގޫދަނޑި ސަރުކާރު ހެދިބަޔެއްކާރިޔައް ފޮނުވާއިރު ފަންސާސް ފަހަރު ވިސްނަން ޖެހޭނީ ތީގެ ގެއްލުން ފެންނާނީ ފަނަރަ ވަރަކައް އަހަރު ފަހުން އޭރު މިބޭ ލޯބޯ ކޮށިވެ ހައްޑޯޑޯ ވެފަ ހުންނާނީ\nމެއި 25, 2021 18:40\nތިޔައީ ބޮޑު ގޭސްގަނޑެއް ކަމަށް ވަރަށް ބޮޑަށް ބެލެވޭ. އިންޑިއާ އަކީ ބުދުދީނުގެ ޤައުމެއް. އެމީހުން އަޅުކަންކުރާ ކަލާނގެ ހަދަނީ އަމިއްލައަށް. އެމީހުންގެ ކަލާނގެތައް ބާޒާރުގައި ވިއްކަން ހުރޭ. ފިހާރަތަކުގައި ވިއްކަން ހުންނައިރު އެބުދު ތަކުގައި ބާރެއް ނުހުރޭ. ޣެއަށްގެނެސް އުއްބައްތި ދިއްލާލީމަ ވެރިވެގަނޭ. މުސްލިމު ޤައުމަކާ ބާޤިލު އަޤީދާތަކަށް ތަބާވާމީހުނާ އެއްގޮތް ވާނީ ކިހިނެއް. މުޅި ދިވެހިރާްޖެ ހިފަން ވެގެން އުޅޭހާ ގޮތްގޮތް ތިހުރީ. ހޭވެރިވޭ.\nމެއި 25, 2021 18:45\nމިކަމުންދޭހަވަނީ ކުރިޔައްއޮތްދުވަސްތަކުގަ އާދަޔާހިލާފައްގިނަ އިންދިޔާމީހުން އައްޑުއައް އައިސް އެކިއެކި މަސަތްކަތްތަކުގަ އުޅޭނެޔޭ.\nމެއި 25, 2021 19:24\nތިހެންތިކަންކުރަން ރަތްޔަތުންބޭނުންވާނެބާ ހޮދު އަހަރެންބޭނުމެއްނޫން\nމެއި 25, 2021 19:30\nއިބޫ ސޯލިހު ވެރިކަމާ ހަވާލުވެފަ ރައްޖެ އަޅުވެތިކަމާދިމާލަ މިސްރާބު ޖަހާފަ\nމެއި 25, 2021 19:31\nޗޯރުތަކަށް އެނގުނީ މި5 އަހަރު ނިމުނީމާ ޔާމީން އަންނާނެކަން، އެހެންވެ އަވަހަށް ކަންކަން ނިންމާލަނީ.\nއިންޑިއާ މިލިޓަރީ މިތަނުން ބޭރުކުރާނަން. އިންޝާﷲ.\nމިތަނުގައި މިލިޓަރީބޭސް ހަދައިގެން ނުތިބެވޭނެ.\nމެއި 25, 2021 19:32\nރައްޖެ މިދަނީ ރަނގަޅަކައްނުން\nނިޒާރު ކެމްޕެއިން ތެރެޭގައި މުހިއްމު ވާހަކައެއްބުނި.\nއިންޑިއާގެ މިލިޓަރީބޭހާއި ބެހޭގޮތުން އެއްވެސް މީހަކަށް އެކައްޗެއްވެސް ނޭނގެއޭ.\nއެކަން ތިމަންނަ ބަލާނަމޭ.\nވަގުންތައް ގައުމު ވިއްކާލައިފި،\nހަމަޔަގީނުންވެސް އައްޑޫ މީހުން ބޭނުމެއްނުވާނެ މިތާ އިންޑިއާ މީހުން އައިސް ތިބޭކަށް.\nމެއި 25, 2021 19:34\nމުޅި އިންޑިއާ ރޮމުން އެދަނީ ކޮވިޑުން ސަލާމަތް ނުވެގެން.\nއެކަމަކުވެސް މިވަގުތުވެސް ބޭނުން އެހިފަނީ އިންޑިއާގެ ބާރު ފަތުރަން\nމެއި 25, 2021 19:36\nއަނެއްކާ އެތަނުންވެސް ބޮޑު ބިމެއް އިތުރަށް ދޭން ނިންމީ ދޯ. މިހާރުވެސް ބޮޑު ބޭސްއެއް ހަދާފަ އެހެރީ. ގައުމަށް ވެރިވަމުން އެދަނީ. ދެން ލަލަލާ އަދިވެސް މޑޕ އަށް ވޯޓު ދޭތި\nމެއި 25, 2021 19:37\nއިންޑި އާ މީހުން މިތަނަށް ގެނެސް ގިނަކޮށް ތަން ހިފަން ކުރާ މަސަ އްކަތުގެ ބޮޅެ އް!!\nމެއި 25, 2021 20:08\nމީގެން ދޭހަވަނީ މިހާރު ރާއްޖޭގައި ވެރިކަން ހަވާލުކޮށްފަހުރި އިންޑިޔާއިން ކަނޑައަޅާފަ ހުރި ގަވަރނަރެއް ، މިނޫން އެއްޗެއް މިީގެން ދޭހަޔެއް ނުވޭ ، ގަޢުމު ވިއްކާލާފި\nމެއި 25, 2021 20:37\nމާލަހެއްނުވެ ކުރޮޅި ދުއްވަން ފަށާނެ!\nމެއި 25, 2021 20:59\nރާއްޖެ ބައިކޮށްލަން ރާވާ ރޭވުމެއް!\nމެއި 25, 2021 21:02\nއެމްޑީޕީ ސަރުކާރަށް ލާރިކޮޅެ އް ދީފާ ރާ އްޖޭގެ އެކިކަންކޮޅު ތަކުގަ އި ކޮންސިލޭޓް ގާ އިމްކުރަނީ.\nމެއި 25, 2021 21:08\n10 ވަރަކަށްހާސް މީހުން ދިރި އުޅޭ ސަރަހަ އްދަކަށް އިންޑީ އާފަދަ ބޮޑު ޤަ އުމަކަށް ވިޔަފާރީގެގޮތުން މުހިންމުވާނީ ހާދަހަ އި މު އްސަނދިކަމެ އް އަ އްޑޫގަ އި އޮވެގެންނެވެ.\nމެއި 25, 2021 21:36\nވެރިކަން ވަގުތުން ވަގުތައް ވައްޓާލާ ރާއްޖެ އިންޑިޔާ އަތްދަށުން މިނިވަން ކުރުމަށް އެއްމެހާ މުސްލިމުންނައް ގޮވާލަން. ދެވަނަ ކަޝްމީރަށް ދެވަނަ ފަލަސްތީނައް މިތަން ވުމުގެ ކުރިން ގޮވާލަން.\nމެއި 25, 2021 21:43\nވަރަށް ޒަމާންވީ ޕްލޭނެއް ކާމިޔާބު އެވަނީ. މި ރާއްޖޭގެ އެންމެ ގަމާރު މީހުން ތިބި އަތޮޅު ބަލާފަ އެކަން އެގޮތަށް އެނިންމީ. އެމީހުންނަށް ހެޔޮ އަޅުވެތި ވިޔަސް. ނިކަން އުތުރުގެ ކުޅުދުއްފުށި ކަހަލަ ތަނެއްގަ ތިކަހަލަ ކަމެއް ކޮށްބަލަ، ހުރިހާ ރައްޔިތުން ނިކުންނާނެ އިހުތިޖާޖަށް. އައްޑޫ މީހުންގެ ނުވިސްނޭ، އަދި ފިނޑި ކަމާއެވެ\nމެއި 25, 2021 22:14\nދިވެހިން ފެނައްދިރޭވަރަކައް ދިވެހިންގެ މިނިވަންކަން ދަމައި ގަންނަނީ\nމެއި 25, 2021 22:18\nމު އްލާ ތަ އް ވަރަށް ކެކޭނެ މިކަމާ. ހަމަ ސަ އިޒުގަ ތިބެންޖެހޭނީ\nމެއި 25, 2021 22:19\nއައްޑޫ ބަހުންބެނާފެހޭ ތެއޮތީ "ވެރަކެނޑިފެއި".\nއެއީ ކޮން ގޮތަކަށް\nމެއި 25, 2021 23:36\n" ... ދީނީ ގޮތުން އަދި އިތުރު ރޮގުން ވެސް އެއްގޮތްކަމެއް އޮންނަ ދެގައުމު ކަމަށެވެ. "\nރާއްޖެ މިއީ އިސްލާމީ ގަވްމެއް.\nއިންޑިއާގެ އާބާދީގެ ބޮޑުބަޔަކީ ހިންދޫން. ދެން ދީނީގޮތުން އެއްވާނެ ގޮތެއް އެއްގޮތަކަށްވެސް ނޭނގޭ. އެއީ ފެނާއި ތެޔޮ އެއްވުން ކަހަލަ ކަމެއް. އެއީކީވާނެ ކަމެއްނޫން.\n"އައްޑޫގައި ކޮންސިއުލޭޓެއް ގާއިމު ކުރުމަށް ނިންމައި ފާސްކޮށްފައިވަނީ އިންޑިއާގެ ކެބިނެޓުން އިއްޔެ ބޭއްވި ބައްދަލުވުމުގައެވެ." ރާއްޖެއާއި ގުޅުމެއް އޮތްހެނެއް ހީއެއްނުވޭ. އަމިއްލަ އަމިއްލައަށް އެގޮތަށް ނިންމިދާނެބާ؟\nމެއި 26, 2021 00:22\nމެއި 26, 2021 00:59\nﷲގެ ވާގިފުޅާ އެކު މިގައުމުގެ ފަސްގަނޑު ޒައްރެއްގެ މިންވަރުވެސް ބޭރުގެ އެއްވެސް ބާރަކަށް ދުލެއް ނުކުރެވޭނެ\nދުވަހެއްގެކޯޅުންވެދް ތިޔަވަރު ކަމެއް ކުރުމުގަ އިންޑިއާ އަށް\nމަގުކޮށާދިން ބަޔަކާ މެދު ގައުމައް ގެއްލުން ލިބޭގޮތައް ތިޔަހިންގާ ޖަރީމާގެ ތަކުގެ ބަދަލު ނުދީ ނުފިލޭނެ އިބުލެއް އެހެމީހެނޯންނާނެ.